

**ບົດແນະນຳແລະເງື່ອນໄຂທີ່ຕ້ອງການສຳລັບຄະນະກຳມະການ ປະສານງານ ກອງທຶນໂລກ ໃນລະດັບປະເທດ**

**ພາບສັງລວມ**

ເອກະສານນີ້ໄດ້ກຳນົດຂໍ້ແນະນຳລ້າສຸດໃຫ້ຄະນະກຳມະການປະສານງານ ກອງທຶນໂລກ ໃນລະດັບປະເທດ[[1]](#footnote-1) (CCMs) ກ່ຽວກັບພະລະບົດບາດໃນຂະບວນການຂອງກອງທຶນໂລກ. ບົດແນະນຳນີ້ໄດ້ຖືກດັດແກ້ພາຍຫຼັງທີ່ໄດ້ທົບທວນຄືນ ປະສົບການອັນຍາວນານຂອງ CCM ຕັ້ງແຕ່ເລີ້ມຕົ້ນຂອງກອງທຶນໂລກ. ໃນນັ້ນ, ໄດ້ທົບທວນບົດລາຍງານຜົນການຄົ້ນຄ້ວາ/ການປະເມີນຜົນ ແລະ ນະໂຍບາຍຕ່າງໆ ຈຳນວນ 26 ສະບັບ, ລວມທັງ ການສຶກສາກໍລະນີໃນ 40 ປະເທດ ແລະ ໄດ້ຈັດກອງປະຊຸມປຶກສາຫາລືກັບບັນດາຄູ່ຮ່ວມງານຕ່າງໆ ລວມທັງ ການສຳຫຼວດຜ່ານເຄືອຄ່າຍອີເລັກໂຕຣນິກ ແລະກອງປະຊຸມ CCM ໃນລະດັບພາກພື້ນ.

ບົດແນະນຳນີ້ ຍັງຢຶດໝັ້ນໃນຫຼັກການສຳຄັນຂອງການບໍລິຫານທີ່ດີ ຊຶ່ງໄດ້ກຳນົດໃນເອກະສານໂຄງຮ່າງຂອງກອງທຶນໂລກ ແລະ ໄດ້ສະແດງຄວາມໝັ້ນໝາຍ ຕໍ່ແຜນງານທີ່ນຳພາແລະຂັບເຄື່ອນໂດຍປະເທດ ຊຶ່ງຮັບປະກັນການເຂົ້າຮ່ວມຈາກບັນດາຄູ່ຮ່ວມງານຕ່າງໆ. ບົດແນະນຳນີ້ສະໜັບສະໜູນຄວາມເປັນເຈົ້າຂອງປະເທດ, ເຄົາລົບພາລະບົດບາດທີ່ເປັນແກນກາງຂອງລັດຖະບານ, ແລະ ເສີມຂະຫຽາຍການປະສານງານກັບ, ແລະສ້າງບົນພື້ນຖານ ໂຄງຮ່າງທີ່ມີຢູ່ແລ້ວ ໃນບ່ອນທີ່ມີຄວາມເປັນໄປໄດ້.

ອີງຕາມຄວາມເໝາະສົມ, ບົດແນະນຳໄດ້ກຳນົດດັ່ງນີ້:

1. **ເງື່ອນໄຂທີ່ຕ້ອງການ** ຊຶ່ງແມ່ນເງື່ອນໄຂຂັ້ນຕ່່າສຸດທີ່ CCM ທັງໝົດຕ້ອງປະຕິບັດໃຫ້ໄດ້ ເພື່ອຈະມີສິດໄດ້ຮັບທຶນຈາກກອງທຶນໂລກ.
2. **ມາດຕະຖານຂັ້ນຕ່ຳສຸດ[[2]](#footnote-2)** ຊຶ່ງແມ່ນເງື່ອນໄຂຂັ້ນຕ່ຳສຸດທີ່ເຫັນວ່າມີຄວາມຈຳເປັນຕໍ່ການປະຕິບັດວຽກງານຂອງ CCM ໃຫ້ມີປະສິດທິຜົນ ໂດຍອີງໃສ່ປະສົບປະການທີ່ໄດ້ສະສົມມາ.
3. **ມາດຕະຖານ** ຊຶ່ງແມ່ນເງື່ອນໄຂສຳຄັນທີ່ເຫັນວ່າມີຄວາມຈຳເປັນຕໍ່ການປະຕິບັດວຽກງານຂອງ CCM ໃຫ້ມີປະສິດທິຜົນ ໂດຍອີງໃສ່ປະສົບປະການທີ່ໄດ້ສະສົມມາ.
4. **ຂໍ້ສະເໜີແນະ** ຊຶ່ງແມ່ນຂໍ້ແນະນຳກ່ຽວກັບການປະຕິບັດທີ່ດີ ທີ່ CCM ຄວນປະຕິບັດ ເພື່ອສົ່ງເສີມຫຼັກການສຳຄັນ ແລະ ເພື່ອປັບປຸງການປະຕິບັດວຽກງານ.

ກອງເລຂາກອງທຶນໂລກຈະຕິດຕາມການປະຕິບັດຕາມ**ເງື່ອນໄຂທີ່ຕ້ອງການ** ຂອງ CCM ນຶ່ງຄັ້ງຕໍ່ປີ ແລະ ທຸກຄັ້ງເມື່ອມີ CCM ສະເໜີຂໍທຶນໃໝ່. ການສືບຕໍ່ປະຕິບັດຕາມທຸກ**ເງື່ອນໄຂທີ່ຕ້ອງການ** (ແລະ **ມາດຕະຖານຂັ້ນຕ່ຳສຸດ** ຊຶ່ງເລີ້ມແຕ່ວັນທີ 1 ມັງກອນ 2015) ຕະຫຼອດໄລຍະການປະຕິບັດແຜນງານ ແມ່ນເງື່ອນໄຂສໍາລັບການເຂົ້າເຖິງທຶນຈາກກອງທຶນໂລກ.

ເພື່ອເສີມຂະຫຽາຍການບໍລິຫານທີ່ດີ, CCM ຄວນຮັບຮອງເອົາມາດຕະຖານ ແລະ ປະຕິບັດຕາມຂໍ້ສະເໜີແນະ. ມາດຕະຖານ ຫຼື ຂໍ້ສະເໜີແນະ ບໍ່ພຽງແຕ່ເປັນເງື່ອນໄຂໃນການຂໍທຶນຈາກກອງທຶນໂລກ, ແຕ່ກອງທຶນໂລກຍັງນຳໃຊ້ ສິ່ງເຫຼົ່ານີ້ ເປັນຂໍ້ມູນພື້ນຖານ ເພື່ອປະເມີນການປະຕິບັດຂອງ CCM ທັງໝົດ. ການປະຕິບັດຕາມເງື່ອນໄຂທີ່ຕ້ອງການເພື່ອມີສິດໄດ້ຮັບທຶນ ແລະ ມາດຕະຖານຂັ້ນຕ່ຳສຸດ ຕາມບົດແນະນຳສຳລັບ CCM ແມ່ນເປັນພັນທະທີ່ຕ້ອງປະຕິບັດ ແລະ ຈະຖືກນຳໄຊ້ໂດຍ CCM ແລະ ກອງເລຂາຂອງກອງທຶນໂລກ ເພື່ອພັດທະນາໂຄງຮ່າງການຈັດຕັ້ງປະຕິບັດຂອງ CCM, ໃນເງື່ອນໄຂຕາມນະໂຍບາຍດ້ານກອງທຶນຂອງ CCM.

ບັນດາເງື່ອນໄຂທີ່ຕ້ອງການມີດັ່ງນີ້:

***ເງື່ອນໄຂທີ 1:*** *ກອງທຶນໂລກ****ຕ້ອງການ****ໃຫ້ CCM ທັງໝົດ ຕ້ອງ:*

1. *ປະສານງານໃນການພັດທະນາບົດວິພາກເພື່ອຂໍທຶນ ໂດຍຜ່ານຂະບວນການທີ່ໂປ່ງໃສ ແລະ ມີການບັນທຶກ ຊຶ່ງມີການເຂົ້າຮ່ວມຢ່າງກ້ວາງຂວາງຈາກບັນດາຄູ່ຮ່ວມງານ - ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM - ໃນການສອບຖາມແລະການທົບທວນກິດຈະກຳ ເພື່ອສັງລວມເຂົ້າໃນບົດຄຳຮ້ອງ.*
2. *ບັນທຶກຂັ້ນຕອນໃນການເຂົ້າຮ່ວມຂອງປະຊາກອນຫຼັກທີ່ໄດ້ຮັບຜົນກະທົບ[[3]](#footnote-3) ໃນການພັດທະນາບົດວິພາກເພື່ອຂໍທຶນ, ລວມທັງປະຊາກອນທີ່ມີຄວາມສ່ຽງສູງ.*

***ເງື່ອນໄຂທີ 2:*** *ດັ່ງນັ້ນກອງທຶນໂລກຕ້ອງການໃຫ້ CCM ທັງໝົດ ຕ້ອງ:*

1. *ສະເໜີ ນຶ່ງ ຫຼື ຫຼາຍຜູ້ຮັບທຶນຕົ້ນຕໍ (PR) ໃນເວລາຍື່ນຄໍາຮ້ອງເພື່ອຂໍທຶນ[[4]](#footnote-4).*
2. *ບັນທຶກຂັ້ນຕອນທີ່ໂປ່ງໃສໃນການສະເໜີເອົາຜູ້ຮັບທຶນຕົ້ນຕໍໃໝ່ ແລະ ສືບຕໍ່ຜູ້ຮັບທຶນຕົ້ນຕໍໃນປະຈຸບັນ ໂດຍອີງໃສ່ຈຸດປະສົງ ແລະ ເງື່ອນໃຂຢ່າງຊັດເຈນ.*
3. *ບັນທຶກການຈັດການກ່ຽວກັບຜົນປະໂຫຽດຊ້ຳຊ້ອນທີ່ອາດມີ ຊຶ່ງອາດກະທົບຕໍ່ຂັ້ນຕອນການສະເໜີຜູ້ຮັບທຶນຕົ້ນຕໍ (ເບິ່ງພາກທີ 6 ກ່ຽວກັບການບໍລິຫານທີ່ດີ).*

***ເງື່ອນໄຂທີ 3:*** *ເຫັນໄດ້ເຖິງຄວາມສຳຄັນຂອງ****ການຕິດຕາມກວດກາ****, ກອງທຶນໂລກ****ຕ້ອງການ****ໃຫ້ CCM ຕ້ອງຍື່ນແລະ ປະຕິບັດຕາມແຜນຕິດຕາມກວດກາ ສຳລັບທຶນທັງໝົດທີ່ໄດ້ຮັບອະນຸມັດຈາກກອງທຶນ. ແຜນຕ້ອງປະກອບມີກິດຈະກໍາລະອຽດ, ແລະ ຕ້ອງອະທິບາຍວ່າ CCM ຈະເອົາພາກສ່ວນຕ່າງໆທີ່ຮັບຜິດຊອບໂຄງການເຂົ້າຮ່ວມໃນການຕິດຕາມກວດກາແນວໃດ, ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM, ແລະ ໂດຍສະເພາະພາກສ່ວນທີ່ບໍ່ສັງກັດລັດຖະບານ ແລະ ຜູ້ທີ່ຕິດເຊື້ອ ແລະ/ຫຼື ຜູ້ທີ່ໄດ້ຮັບຜົນກະທົບຈາກພະຍາດ.*

***ເງື່ອນໄຂທີ 4:*** *ກອງທຶນໂລກຕ້ອງການໃຫ້ CCM ທັງໝົດ ສະແດງຫຼັກຖານການເປັນສະມາຊິກຂອງຜູ້ທີ່ທັງຕິດເຊື້ອພະຍາດ ແລະ ເປັນຕົວແທນຂອງຜູ້ຕິດເຊື້ອເຮສໄອວີ, ແລະ ຂອງຜູ້ໄດ້ຮັບຜົນກະທົບຈາກ \* ແລະເປັນຕົວແທນຜູ້ທີ່ໄດ້ຮັບຜົນກະທົບຈາກວັນນະໂຣກ* *\*\* ແລະ ໄຂ້ຍຸງ* *\*\*\* ຕະຫຼອດເຖິງຜູ້ທີ່ມາຈາກ ແລະ ເປັນຕົວແທນປະຊາກອນທີ່ໄດ້ຮັບຜົນກະທົບ* *\*\*\*\*, ໂດຍອີງໃສ່ສະພາບການລະບາດ ກໍຄື ພິຈາລະນາດ້ານສິດທິມະນຸດ ແລະ ບົດບາດຍິງ-ຊາຍ.*

\* *ຜູ້ທີ່ເປັນພະຍາດໃນໄລຍະຜ່ານມາ ຫຼື ຜູ້ທີ່ມາຈາກຊຸມຊົນທີ່ມີພະຍາດເຫຼົ່ານີ້ລະບາດ.*

*\*\* ໃນປະເທດທີ່ມີພະຍາດວັນນະໂຣກເປັນບັນຫາຂອງສະທາລະນະສຸກ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບວັນນະໂຣກໃນໄລຍະຜ່ານມາ.*

*\*\*\* ໃນປະເທດທີ່ມີຫຼັກຖານວ່າຍັງມີການແຜ່ເຊື້ອໄຂ້ຍຸງ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບໄຂ້ຍຸງໃນໄລຍະຜ່ານມາ.*

*\*\*\*\* ກອງເລຂາອາດຍົກເວັ້ນການເປັນຕົວແທນຂອງຜູ້ທີ່ໄດ້ຮັບຜົນກະທົບ ຖ້າເຫັນວ່າມີຄວາມເໝາະເພື່ອປົກປ້ອງນິຕິບຸກຄົນ.*

***ເງື່ອນໄຂທີ 5:*** *ກອງທຶນໂລກຕ້ອງການໃຫ້ ສະມາຊິກ CCM ທັງໝົດ ທີ່ເປັນຕົວແທນຈາກພາກສ່ວນທີ່ບໍ່ສັງກັດລັດຕ້ອງໄດ້ຖືກເລືອກໂດຍພາກສ່ວນດັ່ງກ່າວເອງ ຊຶ່ງອີງຕາມການບັນທຶກ, ຂັ້ນຕອນທີ່ໂປ່ງໃສ, ພັດທະນາພາຍໃນແຕ່ລະພາກສ່ວນ. ເງື່ອນໄຂນີ້ ແມ່ນນຳໃຊ້ຕໍ່ ສະມາຊິກທຸກຄົນທີ່ບໍ່ສັງກັດລັດ ລວມທັງ ສະມາຊິກທີ່ໄດ້ລະບຸໃນເງື່ອນໄຂທີ 4, ແຕ່ແມ່ນພາກສ່ວນຂອງອົງການຮ່ວມມືສອງຝ່າຍແລະຫຼາຍຝ່າຍ.*

***ເງື່ອນໄຂທີ 6:*** *ເພື່ອຮັບປະກັນໃຫ້ມີການຈັດການກ່ຽວກັບຜົນປະໂຫຽດຊ້ຳຊ້ອນ, ກອງທຶນໂລກຕ້ອງການໃຫ້ CCM ທັງໝົດຕ້ອງ:*

1. *ພັດທະນາແລະພິມນະໂຍບາຍເພື່ອຈັດການກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນຕໍ່ສະມາຊິກ CCM ທັງໝົດ, ກວມລວມທຸກວຽກງານຂອງ CCM. ນະໂຍບາຍຕ້ອງລະບຸວ່າ ສະມາຊິກ CCM ທຸກຄົນຕ້ອງແຈ້ງເປັນໄລຍະກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນກະທົບຕໍ່ຕົນເອງ ຫຼື ສະມາຊິກ CCM ອື່ນໆ. ນະໂຍບາຍຕ້ອງລະບຸ, ແລະ CCM ຕ້ອງບັນທຶກ, ວ່າ ສະມາຊິກຈະບໍ່ເຂົ້າຮ່ວມໃນການຕັດສິນໃຈ ເມື່ອເຫັນຢ່າງຊັດເຈນວ່າມີຜົນປະໂຫຽດຊ້ຳຊ້ອນ, ລວມທັງການຕັດສິນໃຈທີ່ພົວພັນເຖິງການກວດກາ ແລະການຄັດເລືອກ ຫຼື ໃຫ້ທຶນແກ່ ຜູ້ຮັບທຶນຕົ້ນຕໍ ຫຼື ຜູ້ຮັບທຶນຍ່ອຍ.*
2. *ນຳໃຊ້ນະໂຍບາຍກ່ຽວກັບຜົນປະໂຫຽດຊ້ຳຊ້ອນ ຕະຫຼອດໄລຍະການນຳໃຊ້ທຶນຊ່ວຍເຫືອຈາກກອງທຶນໂລກ, ແລະ ຍື່ນເອກະສານທີ່ເປັນຫຼັກຖານໃນການນຳໃຊ້ນະໂຍບາຍໃຫ້ກອງທຶນໂລກ ເມື່ອຕ້ອງການ.*

ເອກະສານໄດ້ຖືກຈັດລຽງດັ່ງຕໍ່ໄປນີ້:

|  |  |
| --- | --- |
| ພາກທີ 1:  | ອະທິບາຍ**ຈຸດປະສົງແລະໂຄງຮ່າງ**ຂອງເອກະສານ. |
| ພາກທີ 2: | ສັງລວມ**ຫຼັກການສຳຄັນ**ສຳລັບ CCM ທີ່ໄດ້ກຳນົດໃນເອກະສານໂຄງຮ່າງຂອງກອງທຶນໂລກ. |
| ພາກທີ 3: | ສ່ອງແສງໃຫ້ເຫັນ **ບົດບາດ ແລະ ໜ້າທີ່ຫຼັກ** ຂອງ CCM, ສົນທະນາກ່ຽວກັບອຳນາດທາງກົດໝາຍ ແລະ ໜ້າທີ່ຫຼັກ ໃນການຄຸ້ມຄອງທຶນຊ່ວຍເຫຼືອຂອງ CCM, ຕະຫຼອດເຖິງຄູ່ຮ່ວມງານທີ່ສໍາຄັນອື່ນໆ - ຜູ້ຮັບທຶນຕົ້ນຕໍ, ຜູ້ຮັບທຶນຍ່ອຍ, ກອງເລຂາຂອງກອງທຶນໂລກ, ແລະ ຕົວແທນກອງທຶນໂລກໃນປະເທດ (LFA). |
| ພາກທີ 4 | ອະທິບາຍຫຼັກການແລະກົນໄກສຳລັບ**ການມີສ່ວນຮ່ວມຂອງຄູ່ຮ່ວມງານຈາກຫຼາຍພາກສ່ວນ**, ກຳນົດທິດທາງໃນການເຂົ້າເປັນສະມາຊິກ ແລະ ວິທີຄັດເລືອກແລະກຳນົດບົດບາດຂອງສະມາຊິກແຕ່ລະຄົນ. |
| ພາກທີ 5 | ໃຫ້ທິດທາງໃນການຈັດຕັ້ງ**ໂຄງຮ່າງຂອງ CCM** ເພື່ອບັນລຸຈຸດປະສົງ, ໂດຍສະເພາະກ່ຽວກັບ ກອງເລຂາ CCM, ຄະນະກຳມະການ ແລະ ໜ່ວຍງານດ້ານວິຊາການ ແລະບໍລິຫານ.  |
| ພາກທີ 6 | ອະທິບາຍຫຼັກການແລະການປະຕິບັດໃນ**ການບໍລິຫານທີ່ດີ**, ລວມທັງການພິຈາລະນາເລືອກປະທານແລະຮອງປະທານ, ສ້າງຂັ້ນຕອນໃນການຕັດສິນໃຈແບບໂປ່ງໃສ.  |
| ພາກທີ 7 | ແຈ້ງຄວາມໝັ້ນໝາຍຂອງກອງທຶນໂລກກ່ຽວກັບ **ປະສິດທິຜົນຂອງການຊ່ວຍເຫຼືອ** ລວມທັງ ຖະແຫຼງການ ປາຣີ 2005 (2005 Paris Declaration) ເລື້ອງ ປະສິດທິຜົນຂອງການຊ່ວຍເຫຼືອ ແລະ ກອງປະຊຸມສຳລັບພາກປະຕິບັດທີ່ ອາກຣາ 2008 (2008 Accra Agenda for Action). ໄດ້ກຳນົດຂໍ້ແນະນຳພາກປະຕິບັດ ເພື່ອນຳໃຊ້ຫຼັກການປະສິດທິຜົນຂອງການຊ່ວຍເຫຼືອເຂົ້າໃນວຽກງານຂອງ CCM ພ້ອມທັງການເຊື່ອມໂຍງແລະສອດຄ່ອງກັນ.  |
| ພາກທີ 8 | ສັງລວມເງື່ອນໄຂຄວາມຕ້ອງການ**ເພື່ອມີສິດ**ໄດ້ຮັບທຶນ ສຳລັບ CCM, ບໍ່ແມ່ນ CCM ແລະການຂໍທຶນຮ່ວມຈາກຫຼາຍປະເທດ. |
| ພາກທີ 9 | ການທິບາຍການສະໜອງ**ການຊ່ວຍເຫຼືອດ້ານວິຊາການແລະດ້ານການເງິນ** ແກ່ CCM ຜ່ານກອງເລຂາຂອງກອງທຶນໂລກແລະຄູ່ຮ່ວມງານ. |
| ພາກທີ 10 | ສັງລວມກົນໄກເພື່ອທົບທວນ**ການປະຕິບັດຂອງ CCM**, ລວມທັງ ຜ່ານການປະເມີນຕົນເອງຂອງ CCM, ກໍຄື ການຍົກບັນຫາແລະແກ້ໄຂບັນຫາ.  |
| ເອກະສານແນບທ້າຍ 1 | ສະແດງປະເພດຕົວແທນຈາກພາກສ່ວນຕ່າງໆ ເພື່ອພິຈາລະນາເຂົ້າເປັນສະມາຊິກ CCM.  |

ໄດ້ມີການແຊກຊ້ອນ websites, e-mail ແລະ ເອກະສານເພີ້ມເຕີມ ທີ່ມີປະໂຫຽດ ພາຍໃນເອກະສານສະບັບນີ້.

**ພາກທີ 1: ຈຸດປະສົງແລະໂຄງຮ່າງຂອງບົດແນະນຳ CCM**

1. ເອກະສານນີ້ໄດ້ກຳນົດຂໍ້ແນະນຳໃຫ້ຄະນະກຳມະການປະສານງານ ກອງທຶນໂລກ ໃນລະດັບປະເທດ[[5]](#footnote-5) (CCMs) ກ່ຽວກັບພະລະບົດບາດໃນຂະບວນການຂອງກອງທຶນໂລກ, ແລະ ກຳນົດນະໂຍບາຍຊຶ່ງກອງທຶນໂລກຈະໄດ້ນຳໃຊ້ເພື່ອປະເມີນການປະຕິບັດວຽກງານຂອງ CCM. ນອກນີ້, ຍັງໄດ້ອະທິບາຍແຫຼ່ງການຊ່ວຍເຫຼືອດ້ານວິຊາການແລະດ້ານການເງິນທີ່ມີໃຫ້ແກ່ CCM.
2. ບົດແນະນຳນີ້ ຢຶດໝັ້ນໃນຫຼັກການສຳຄັນ ຊຶ່ງໄດ້ສັງລວມໃນເອກະສານໂຄງຮ່າງຂອງກອງທຶນໂລກ ແລະ ໄດ້ສະແດງຄວາມໝັ້ນໝາຍ ຕໍ່ແຜນງານທີ່ນຳພາແລະຂັບເຄື່ອນໂດຍປະເທດ ຊຶ່ງຮັບປະກັນການເຂົ້າຮ່ວມຈາກບັນດາຄູ່ຮ່ວມງານຕ່າງໆ, ແລະ ປະສານງານກັບ, ແລະສ້າງບົນພື້ນຖານ ໂຄງຮ່າງທີ່ມີຢູ່ແລ້ວ ໃນບ່ອນທີ່ມີຄວາມເປັນໄປໄດ້.
3. ອີງຕາມຄວາມເໝາະສົມ, ບົດແນະນຳໄດ້ກຳນົດດັ່ງນີ້:
4. **ເງື່ອນໄຂທີ່ຕ້ອງການ** ຊຶ່ງແມ່ນເງື່ອນໄຂຂັ້ນຕ່່າສຸດທີ່ CCM ທັງໝົດຕ້ອງປະຕິບັດໃຫ້ໄດ້ ເພື່ອຈະມີສິດໄດ້ຮັບທຶນຈາກກອງທຶນໂລກ.
5. **ມາດຕະຖານຂັ້ນຕ່ຳສຸດ** ຊຶ່ງແມ່ນເງື່ອນໄຂຂັ້ນຕ່ຳສຸດທີ່ເຫັນວ່າມີຄວາມຈຳເປັນຕໍ່ການປະຕິບັດວຽກງານຂອງ CCM ໃຫ້ມີປະສິດທິຜົນ ໂດຍອີງໃສ່ປະສົບປະການທີ່ໄດ້ສະສົມມາ.
6. **ມາດຕະຖານ** ຊຶ່ງແມ່ນເງື່ອນໄຂສຳຄັນທີ່ເຫັນວ່າມີຄວາມຈຳເປັນຕໍ່ການປະຕິບັດວຽກງານຂອງ CCM ໃຫ້ມີປະສິດທິຜົນ ໂດຍອີງໃສ່ປະສົບປະການທີ່ໄດ້ສະສົມມາ.
7. **ຂໍ້ສະເໜີແນະ** ຊຶ່ງແມ່ນຂໍ້ແນະນຳກ່ຽວກັບການປະຕິບັດທີ່ດີ ທີ່ CCM ຄວນປະຕິບັດ ເພື່ອສົ່ງເສີມຫຼັກການສຳຄັນ ແລະ ເພື່ອປັບປຸງການປະຕິບັດວຽກງານ.
8. ກອງເລຂາກອງທຶນໂລກຈະຕິດຕາມການປະຕິບັດຕາມ**ເງື່ອນໄຂທີ່ຕ້ອງການ** ຂອງ CCM ນຶ່ງຄັ້ງຕໍ່ປີ ແລະ ທຸກຄັ້ງເມື່ອມີ CCM ສະເໜີຂໍທຶນໃໝ່. ການສືບຕໍ່ປະຕິບັດຕາມທຸກ**ເງື່ອນໄຂທີ່ຕ້ອງການ** (ແລະ **ມາດຕະຖານຂັ້ນຕ່ຳສຸດ** ຊຶ່ງເລີ້ມແຕ່ວັນທີ 1 ມັງກອນ 2015) ຕະຫຼອດໄລຍະການປະຕິບັດແຜນງານ ແມ່ນເງື່ອນໄຂສໍາລັບການເຂົ້າເຖິງທຶນຈາກກອງທຶນໂລກ.
9. ເພື່ອເສີມຂະຫຽາຍການບໍລິຫານທີ່ດີ, CCM ຄວນຮັບຮອງເອົາ**ມາດຕະຖານ** ແລະ ປະຕິບັດຕາມ**ຂໍ້ສະເໜີແນະ**. **ມາດຕະຖານ** ຫຼື **ຂໍ້ສະເໜີແນະ** ບໍ່ພຽງແຕ່ເປັນເງື່ອນໄຂໃນການຂໍທຶນຈາກກອງທຶນໂລກ, ແຕ່ກອງທຶນໂລກຍັງນຳໃຊ້ ສິ່ງເຫຼົ່ານີ້ ເປັນຂໍ້ມູນພື້ນຖານ ເພື່ອປະເມີນການປະຕິບັດວຽກງານຂອງ CCM ທັງໝົດ. ການປະຕິບັດຕາມເງື່ອນໄຂທີ່ຕ້ອງການເພື່ອມີສິດໄດ້ຮັບທຶນ ແລະ ມາດຕະຖານຂັ້ນຕ່ຳສຸດ (ຊຶ່ງເລີ້ມແຕ່ວັນທີ 1 ມັງກອນ 2015) ຕາມບົດແນະນຳສຳລັບ CCM ແມ່ນເປັນພັນທະທີ່ຕ້ອງປະຕິບັດ ແລະ ຈະຖືກນຳໄຊ້ໂດຍ CCM ແລະ ກອງເລຂາຂອງກອງທຶນໂລກ ເພື່ອພັດທະນາໂຄງຮ່າງການຈັດຕັ້ງປະຕິບັດຂອງ CCM, ໃນເງື່ອນໄຂຕາມນະໂຍບາຍດ້ານກອງທຶນຂອງ CCM.
10. ກອງທຶນໂລກກຳນົດ 6 ເງື່ອນໄຂທີ່ຕ້ອງການ ເພື່ອໃຫ້ CCM ມີສິດຮັບທຶນ ດັ່ງນີ້:

**ເງື່ອນໄຂທີ 1:** ກອງທຶນໂລກ**ຕ້ອງການ**ໃຫ້ CCM ທັງໝົດ ຕ້ອງ:

1. ປະສານງານໃນການພັດທະນາບົດວິພາກເພື່ອຂໍທຶນ ໂດຍຜ່ານຂະບວນການທີ່ໂປ່ງໃສ ແລະ ມີການບັນທຶກ ຊຶ່ງມີການເຂົ້າຮ່ວມຢ່າງກ້ວາງຂວາງຈາກບັນດາຄູ່ຮ່ວມງານ - ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM - ໃນການສອບຖາມແລະການທົບທວນກິດຈະກຳ ເພື່ອສັງລວມເຂົ້າໃນບົດຄຳຮ້ອງ.
2. ບັນທຶກຂັ້ນຕອນໃນການເຂົ້າຮ່ວມຂອງປະຊາກອນທີ່ໄດ້ຮັບຜົນກະທົບ[[6]](#footnote-6) ໃນການພັດທະນາບົດວິພາກເພື່ອຂໍທຶນ, ລວມທັງປະຊາກອນທີ່ມີຄວາມສ່ຽງສູງ.

 **ເງື່ອນໄຂທີ 2:** ກອງທຶນໂລກຕ້ອງການໃຫ້ CCM ທັງໝົດ ຕ້ອງ:

1. ສະເໜີ ນຶ່ງ ຫຼື ຫຼາຍຜູ້ຮັບທຶນຕົ້ນຕໍ (PR) ໃນເວລາຍື່ນຄໍາຮ້ອງເພື່ອຂໍທຶນ[[7]](#footnote-7).
2. ບັນທຶກຂັ້ນຕອນທີ່ໂປ່ງໃສໃນການສະເໜີເອົາຜູ້ຮັບທຶນຕົ້ນຕໍໃໝ່ແລະສືບຕໍ່ຜູ້ຮັບທຶນຕົ້ນຕໍໃນປະຈຸບັນ ໂດຍອີງໃສ່ຈຸດປະສົງແລະເງື່ອນໃຂຢ່າງຊັດເຈນ.
3. ບັນທຶກການຈັດການກ່ຽວກັບຜົນປະໂຫຽດຊ້ຳຊ້ອນທີ່ອາດມີ ຊຶ່ງອາດກະທົບຕໍ່ຂັ້ນຕອນການສະເໜີຜູ້ຮັບທຶນຕົ້ນຕໍ (ເບິ່ງພາກທີ 6 ກ່ຽວກັບການບໍລິຫານທີ່ດີ).

**ເງື່ອນໄຂທີ 3:** ເຫັນໄດ້ເຖິງຄວາມສຳຄັນຂອງການຕິດຕາມກວດກາ, ກອງທຶນໂລກຕ້ອງການໃຫ້ CCM ທັງໝົດ ຕ້ອງຍື່ນແລະ ປະຕິບັດຕາມແຜນຕິດຕາມກວດກາ ສຳລັບທຶນທັງໝົດທີ່ໄດ້ຮັບອະນຸມັດຈາກກອງທຶນ. ແຜນຕ້ອງປະກອບມີກິດຈະກໍາລະອຽດ, ແລະ ຕ້ອງອະທິບາຍວ່າ CCM ຈະເອົາພາກສ່ວນຕ່າງໆທີ່ຮັບຜິດຊອບໂຄງການເຂົ້າຮ່ວມໃນການຕິດຕາມກວດກາແນວໃດ, ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM, ແລະ ໂດຍສະເພາະພາກສ່ວນທີ່ບໍ່ສັງກັດລັດຖະບານ ແລະ ຜູ້ທີ່ຕິດເຊື້ອ ແລະ/ຫຼື ຜູ້ທີ່ໄດ້ຮັບຜົນກະທົບຈາກພະຍາດ.

**ເງື່ອນໄຂທີ 4:** ກອງທຶນໂລກຕ້ອງການໃຫ້ CCM ທັງໝົດ ສະແດງຫຼັກຖານການເປັນສະມາຊິກຂອງຜູ້ທີ່ທັງຕິດເຊື້ອພະຍາດ ແລະ ເປັນຕົວແທນຂອງຜູ້ຕິດເຊື້ອເຮສໄອວີ, ແລະ ຂອງຜູ້ໄດ້ຮັບຜົນກະທົບຈາກ \* ແລະເປັນຕົວແທນຜູ້ທີ່ໄດ້ຮັບຜົນກະທົບຈາກວັນນະໂຣກ \*\* ແລະ ໄຂ້ຍຸງ \*\*\* ຕະຫຼອດເຖິງຜູ້ທີ່ມາຈາກ ແລະ ເປັນຕົວແທນປະຊາກອນທີ່ໄດ້ຮັບຜົນກະທົບ \*\*\*\*, ໂດຍອີງໃສ່ສະພາບການລະບາດ ກໍຄື ພິຈາລະນາດ້ານສິດທິມະນຸດ ແລະ ບົດບາດຍິງ-ຊາຍ.

\* ຜູ້ທີ່ເປັນພະຍາດໃນໄລຍະຜ່ານມາ ຫຼື ຜູ້ທີ່ມາຈາກຊຸມຊົນທີ່ມີພະຍາດເຫຼົ່ານີ້ລະບາດ.

\*\* ໃນປະເທດທີ່ມີພະຍາດວັນນະໂຣກເປັນບັນຫາຂອງສະທາລະນະສຸກ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບວັນນະໂຣກໃນໄລຍະຜ່ານມາ.

\*\*\* ໃນປະເທດທີ່ມີຫຼັກຖານວ່າຍັງມີການແຜ່ເຊື້ອໄຂ້ຍຸງ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບໄຂ້ຍຸງໃນໄລຍະຜ່ານມາ.

\*\*\*\* ກອງເລຂາອາດຍົກເວັ້ນການເປັນຕົວແທນຂອງຜູ້ທີ່ໄດ້ຮັບຜົນກະທົບ ຖ້າເຫັນວ່າມີຄວາມເໝາະເພື່ອປົກປ້ອງນິຕິບຸກຄົນ.

**ເງື່ອນໄຂທີ 5:** ກອງທຶນໂລກຕ້ອງການໃຫ້ ສະມາຊິກ CCM ທັງໝົດ ທີ່ເປັນຕົວແທນຈາກພາກສ່ວນທີ່ບໍ່ສັງກັດລັດຕ້ອງໄດ້ຖືກເລືອກໂດຍພາກສ່ວນດັ່ງກ່າວເອງ ຊຶ່ງອີງຕາມການບັນທຶກ, ຂັ້ນຕອນທີ່ໂປ່ງໃສ, ພັດທະນາພາຍໃນແຕ່ລະພາກສ່ວນ. ເງື່ອນໄຂນີ້ ແມ່ນນຳໃຊ້ຕໍ່ ສະມາຊິກທຸກຄົນທີ່ບໍ່ສັງກັດລັດ ລວມທັງ ສະມາຊິກທີ່ໄດ້ລະບຸໃນເງື່ອນໄຂທີ 4, ແຕ່ແມ່ນພາກສ່ວນຂອງອົງການຮ່ວມມືສອງຝ່າຍແລະຫຼາຍຝ່າຍ.

**ເງື່ອນໄຂທີ 6:** ເພື່ອຮັບປະກັນໃຫ້ມີການຈັດການກ່ຽວກັບຜົນປະໂຫຽດຊ້ຳຊ້ອນ, ກອງທຶນໂລກຕ້ອງການໃຫ້ CCM ທັງໝົດຕ້ອງ:

1. ພັດທະນາແລະພິມນະໂຍບາຍເພື່ອຈັດການກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນຕໍ່ສະມາຊິກ CCM ທັງໝົດ, ກວມລວມທຸກວຽກງານຂອງ CCM. ນະໂຍບາຍຕ້ອງລະບຸວ່າ ສະມາຊິກ CCM ທຸກຄົນຕ້ອງແຈ້ງເປັນໄລຍະກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນກະທົບຕໍ່ຕົນເອງ ຫຼື ສະມາຊິກ CCM ອື່ນໆ. ນະໂຍບາຍຕ້ອງລະບຸ, ແລະ CCM ຕ້ອງບັນທຶກ ວ່າ ສະມາຊິກຈະບໍ່ເຂົ້າຮ່ວມໃນການຕັດສິນໃຈ ເມື່ອເຫັນຢ່າງຊັດເຈນວ່າມີຜົນປະໂຫຽດຊ້ຳຊ້ອນ, ລວມທັງການຕັດສິນໃຈທີ່ພົວພັນເຖິງການກວດກາ ແລະການຄັດເລືອກ ຫຼື ໃຫ້ທຶນແກ່ ຜູ້ຮັບທຶນຕົ້ນຕໍ ຫຼື ຜູ້ຮັບທຶນຍ່ອຍ.
2. ນຳໃຊ້ນະໂຍບາຍກ່ຽວກັບຜົນປະໂຫຽດຊ້ຳຊ້ອນ ຕະຫຼອດໄລຍະການນຳໃຊ້ທຶນຊ່ວຍເຫືອຈາກກອງທຶນໂລກ, ແລະ ຍື່ນເອກະສານທີ່ເປັນຫຼັກຖານໃນການນຳໃຊ້ນະໂຍບາຍໃຫ້ກອງທຶນໂລກ ເມື່ອຕ້ອງການ.
3. ເງື່ອນໃຂທີ່ຕ້ອງການເຫຼົ່ານີ້ຍັງໄດ້ເນັ້ນຕື່ມອີກໃນກ່ອງຂໍ້ຄວາມຢູ່ໃນພາກທີ່ມີການພົວພັນໃນເອກະສານສະບັບນີ້, ແລະໄດ້ຖືກທົບທວນຄືນໃນພາກທີ 8.
4. ເອກະສານນີ້ແບ່ງອອກເປັນພາກດັ່ງຕໍ່ໄປນີ້:

|  |  |
| --- | --- |
| ພາກທີ 1:  | ຈຸດປະສົງແລະໂຄງຮ່າງຂອງບົດແນະນຳ CCM |
| ພາກທີ 2: | ຫຼັກການສຳຄັນ |
| ພາກທີ 3: | ບົດບາດ ແລະ ໜ້າທີ່ຫຼັກຂອງ CCMs |
| ພາກທີ 4 | ການມີສ່ວນຮ່ວມຂອງຄູ່ຮ່ວມງານຈາກຫຼາຍພາກສ່ວນໃນ CCMs |
| ພາກທີ 5 | ໂຄງຮ່າງຂອງ CCM  |
| ພາກທີ 6 | ຫຼັກການແລະການປະຕິບັດໃນການບໍລິຫານທີ່ດີ |
| ພາກທີ 7 | ຫຼັກການແລະການປະຕິບັດປະສິດທິຜົນຂອງການຊ່ວຍເຫຼືອ  |
| ພາກທີ 8 | ສິດໄດ້ຮັບທຶນ ສຳລັບ CCM |
| ພາກທີ 9 | ການຊ່ວຍເຫຼືອດ້ານວິຊາການແລະດ້ານການເງິນ ແກ່ CCM  |
| ພາກທີ 10 | ການປະຕິບັດວຽກງານຂອງ CCM  |
| ເອກະສານແນບທ້າຍ 1 | ບົດແນະນຳເລື້ອງການເປັນຕົວແທນຈາກພາກສ່ວນຕ່າງໆ  |

1. ໄດ້ມີການແຊກຊ້ອນ websites, e-mail ແລະ ເອກະສານເພີ້ມເຕີມ ທີ່ມີປະໂຫຽດ ພາຍໃນເອກະສານສະບັບນີ້. ຜູ້ອ່ານທີ່ບໍ່ສາມາດເຂົ້າເຖິງເອກະສານທາງລະບົບເອເລັກໂຕຣນິກໄດ້ ອາດພົວພັນກອງທຶນໂລກ ໂດຍສົ່ງເອກະສານ ຫຼື ໂທລະສັບ/ໂທລະສານ/e-mail ເພື່ອຂໍການຊ່ວຍເຫຼືອ[[8]](#footnote-8).

**ພາກທີ 2: ຫຼັກການສຳຄັນ**

1. ອີງໃສ່ ເອກະສານໂຄງຮ່າງ ຂອງກອງທຶນໂລກ, ຈຸດປະສົງຂອງກອງທຶນໂລກແມ່ນ “ເພື່ອດຶງດູດ, ຄຸ້ມຄອງ ແລະ ແຈກຢາຍ ຊັບພະຍາກອນເພີ້ມເຕີມ ຜ່ານ ຄູ່ຮ່ວມງານໃໝ່ ລະຫວ່າງລັດ-ເອກະຊົນ ຊຶ່ງຈະປະກອບສ່ວນແບບຍືນຍົງແລະສຳຄັນໃນການຫຼຸດຜ່ອນການຕິດເຊື້ອ, ການເຈັບປ່ວຍແລະການຕາຍ, ຊຶ່ງຈະນຳໄປສູ່ການຫຼຸດຜ່ອນຜົນກະທົບຈາກ ເຮສໄອວີ/ພະຍາດເອດ, ວັນນະໂຣກ ແລະ ໄຂ້ຍຸງ ໃນປະເທດທີ່ຕ້ອງການ, ແລະປະກອບສ່ວນເຂົ້າໃນການຫຼຸດຜ່ອນຄວາມທຸກຍາກ ຊຶ່ງເປັນພາກສ່ວນນຶ່ງຂອງເປົ້າໝາຍສະຫັດສະວັດດ້ານການພັດທະນາ (MDGs)”.
2. ໃນເອກະສານໂຄງຮ່າງ ມີຫຼັກການທີ່ສຳຄັນ ຊຶ່ງກອງທຶນໂລກໄດ້ນຳໃຊ້ເຂົ້າໃນນະໂຍບາຍແລະການຕັດສິນໃຈຕ່າງໆ, ແລະໄດ້ສະແດງເຖິງຄວາມໝັ້ນໝາຍຂອງກອງທຶນໂລກເພື່ອສະໜັບສະໜູນໂຄງການຕ່າງໆ, ເປັນຕົ້ນ:
3. ສ່ອງແສງ ເຖິງຄວາມເປັນເຈົ້າຂອງປະເທດ ແລະ ເຄົາລົບການນຳພາໂດຍປະເທດ ຕໍ່ຂະບວນການສ້າງແລະປະຕິບັດແຜນງານ;
4. ເນັ້ນໃສ່ການສ້າງ, ພັດທະນາ ແລະ ຂະຫຽາຍຄູ່ຮ່ວມງານ ລະຫວ່າງ ພາກສ່ວນຕ່າງໆທີ່ກ່ຽວຂ້ອງ ພາຍໃນປະເທດ, ແລະ ຂະແໜງການທາງສັງຄົມທັງໝົດ, ລວມທັງ ລັດຖະບານ, ອົງການຈັດຕັ້ງທາງສັງຄົມ[[9]](#footnote-9), ອົງການຮ່ວມມືສອງຝ່າຍແລະຫຼາຍຝ່າຍ, ແລະ ຂະແໜງເອກະຊົນ;
5. ເສີມຂະຫຽາຍການເຂົ້າຮ່ວມຂອງຊຸມຊົນແລະປະຊົນຊົນ,ໂດຍສະເພາະຜູ້ທີ່ໄດ້ຣັບຜົນກະທົບຈາກ ສາມພະຍາດ;
6. ມີເປົ້າໝາຍເພື່ອຈຳກັດການລັງກຽດແລະການຈຳແນກຕໍ່ຜູ້ທີ່ຕິດເຊື້ອແລະຜູ້ທີ່ໄດ້ຮັບຜົນກະທົບຈາກ ສາມພະຍາດ, ໂດຍສະເພາະແມ່ຍິງ, ເດັກນ້ອຍ ແລະ ກຸ່ມທີ່ມີຄວາມສ່ຽງ;
7. ສ້າງບົນພື້ນຖານ, ເພີ້ມເຕີມ, ແລະ ປະສານສົບທົບ ກັບແຜນງານແຫ່ງຊາດແລະພາກພື້ນທີ່ມີຢູ່ແລ້ວ ເພື່ອສະໜັບສະໜູນນະໂຍບາຍແຫ່ງຊາດ, ບຸລິມະສິດ ແລະ ຄູ່ຮ່ວມງານ, ລວມທັງ ຍຸດທະສາດຫຼຸດຜ່ອນຄວາມທຸກຍາກ ແລະ ກົນໄກໂດຍມີຫຼາຍຂະແໜງການເຂົ້າຮ່ວມ; ແລະ
8. ເສີມຂະຫຽາຍຄວາມໂປ່ງໃສ ແລະຄວາມເຊື່ອຖື.
9. ກອງທຶນໂລກເຫັນໄດ້ຄວາມສຳຄັນຂອງສະພາບພາຍໃນປະເທດ, ລະບົບການປົກຄອງ ແລະ ຂັ້ນຕອນການດຳເນີນງານຂອງລັດຖະບານ ທີ່ມີຄວາມແຕກຕ່າງກັນ. ກອງທຶນໂລກຍັງເຫັນໄດ້ບົດບາດຂອງລັດຖະບານໃນການປະສານງານລະຫວ່າງແຜນງານດ້ານສາທາລະນະສຸກທັງໝົດ ພາຍໃນປະເທດ, ກໍຄື ບົດບາດ ໃນການວາງແຜນ, ການປະຕິບັດ ແລະ ການສະໜອງຊັບພະຍາກອນ ໃຫ້ ແຜນງານຕ່າງໆ.
10. ກອງທຶນໂລກມີຄວາມມຸ່ງໝັ້ນໃນວິທີການດ້ານສິດທິຕໍ່ສຸຂະພາບ ໂດຍການຂະຫຽາຍການເຂົ້າເຖິງ ການບໍລິການປ້ອງກັນ, ການປິ່ນປົວ, ການດູແລແລະການຊ່ວຍເຫຼືອ ຕໍ່ທຸກຄົນທີ່ກຳລັງຕິດເຊື້ອແລະໄດ້ຮັບຜົນກະທົບຈາກ ເຮສໄອວີ, ວັນນະໂຣກ ແລະ ໄຂ້ຍຸງ. ກອງທຶນໂລກສະໜັບສະໜູນແຜນງານທີ່ປະສ່ວນເຂົ້າໃນການຈຳກັດການຈຳແນກແລະການລັງກຽດຕໍ່ຜູ້ກຳລັງຕິດເຊື້ອແລະໄດ້ຮັບຜົນກະທົບຈາກສາມພະຍາດ, ໂດຍສະເພາະປະຊາຊົນທີ່ດ້ອຍໂອກາດ ຫຼື ຜິດກົດໝາຍ, ເຊັ່ນ: ຊາຍຮ່ວມເພດກັບຊາຍ, ກະເທີຍ, ຜູ້ສັກຢາເສບຕິດ, ຜູ້ຊາຍແລະຜູ້ຍິງແລະກະເທີຍທີ່ບໍລິການທາງເພດ ແລະ ປະຊາກອນທີ່ໄດ້ຮັບຜົນກະທົບອື່ນໆ. ກອງທຶນໂລກອາດຈະບໍ່ຕົກລົງໃຫ້ທຶນ ຫຼື ສະໜັບສະໜູນ ກິດຈະກຳ ທີ່ ລະເມີດສິດທິມະນຸດ ດັ່ງທີ່ໄດ້ກຳນົດໃນ ຖະແຫຼງການດ້ານສິດທິມະນຸດ ຂອງສະຫະປະຊາຊາດ.
11. ເພື່ອເສີມຂະຫຽາຍຄວາມມຸ່ງໝັ້ນຕໍ່ຫຼັກການຂ້າງເທິງນັ້ນ, ກອງທຶນໂລກຕ້ອງການໃຫ້ລັດຖະບານແລະຄູ່ຮ່ວມງານທີ່ບໍ່ສັງກັດລັດຖະບານ ໃນລະດັບປະເທດ ກຳນົດກົນໄກຢ່າງຊັດເຈນໃນການປະສານງານຮ່ວມມືລະຫວ່າງໂຄງການຕ່າງໆທີ່ໄດ້ຮັບທຶນຈາກກອງທຶນໂລກ. ກົນໄກການປະສານງານຄວນຢູ່ໃນລະດັບສູງສຸດຂອງປະເທດ ຊື່ງຮັບຜິດຊອບໃນການວາງແຜນພັດທະນາແຫ່ງຊາດທີ່ມີການເຂົ້າຮ່ວມຂອງຫຼາຍພາກສ່ວນແລະຫຼາຍຂະແໜງການ. ເມື່ອມີຄວາມເໝາະສົມ, ອາດນຳໃຊ້ກົນໄກທີ່ມີຢູ່ແລ້ວ ເພື່ອເຮັດໜ້າທີ່ ໆ ສາມາດສະໜອງຕາມເງື່ອນໄຂຄວາມຕ້ອງການເພື່ອມີສິດໃນການຮັບທຶນ ດັ່ງທີ່ໄດ້ກຳນົດໃນພາກທີ 1ຂອງເອກະສານສະບັບນິີ້. ເປົ້າໝາຍທຳອິດຂອງ ຄະນະກຳມະການປະສານງານ ຫຼື CCMs ນີ້ ຄວນເນັ້ນໃສ່ການມີສ່ວນຮ່ວມຂອງພາກສ່ວນຕ່າງໆ ໃນການສົ່ງເສີມຫຼັກການທີ່ໄດ້ສັງລວມໃນເອກະສານສະບັບນີ້ ໃນຂະນະດຽວກັນ ກໍປະຕິບັດຕາມ**ໜ້າທີ່ຫຼັກ**ດັ່ງຕໍ່ໄປນີ້:
12. ປະສານການພັດທະນາແລະຍື່ນບົດສະເໜີເພື່ອຂໍທຶນ.
13. ສະເໜີຜູ້ຮັບທຶນຫຼັກ.
14. ຕິດຕາມກວດກາການປະຕິບັດໂຄງການຊ່ວຍເຫຼືອ.
15. ອະນຸມັດການສະເໜີເພື່ອດັດແກ້ໂຄງການ.
16. ຮັບປະກັນການເຊື່ອມໂຍງແລະຄວາມສອດຄ່ອງກັນລະຫວ່າງໂຄງການຊ່ວຍເຫຼືອຈາກກອງທຶນໂລກ ແລະ ໂຄງການດ້ານສາທາລະນະສຸກແລະການພັດທະນາອື່ນໆ.

**ພາກທີ 3: ບົດບາດ ແລະ ໜ້າທີ່ຫຼັກ ຂອງ CCMs**

***CCMs ແລະ ພາກສ່ວນອື່ນທີ່ສຳຄັນໃນການຄຸ້ມຄອງໂຄງການ***

1. ເພື່ອປະຕິບັດໜ້າທີ່ຫຼັກຂອງຕົນ, CCMs ຕ້ອງສົບທົບກັບພາກສ່ວນທີ່ສຳຄັນຕ່າງໆ ທີ່ມີບົດບາດດັ່ງຕໍ່ໄປນີ້:
2. ສະມາຊິກ **CCM** ແມ່ນເປັນຕົວແທນດ້ານຜົນປະໂຫຽດຂອງບັນດາຄູ່ຮ່ວມງານໃນລະດັບປະເທດ ໃນການຕ້ານແລະຄວບຄຸມ ເຊື້ອເຮສໄອວີ, ວັນນະໂຣກ, ແລະ ໄຂ້ຍຸງ. CCMs ແມ່ນກົນໄກການຮ່ວມມືລະຫວ່າງລັດແລະເອກະຊົນ ໃນການຄຸ້ມຄອງແຜນງານແຫ່ງຊາດ. ໃນນາມນິຕິບຸກຄົນ, ສະມາຊິກ CCM ແມ່ນມີຄວາມຮັບຜິດຊອບຕໍ່ຂະແໜງການທີ່ຕົນໄດ້ຕາງໜ້າ ແລະ ໃນນາມຄະນະກ່າມະການ, CCM ແມ່ນມີຄວາມຮັບຜິດຊອບຕໍ່ປະເທດ. ໃນນາມຕາງໜ້າປະເທດ, CCMs ສະເໜີຂໍທຶນຈາກກອງທຶນໂລກ, ແລະ ຕິດຕາມກວດກາ ເພື່ອຮັບປະກັນການປະຕິບັດແຜນງານໃຫ້ມີປະສິດຕິຜົນ. ບົດບາດລະອຽດຂອງ CCM ຍັງຈະໄດ້ນຳສະເໜີຕໍ່ໄປໃນເອກະສານນີ້.
3. **ຜູ້ຮັບທຶນຕົ້ນຕໍ (PRs)** ເຊັນສັນຍາຮັບທຶນກັບກອງທຶນໂລກ ຊຶ່ງແມ່ນເອກະສານສັນຍາຜູກພັນຕາມກົດໝາຍ. PRs ໄດ້ຮັບອະນຸມັດທຶນໂດຍກົງຈາກກຳມະການຄຸ້ມຄອງກອງທຶນ ແລະ ບໍລິຫານຄຸ້ມຄອງການຈັດຕັ້ງປະຕິບັດແຜນງານຢ່າງໄກ້ສິດ ໃນນາມ CCM. PRs ໄດ້ຖືກສະເໜີໂດຍ CCMs ແລະ ມີຄວາມຮັບຜິດຊອບຕໍ່ CCMs ເພື່ອບັນລຸຕາມຈຸດປະສົງຂອງແຜນງານ. ຫຼາຍ PRs ໄດ້ປະຕິບັດແຜນງານໂດຍກົງ ແລະ ໂດຍຜ່ານຜູ້ຮັບທຶນຍ່ອຍ (SRs).
4. **ຜູ້ຮັບທຶນຍ່ອຍ (SRs)** ໄດ້ຮັບທຶນຈາກ PRs ເພື່ອປະຕິບັດອົງປະກອບຂອງແຜນງານທີ່ໄດ້ຮັບທຶນຈາກກອງທຶນໂລກ. SRs ລາຍງານຕໍ່ PRs ແລະ ການປະຕິບັດວຽກງານຂອງ SRs ແມ່ນມີຄວາມສຳຄັນຕໍ່ຄວາມສຳເຫຼັດຂອງແຜນງານ.
5. **ກອງເລຂາຂອງກອງທຶນໂລກ** ເຊັນສັນຍາອະນຸມັດກັບ PRs, ແລະບໍລິຫານຄຸ້ມຄອງການແຈກຢາຍທຶນໃຫ້ PRs ເປັນໄລຍະ ອີງໃສ່ຄວາມສຳເຫຼັດຕາມເປົ້າໝາຍຂອງແຜນງານ - ແລະ ປະຕິບັດຕາມນະໂຍບາຍຂອງກອງທຶນໂລກ. ຜູ້ຈັດການກຸ່ມກອງທຶນ (FPM) ເປັນຈຸດປະສານງານຂອງກອງເລຂາກອງທຶນໂລກໃນການບໍລິຫານຄຸ້ມຄອງທຶນ ແລະ ຮັບຜິດຊອບເພື່ອຮັບປະກັນການສື່ສານແລະການພົວພັນທີ່ຈຳເປັນກັບພາກສ່ວນທີ່ມີສ່ວນຮ່ວມທີ່ສຳຄັນ ເພື່ອປະຕິບັດແຜນງານທີ່ໄດ້ຮັບທຶນຈາກກອງທຶນໂລກໃຫ້ມີປະສິດຕິຜົນ.
6. **ຜູ້ຕາງໜ້າກອງທຶນໃນປະເທດ (LFAs)** ໄດ້ມີສັນຍາກັບກອງເລຂາຂອງກອງທຶນໂລກ ເພື່ອປະເມີນຄວາມສາມາດໃນການຈັດຕັ້ງປະຕິບັດ ແລະ ກວດສອບຜົນໄດ້ຮັບຂອງໂຄງການ ຊຶ່ງລາຍງານຈາກ PRs ແລະ SRs. LFAs ລາຍງານໂດຍກົງຕໍ່ກອງທຶນໂລກ. LFAs ບໍ່ແມ່ນຕົວແທນກອງເລຂາຂອງກອງທຶນໂລກ: LFAs ສະເໜີຂໍ້ແນະນຳຕໍ່ກອງເລຂາ ແຕ່ບໍ່ໄດ້ຕັດສິນຕາງກອງເລຂາ. ລາຍລະອຽດເພີ້ມເຕີມກ່ຽວກັບບົດບາດຂອງ LFA ແມ່ນມີຢູ່ໃນ ປື້ມຄູ່ມື LFA ຂອງກອງທຶນໂລກ.

***ສິດອຳນາດທາງກົດໝາຍຂອງ CCM ໃນພະລະບົດບາດຂອງຕົນ***

1. CCMs ອາດເຫັນວ່າມີປະໂຫຽດ ຖ້າປະກອບຕົນເອງໃຫ້ຖືກຕ້ອງຕາມກົດໝາຍ, ເຖິງແມ່ນວ່າບໍ່ແມ່ນເງື່ອນໄຂຄວາມຕ້ອງການຂອງກອງທຶນໂລກກໍຕາມ. ໃນທຸກກໍລະນີ, ຂໍ້ກຳນົດແລະເງື່ອນໄຂມາດຕະຖານຂອງກອງທຶນໂລກ (Standard Terms and Conditions: STCs) ສຳລັບການອະນຸມັດເງິນຊ່ວຍເຫຼືອ (ຫຼື, ເມື່ອຄົບກຳນົດຂອງ STCs, ຂໍ້ກຳນົດກ່ຽວກັບການອະນຸມັດເງິນຊ່ວຍເຫລືອ 2014) ລວມມີຫຼາຍມາດຕາ[[10]](#footnote-10) ທີ່ ໃຫ້ອຳນາດທາງກົດໝາຍແກ່ CCM ໃນການປະຕິບັດພາລະບົດບາດຂອງຕົນ ແລະ ໃຫ້ PR ຕ້ອງປະສານກັບ CCM ເພື່ອປະຕິບັດໜ້າທີ່ຮັບຜິດຊອບການຕິດຕາມກວດກາ. ມາດຕາເຫຼົ່ານີ້ມີຄື:
2. ມາດຕາ 7a[[11]](#footnote-11) ຫຼື ພາກທີ 4.1 (1)[[12]](#footnote-12) : CCM ຕິດຕາມກວດກາການປະຕິບັດແຜນງານທີ່ໄດ້ຮັບທຶນຈາກກອງທຶນໂລກ.
3. ມາດຕາ 7b11 ຫຼື ພາກທີ 4.1 (2) ແລະ 6.2 (1)(c)12 : PRs ມີພັນທະທາງກົດໝາຍ ໃນການຮ່ວມມືກັບ CCMs ແລະ ພົບກັບ CCMs ເປັນປົກະຕິ ເພື່ອສົນທະນາກ່ຽວກັບແຜນການ, ແລກປ່ຽນຂໍ້ມູນ ແລະ ສື່ສານ ເລື້ອງທີ່ພົວພັນກັບແຜນງານ. PRs ຍັງມີພັນທະທາງກົດໝາຍໃນການລາຍງານແລະສະໜອງຂໍ້ມູນກ່ຽວກັບແຜນງານໃຫ້ CCM ຕາມຄວາມຕ້ອງການ.
4. ມາດຕາ 1511 ຫຼື ພາກທີ 6.2(1)(c)12 : PR ມີພັນທະທາງກົດໝາຍໃນການສະໜອງສຳເນົາບົດລາຍງານທີ່ສົ່ງໃຫ້ກອງທຶນໂລກໃນແຕ່ລະໄລຍະ ໃຫ້ CCM.
5. ມາດຕາ 2311 ຫຼື ພາກທີ 10.112 : ຕ້ອງໄດ້ປຶກສາກັບ CCM ເມື່ອມີການຕັດສິນໃຈເພື່ອປ່ຽນ PRs.[[13]](#footnote-13)
6. ມາດຕາ 2511 ຫຼື ພາກທີ 4.3(4/)[[14]](#footnote-14) : PRs ມີພັນທະທາງກົດໝາຍໃນການສະໜອງສຳເນົາໃຫ້ CCMs ທຸກໆ ແຈ້ງການ, ການສະເໜີ, ເອກະສານ, ການລາຍງານ ຫຼື ການແລກປ່ຽນຂໍ້ມູນຂ່າວສານອື່ນໆ ກັບກອງທຶນໂລກ.
7. ມາດຕາ 28b11 : PR ປະຕິບັດແຜນງານ ໃນນາມຂອງ CCM.

***ໜ້າທີ່ຫຼັກ: ການພັດທະນາບົດສະເໜີຂໍທຶນຈາກກອງທຶນໂລກ***

1. CCMs ອາດເຂົ້າເຖິງທຶນຈາກກອງທຶນໂລກ ໄດ້ຫຼາຍກ່ວານຶ່ງຮູບແບບ, ຕົວຢ່າງ, ການສະເໜີຂໍທຶນຕາມຮອບວຽນ ແລະ ການສະເໜີຂໍທຶນຕາມຍຸດທະສາດແຫ່ງຊາດ. CCMs ມີຄວາມຮັບຜິດຊອບໃນການຄັດເລືອກຂັ້ນຕອນທີ່ເໝາະສົມທີ່ສຸດຊຶ່ງ CCMs ມີສິດໃນການສະເໜີຂໍທຶນ.
2. ກອງທຶນໂລກຮັບຮູ້ວ່າ ມີພຽງແຕ່ຜ່ານຂະບວນການແບບ ປະເທດເປັນເຈົ້າຂອງ, ມີການປະສານງານ ແລະ ມີການເຂົ້າຮ່ວມຈາກຫຼາຍຂະແໜງການໂດຍລວມທຸກພາກສ່ວນທີ່ກ່ຽວຂ້ອງ - ຊຶ່ງມີຄວາມສາມາດ, ມີພື້ນຖານ ແລະ ມີປະສົບປະການທີ່ແຕກຕ່າງກັນ - ຈະເຮັດໃຫ້ຊັບພະຍາກອນເພີ້ມເຕີມນີ້ ມີຜົນກະທົບທີ່ສຳຄັນ ຕໍ່ ສາມພະຍາດ. ໃນສຸດທ້າຍ - ໂດຍບໍ່ກ່ຽວກັບຮູບແບບທີ່ນຳໃຊ້ໃນການຂໍທຶນ - ການເຂົ້າຮ່ວມຢ່າງກ້ວາງຂວາງຂອງພາກສ່ວນຕ່າງໆ ຈາກລັດຖະບານ ແລະ ບໍ່ສັງກັດລັດຖະບານ ໃນການພັດທະນາບົດສະເໜີຂໍທຶນຊ່ວຍເຫຼືອ ແມ່ນເຫັນວ່າມີຄວາມຈຳເປັນ.

|  |
| --- |
| 1. **ເງື່ອນໄຂທີ 1:** ກອງທຶນໂລກ**ຕ້ອງການ**ໃຫ້ CCM ທັງໝົດ ຕ້ອງ:

 1. ປະສານງານໃນການພັດທະນາບົດວິພາກເພື່ອຂໍທຶນ ໂດຍຜ່ານຂະບວນການທີ່ໂປ່ງໃສ ແລະ ມີການບັນທຶກ ຊຶ່ງມີການເຂົ້າຮ່ວມຢ່າງກ້ວາງຂວາງຈາກບັນດາຄູ່ຮ່ວມງານ - ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM - ໃນການສອບຖາມແລະການທົບທວນກິດຈະກຳ ເພື່ອສັງລວມເຂົ້າໃນບົດຄຳຮ້ອງ.
2. ບັນທຶກຂັ້ນຕອນໃນການເຂົ້າຮ່ວມຂອງປະຊາກອນທີ່ໄດ້ຮັບຜົນກະທົບ[[15]](#footnote-15) ໃນການພັດທະນາບົດວິພາກເພື່ອຂໍທຶນ, ລວມທັງປະຊາກອນທີ່ມີຄວາມສ່ຽງສູງ.
 |

1. ນອກຈາກນັ້ນ, ກອງທຶນໂລກໄດ້ແນະນຳໃຫ້ CCMs ໃນການພັດທະນາບົດວິພາກເພື່ອຂໍທຶນ ດັ່ງນີ້:
2. ຮັບປະກັນວ່າບົດວິພາກເພື່ອຂໍທຶນຕ້ອງສອດຄ່ອງກັບຈຸດປະສົງການພັດທະນາແຫ່ງຊາດ ແລະ ເຊື່ອມໂຍງກັບຄວາມພະຍາຍາມທີ່ມີຢູ່ແລ້ວຂອງພາກສ່ວນອື່ນໆທັງພາຍໃນແລະສາກົນ. ການຂໍທຶນຊ່ວຍເຫຼືອຄວນອີງໃສ່ຊ່ອງຫວ່າງທາງດ້ານງົບປະມານໃນແຜນງານແຫ່ງຊາດ.
3. ພິຈາລະນາການປະກອບສ່ວນໃນການສ້າງຄວາມເຂັ້ມແຂງລະບົບສາທາລະນະສຸກ ແລະ ຊຸມຊົນ ໂດຍຜ່ານການຊ່ວຍເຫຼືອຂອງກອງທຶນໂລກ. CCMs ຄວນຊອກຫາວິທີ ເພື່ອເພີ້ມການຮ່ວມມືກັນລະຫວ່າງທຶນຊ່ວຍເຫຼືອທັງໝົດພາຍໃຕ້ການຕິດຕາມກວດກາຂອງ CCMs, ໂດຍສະເພາະໃນຂົງເຂດທີ່ມີການພົວພັນກັນຢ່າງໃກ້ສິດ, ເຊັ່ນ ເຮສໄອວີ ແລະ ວັນນະໂຣກ.
4. ເພີ້ມການເຂົ້າຮ່ວມຂອງພາກສ່ວນວິຊາການແລະຊອກຫາການຊ່ວຍເຫຼືອດ້ານວິຊາການທີ່ຈຳເປັນ ເພື່ອຮັບປະກັນວ່າແຜນງານທີ່ໄດ້ຂໍການຊ່ວຍເຫຼືອນັ້ນ ບັນລຸຕາມເປົ້າໝາຍ ໂດຍມີປະສິດທິພາບແລະຄວາມຍືນບົງ.
5. ລວມເອົາແຜນງົບປະມານສຳລັບການບໍລິຫານຄຸ້ມຄອງ ແລະ/ຫຼື ການຊ່ວຍເຫຼືອດ້ານວິຊາການ ເພື່ອຮັບປະກັນໃຫ້ການປະຕິບັດແຜນງານມີຄວາມເຂັ້ມແຂງ. ສິ່ງນີ້ ອາດສ້າງຄວາມເຂັ້ມແຂງໃຫ້ແກ່ການບໍລິຫານຄຸ້ມຄອງແຜນງານ ແລະ/ຫຼື ຄວາມສາມາດໃນການປະຕິບັດວຽກງານຂອງ PRs ຫຼື SRs. ຍິ່ງໄປກວ່ານັ້ນ, ການຊ່ວຍເຫຼືອດ້ານວິຊາການຄວນຈະສ້າງຄວາມສາມາດພາຍໃນປະເທດໃນໄລຍະຍາວ, ຮູ້ຊ່ອງຫວ່າງແລະຈຸດອ່ອນຂອງແຜນງານ, ແລະ ຄວນນຳໄປສູ່ການມີຄຸນນະພາບສູງຂອງການບໍລິການ.
6. ພິຈາລະນາຢ່າງຮອບຄອບຂໍ້ແນະນຳກ່ຽວກັບບົດວິພາກເພື່ອຂໍທຶນຂອງກອງທຶນໂລກ ຊຶ່ງອາດນຳໄປພິຈາລະນາໃນນະໂຍບາຍທີ່ກ່ຽວຂ້ອງ, ແລະນຳໄຊ້ຕາມຄວາມເໝາະສົມຂອງແຕ່ລະປະເທດ. ສຳລັບຂໍ້ແນະນຳເພີ້ມເຕີມໃນການພັດທະນາບົດວິພາກເພື່ອຂໍທຶນ, ກະລຸນາເບິ່ງ ພາກຜູ້ສະໝັກຂໍທຶນໃນໜ້າແວັບ (webpage) ຂອງກອງທຶນໂລກ.
7. CCMs ຕ້ອງຮັບຮູ້ວ່າການພັດທະນາບົດວິພາກເພື່ອຂໍທຶນໂດຍມີການປຶກສາຫາລືກັບພາກສ່ວນຕ່າງໆນັ້ນ ແມ່ນໃຊ້ເວລາຫຼາຍ ແລະ ຕ້ອງໄຊ້ຈ່າຍງົບປະມານ ເຊັ່ນ ການປະຊຸມກັບຄູ່ຮ່ວມງານ, ການພົວພັນສື່ສານ, ການແປພາສາ, ແລະ ການຊ່ວຍເຫຼືອດ້ານວິຊາການ. ກອງທຶນໂລກບໍ່ໄດ້ສະໜັບສະໜູນງົບປະມານໃຫ້ແກ່ການພັດທະນາບົດວິພາກ.
8. ກອງທຶນໂລກຈະຮັບຮອງບົດວິພາກທີ່ນຳໄປສູ່ “ກະແສດຽວຂອງທຶນຊ່ວຍເຫຼືອ” ຈາກ PR ໃນຂົງເຂດພະຍາດໃດນຶ່ງເທົ່ານັ້ນ. ອັນນີ້ ບໍ່ມີຜົນຕໍ່ການແນະນຳ PR ໃໝ່ ຫຼື ຫຼາຍ PR ຫຼື PR ໃນຂົງເຂດພະຍາດ. CCMs ຍັງໄດ້ຮັບການສະໜັບສະໜູນໃຫ້ນຳນະໂຍບາຍຈັດຫາທຶນແບບຕິດຕາມສອງສົ້ນ (dual-track financial policy). ງົບປະມານແລະແຜນວຽກໃນບົດວິພາກຕ້ອງມີ:
9. ເງິນຊ່ວຍເຫຼືອໃໝ່ທີ່ຂໍສຳລັບ PR ແລະ ຂົງເຂດພະຍາດ, ແລະ
10. ເງິນຊ່ວຍເຫຼືອທີ່ໄດ້ຮັບອະນຸມັດຈາກກອງທຶນແລ້ວ ສຳລັບ PR ແລະ ຂົງເຂດພະຍາດດຽວກັນ.
11. ບົດວິພາກແລະລັກສະນະອື່ນໆຂອງການໃຫ້ທຶນໃນຮູບແບບໃໝ່ຂອງກອງທຶນໂລກ ແມ່ນອະນຸຍາດໃຫ້ CCMs ເພື່ອຫຼຸດຜ່ອນອົງປະກອບຍ່ອຍຂອງແຜນງານ ມາເປັັນທຶນຊ່ວຍເຫຼືອລວມ (ຕໍ່ PR), ຮັກສາລັກສະນະຂອງແຜນງານ (program-based perspective) ໃນລະຫວ່າງການພັດທະນາແລະທົບທວນແຜນງານ, ແລະ ເພື່ອໃຫ້ບັນລຸປະສິດທິພາບໃນການບໍລິຫານທຶນຊ່ວຍເຫຼືອ.

***ໜ້າທີ່ຫຼັກ: ສະເໜີຜູ້ຮັບທຶນຕົ້ນຕໍເພື່ອປະຕິບັດທຶນຊ່ວຍເຫຼືອຈາກກອງທຶນໂລກ***

1. ໃນບົດວິພາກ, CCMs ຕ້ອງໄດ້ອະທິບາຍການກະກຽມໃນການຈັດຕັ້ງປະຕິບັດ ເພື່ອສະແດງໃຫ້ເຫັນເຖິງຄວາມເປັນໄປໄດ້ຂອງແຜນງານທີ່ໄດ້ສະເໜີ. ເພື່ອໃຫ້ສຳເຫຼັດຜົນຕາມແຜນ, ການສະເໜີເອົາ PR ຕ້ອງປະຕິບັດຕາມຂັ້ນຕອນທີ່ໂປ່ງໃສ ໂດຍມີເປົ້າໝາຍເພື່ອເລືອກເຟັ້ນເອົາອົງການຈັດຕັ້ງທີ່ມີຄວາມສາມາດທີ່ສຸດ ທີ່ຈະບັນລຸເປົ້າໝາຍຕາມແຜນການທີ່ວາງໄວ້.

|  |
| --- |
| 1. **ເງື່ອນໄຂທີ 2:** ກອງທຶນໂລກຕ້ອງການໃຫ້ CCM ທັງໝົດ ຕ້ອງ:
2. ສະເໜີ ນຶ່ງ ຫຼື ຫຼາຍຜູ້ຮັບທຶນຕົ້ນຕໍ (PR) ໃນເວລາຍື່ນຄໍາຮ້ອງເພື່ອຂໍທຶນ[[16]](#footnote-16).
3. ບັນທຶກຂັ້ນຕອນທີ່ໂປ່ງໃສໃນການສະເໜີເອົາຜູ້ຮັບທຶນຕົ້ນຕໍໃໝ່ແລະສືບຕໍ່ຜູ້ຮັບທຶນຕົ້ນຕໍໃນປະຈຸບັນ ໂດຍອີງໃສ່ຈຸດປະສົງແລະເງື່ອນໃຂຢ່າງຊັດເຈນ.
4. ບັນທຶກການຈັດການກ່ຽວກັບຜົນປະໂຫຽດຊ້ຳຊ້ອນທີ່ອາດມີ ຊຶ່ງອາດກະທົບຕໍ່ຂັ້ນຕອນການສະເໜີຜູ້ຮັບທຶນຕົ້ນຕໍ (ເບິ່ງພາກທີ 6 ກ່ຽວກັບການບໍລິຫານທີ່ດີ).
 |

1. ກອງທຶນໂລກຍັງໄດ້ກຳນົດ**ມາດຖານໃຫ້ CCM** ໃນການສະເໜີເອົາ PR ດັ່ງລຸ່ມນີ້:
2. CCMs ຄວນສະເໜີເອົາ PR ທັງຈາກລັດຖະບານແລະບໍ່ສັງກັດລັດຖະບານ ສຳລັບແຜນງານຂອງແຕ່ລະພະຍາດ ເພື່ອເສີມຂະຫຽາຍບົດບາດຂອງພາກສ່ວນສັງຄົມແລະຂະແໜງການເອກະຊົນ ໃນການຕອບໂຕ້ຕໍ່ ສາມພະຍາດ[[17]](#footnote-17). ລາຍລະອຽດເພີ້ມເຕີມຂອງນະໂຍບາຍກອງທຶນໂລກນີ້ ໄດ້ກຳນົດໃນໝາຍເຫດ ກ່ຽວກັບ ການຈັດຫາທຶນແບບຕິດຕາມສອງສົ້ນ (Dual Track Financing).
3. ຫຼັງຈາກບົດວິພາກໄດ້ຮັບອະນຸມັດ, PRs ທີ່ໄດ້ຮັບການສະເໜີຈາກ CCM ຕ້ອງໄດ້ຜ່ານການປະເມີນ ລະບົບແລະຊັບພະຍາກອນຕ່າງໆ ກ່ອນທີ່ຈະໄດ້ຮັບການຢືນຢັນ. ກອງທຶນໂລກແນະນຳໃຫ້ CCMs ຕ້ອງ:
4. ສະເໜີເອົາ PR ໂດຍຜ່ານຂັ້ນຕອນ ທີ່ໂປ່ງໃສ ໃນໄລຍະທຳອິດຂອງຂະບວນການກະກຽມບົດວິພາກ ເພື່ອຈະເອົາເຂົ້າໃນແຜນການຊ່ວຍເຫຼືອດ້ານວິຊາການ ຖ້າມີຄວາມຕ້ອງການໃນການສ້າງຄວາມສາມາດ, ຊຶ່ງບັນຫານີ້ຕ້ອງໄດ້ພິຈາລະນາໃນເວລາເຮັດການປະເມີນຄວາມສາມາດຂອງ PR.
5. ຮ່ວມວຽກກັບ PRs ເພື່ອຮັບປະກັນໃຫ້ຂະບວນການຄັດເລືອກ SR ມີການເປີດກວ້າງ, ຍຸຕິທຳ ແລະ ອີງຕາມຈຸດປະສົງ ເງື່ອນໄຂ ຄວາມສາມາດໃນການປະຕິບັດວຽກງານ. CCMs ຕ້ອງຮັບປະກັນວ່າ - ເທົ່າທີ່ເປັນໄປໄດ້ - PRs ທີ່ໄດ້ຮັບການສະເໜີ ໂດຍມີການປຶກສາຫາລືກັບ CCM ຈະກຳນົດເອົາ SRs ໃນເວລາພັດທະນາບົດສະເໜີຂໍທຶນ ເພື່ອໃຫ້ຄວາມເປັນໄປໄດ້ຂອງແຜນງານທີ່ນຳສະເໜີສາມາດປະເມີນໄດ້.
6. ໃນບ່ອນໃດທີ່ເປັນໄປໄດ້ CCMs ຄວນສະເໜີເອົາ PRs ພາຍໃນປະເທດ ເພື່ອຮັບປະກັນວ່າຄວາມສາມາດພາຍໃນປະເທດໄດ້ຮັບການພັດທະນາ ເຮັດໃຫ້ການຕອບໂຕ້ມີຄວາມຍືນຍົງເພີ້ມຂຶ້ນ. ກອງທຶນໂລກຮັບຮູ້ວ່າໃນບາງສະພາບການ ອົງການຈັດຕັ້ງສາກົນ (ອົງການຮ່ວມມືຫຼາຍຝ່າຍ ຫຼື ອົງການສາກົນທີ່ບໍ່ສັງກັດລັດຖະບານ: INGOs) ແມ່ນ ເໝາະສົມທີ່ສຸດ ທີ່ຈະເປັນ PRs ຊົ່ວຄາວ. ໃນກໍລະນີນີ້, CCMs ຄວນເອົາແຜນພັດທະນາຄວາມສາມາດພາຍໃນປະເທດແລະແຜນສົ່ງຕໍ່ຄວາມສາມາດ ເປັນແຜນງານບຸລິມະສິດໃນບົດວິພາກເພື່ອຂໍທຶນຊ່ວຍເຫຼືອ.

***ໜ້າທີ່ຫຼັກ: ຕິດຕາມກວດກາ PRs ແລະການປະຕິບັດແຜນງານ***

1. ເມື່ອຮັບປະກັນວ່າ CCMs ໄດ້ຮັບທຶນຈາກກອງທຶນໂລກແລ້ວ, ໜ້າທີ່ທີ່ສຳຄັນຂອງ CCMs ກໍຄືຕິດຕາມກວດກາ. CCMs ຕ້ອງຕິດຕາມກວດກາການປະຕິບັດວຽກງານຂອງ PRs ເພື່ອຮັບປະກັນວ່າ PRs ຈະສາມາດບັນລຸເປົ້າໝາຍທີ່ວາງໃວ້ໃນແຜນງານທີ່ປະຕິບັດ. ໂດຍຜ່ານການຕິດຕາມກວດກາຂອງ CCMs, PRs ຕ້ອງມີຄວາມຮັບຜິດຊອບຕໍ່ທຸກພາກສ່ວນທີ່ກ່ຽວຂ້ອງພາຍໃນປະເທດ.

|  |
| --- |
| 1. **ເງື່ອນໄຂທີ 3:** ເຫັນໄດ້ເຖິງຄວາມສຳຄັນຂອງການຕິດຕາມກວດກາ, ກອງທຶນໂລກຕ້ອງການໃຫ້ CCM ທັງໝົດ ຕ້ອງຍື່ນແລະ ປະຕິບັດຕາມແຜນຕິດຕາມກວດກາ ສຳລັບທຶນທັງໝົດທີ່ໄດ້ຮັບອະນຸມັດຈາກກອງທຶນ. ແຜນຕ້ອງປະກອບມີກິດຈະກໍາລະອຽດ, ແລະ ຕ້ອງອະທິບາຍວ່າ CCM ຈະເອົາພາກສ່ວນຕ່າງໆທີ່ຮັບຜິດຊອບໂຄງການເຂົ້າຮ່ວມໃນການຕິດຕາມກວດກາແນວໃດ, ລວມທັງ ສະມາຊິກ CCM ແລະ ບໍ່ແມ່ນສະມາຊິກ CCM, ແລະ ໂດຍສະເພາະພາກສ່ວນທີ່ບໍ່ສັງກັດລັດຖະບານ ແລະ ຜູ້ທີ່ຕິດເຊື້ອ ແລະ/ຫຼື ຜູ້ທີ່ໄດ້ຮັບຜົນກະທົບຈາກພະຍາດ.
 |

1. ກອງທຶນໂລກໄດ້ກຳນົດ **ສ່ວນປະກອບຂອງການດຳເນີນວຽກງານ ໃນເງື່ອນໄຂຄວາມຕ້ອງການທີ 3** ດັ່ງຕໍ່ໄປນີ້:
2. CCM ໄດ້ມີແຜນຕິດຕາມກວດກາ ພ້ອມດ້ວຍກິດຈະກຳສະເພາະ ລະອຽດ, ມີຄວາມຮັບຜິດຊອບໂດຍບຸກຄົນ ແລະ/ຫຼື ພາກສ່ວນອື່ນໆ, ກຳນົດຕາຕະລາງເວລາ ແລະ ງົບປະມານ ຊຶ່ງລວມຢູ່ໃນງົບປະມານຂອງ CCM.
3. CCM ໄດ້ຈັດຕັ້ງຄະນະກຳມະການປະຈຳເພື່ອຕິດຕາມກວດກາ ຊຶ່ງປະກອບດ້ວຍທິມງານທີ່ມີຄວາມຮູ້ຄວາມຊຳນານຄົບຊຸດ ເພື່ອຮັບປະກັນການຕິດຕາມກວດກາເປັນໄລຍະ.
4. ຄະນະກຳມະການຕິດຕາມກວດກາ ຫຼື CCM ຂໍຄວາມຄິດເຫັນຈາກຜູ້ທີ່ບໍ່ແມ່ນສະມາຊິກ CCM ແລະຈາກຜູ້ທີ່ກຳລັງຕິດເຊື້ອ ແລະ/ຫຼື ໄດ້ຮັບຜົນກະທົບຈາກພະຍາດ.
5. ກອງທຶນໂລກໄດ້ກຳນົດ **ມາດຕະຖານຂັ້ນຕ່ຳສຸດສຳລັບ CCM** ໃນ **ເງື່ອນໄຂຄວາມຕ້ອງການທີ 3** ດັ່ງຕໍ່ໄປນີ້:
6. ຄະນະກຳມະການຕິດຕາມກວດກາ ປະຕິບັດກິດຈະກຳຕິດຕາມກວດກາ ເພື່ອສົນທະນາກັບ PR ກ່ຽວກັບສິ່ງທ້າທາຍ, ບັນຫາຕ່າງໆ, ດັດແກ້ແຜນງານແລະຈັດສັນງົບປະມານຄືນໃໝ່, ຖ້າມີຄວາມຈຳເປັນ.
7. CCM ຕ້ອງຕັດສິນໃຈແລະວາງມາດຕະການເພື່ອແກ້ໃຂບັນຫາແລະສິ່ງທ້າທາຍທີ່ພົບເຫັນ.
8. CCM ຕ້ອງສົ່ງລາຍງານຜົນຂອງການຕິດຕາມກວດກາໃຫ້ກອງເລຂາຂອງກອງທຶນໂລກ ແລະ ພາກສ່ວນທີ່ກ່ຽວຂ້ອງພາຍໃນປະເທດ ປະຈຳໄຕຼມາດ ໂດຍຜ່ານຂັ້ນຕອນທີ່ໄດ້ກຳນົດໃນແຜນຕິດຕາມກວດກາຂອງຕົນ.
9. ດັ່ງທີ່ໄດ້ສັງລວມຢູ່ໃນວັກທີ 15, CCMs ຕ້ອງສົບທົບກັບພາກສ່ວນທີ່ສຳຄັນຕ່າງໆ ຊຶ່ງລວມມີ PRs, SRs, ກອງເລຂາຂອງກອງທຶນໂລກ ແລະ LFAs. ການພົວພັນກັບພາກສ່ວນເຫຼົ່ານີ້ຈະຊ່ວຍຮັບປະກັນວ່າ CCMs ຈະສາມາດໄດ້ຮັບຂໍ້ມູນຕ່າງໆທີ່ຕົນຕ້ອງການເພີ່ອຕິດຕາມກວດກາ. ດັ່ງລາຍລະອຽດໃນວັກທີ 16, PRs ແມ່ນມີພັນທະທາງກົດໝາຍໃນການຮ່ວມມືກັບ CCM, ແລະ ແລກປ່ຽນຂໍ້ມູນໃນແຕ່ລະໄລຍະ ແລະ ເມື່ອຕ້ອງການ.
10. ນອກຈາກລາຍງານຈາກ PRs, ກອງເລຂາຂອງກອງທຶນໂລກຍັງໄດ້ຮັບລາຍງານຈາກ LFA ດ້ານການເງິນ ແລະການປະຕິບັດແຜນງານ ຊຶ່ງໄດ້ສົ່ງຄືນໃຫ້ CCMs ເປັນລະບົບໂດຍຜ່ານທາງຈົດໝາຍກ່ຽວກັບການບໍລິຫານຄຸ້ມຄອງທຶນຊ່ວຍເຫຼືອ. ກອງທຶນໂລກ**ແນະນຳ**ໃຫ້ CCMs ຊອກຫາຂໍ້ມູນເພີ້ມເຕີມຈາກ LFAs ໂດຍ:
11. ແຕ່ງຕັ້ງສະມາຊິກ CCM ໄປຮ່ວມປະຊຸມ ກັບ LFA ແລະ PR ກ່ຽວກັບຜົນໄດ້ຮັບຈາກວຽກງານຂອງເຂົາເຈົ້າ.
12. ເຊີນ LFAs ມາຮ່ວມກອງປະຊຸມຂອງ CCM (ໂດຍການປະສານກັບກອງເລຂາຂອງກອງທຶນໂລກ).
13. ການພົວພັນທີ່ດີລະຫວ່າງ CCM ກັບ LFAs ແລະ ພາກສ່ວນອື່ນໆທີ່ກ່ຽວຂ້ອງ ໄດ້ມີລາຍລະອຽດໃນ ບົດລາຍງານກ່ຽວກັບການສື່ສານລະຫວ່າງ PR-LFA (PR-LFA Communication Themed Report) ແລະ ພິທີການໃນການສື່ສານ ຂອງ LFA (LFA Communication Protocol).
14. ກອງທຶນໂລກໄດ້ກຳນົດມາດຕະຖານສຳລັບ CCM ໃນການຕິດຕາມກວດກາດັ່ງຕໍ່ໄປນີ້:
15. CCM ຄວນຮັບປະກັນວ່າກິດຈະກຳໃນແຜນງານ ປະກອບເຂົ້າໃນການຈຳກັດການລັງກຽດແລະຈຳແນກຕໍ່ຜູ້ທີ່ກຳລັງຕິດເຊື້ອ ແລະ ໄດ້ຮັບຜົນກະທົບຈາກພະຍາດ, ໂດຍສະເພາະໃນປະຊາກອນທີ່ດ້ອຍໂອກາດ ຫຼື ຜິດກົດມາຍ.
16. ແຕ່ລະ CCM ຄວນມີຍຸດທະສາດໃນການສື່ສານໂດຍມີການຕົກລົງກັບ PRs, ຊຶ່ງມີລາຍລະອຽດຂອງກິດຈະກຳສື່ສານ ຕະຫຼອດຮອບວຽນຂອງທຶນຊ່ວຍເຫຼືອ, ແລະ ລວມທັງຕາຕະລາງລາຍງານ ການປະຕິບັດວຽກງານຂອງ PR ແລະ SR ດ້ານການເງິນແລະແຜນງານ ໃຫ້ CCM.
17. ອີງຕາມປະສົບການທີ່ໄດ້ສະສົມຜ່ານມາກ່ຽວກັບຕົວຢ່າງທີ່ດີຂອງການຕິດຕາມກວດກາ, ກອງທຶນໂລກແນະນຳໃຫ້ CCMs ປະຕິບັດເປັນປົກກະຕິ ດັ່ງຕໍ່ໄປນີ້:
18. ທົບທວນ ບົດລາຍງານການປະຕິບັດວຽກງານແລະການສະເໜີຂໍເງິນຮອບຕໍ່ໄປ (PUDR) ຂອງ PRs ທີ່ກຳລັງສົ່ງໃຫ້ກອງທຶນໂລກ.
19. ລົງຢ້ຽມຢາມສະຖານທີ່ໃຫ້ບໍລິການເປັນໄລຍະ ເພື່ອເກັບກຳຂໍ້ມູນໂດຍກົງ ກ່ຽວກັບກິດຈະກຳແລະຄຸນນະພາບຂອງແຜນງານ.
20. ບົດບາດໃນການຕິດຕາມກວດກາຂອງ CCMs ແມ່ນມີຄວາມສຳຄັນໂດຍສະເພາະເພື່ອຫຼຸດຜ່ອນອຸບປະສັກໃນການປະຕິບັດວຽກງານ. ຍ້ອນແນວນີ້, ກອງທຶນໂລກຈຶ່ງ**ແນະນຳ**ໃຫ້ CCMs ດັ່ງຕໍ່ໄປນີ້:
21. ຄາດການ ແລະ ກຳນົດສິ່ງທ້າທາຍໃນການປະຕິບັດວຽກງານໄວ້ລ່ວງໜ້າ, ແລະ ປະຊຸມກັບ PR ແລະ SR ເປັນປະຈຳ ເພື່ອສົນທະນາກ່ຽວກັບສິ່ງທ້າທາຍ ກ່ອນທີ່ມັນຈະມີຜົນກະທົບໃສ່ການຈັດຕັ້ງປະຕິບັດວຽກງານ.
22. ເອົາໃຈໃສ່ເປັນພິເສດຕໍ່ສິ່ງທ້າທາຍຊຶ່ງສາມາດກະທົບຕໍ່ການຈັດຫາແລະຕອບສະໜອງຢາແລະອຸບປະກອນຕ່າງໆ.
23. ປະສານງານໃນການຈັດຫາການຊ່ວຍເຫຼືອດ້ານວິຊາການໃຫ້ ແກ່ PR ແລະ/ຫຼື SRs ຕາມຄວາມຈຳເປັນ.
24. ອຳນວຍຄວາມສະດວກແກ່ການມີສ່ວນຮ່ວມຂອງພາກສ່ວນລັດຖະບານແລະຄູ່ຮ່ວມງານອື່ນ ໃນການແກ້ໄຂສິ່ງທ້າທາຍ ເມື່ອມີຄວາມຈຳເປັນ.
25. ພິຈາລະນາການສະເໜີຂໍດັດແກ້ແຜນງານຂອງທຶນຊ່ວຍເຫຼືອ ຫຼື ແມ້ກະທັ້ງ ຂໍປ່ຽນ PR ໃນກໍລະນີທີ່ມີຄວາມຫຽຸ້ງຍາກທີ່ສຸດ, ດັ່ງທີ່ໄດ້ອະທິບາຍໃນວັກທີ 41 ຂ້າງລຸ່ມ.
26. ໃນການລົງຕິດຕາມກວດກາ, ສິ່ງສຳຄັນ CCMs ຕ້ອງຫຼີກລ້ຽງການກວດກາລະອຽດແບບວັນຕໍ່ວັນໃນການຈັດຕັ້ງປະຕິບັດແຜນງານ. ກອງທຶນໂລກ**ແນະນຳ**ໃຫ້ CCMs ເລືອກເຟັ້ນຂໍ້ມູນໃນການຕິດຕາມ PRs ເພື່ອຮັບປະກັນຜົນໄດ້ຮັບຂອງໂຄງການ. ເຄື່ອງມືໃນການຕິດຕາມກວດກາຂອງ CCM ຊ່ວຍໃຫ້ CCMs ສາມາດເນັ້ນໃຫ້ເຫັນຂໍ້ມູນຍຸດທະສາດເພື່ອກວດກາວ່າ:
27. ກິດຈະກຳຂອງແຜນງານຈະໄດ້ຮັບການຈັດຕັ້ງປະຕິບັດຕາມກຳນົດເວລາແລະ ເປົ້າໝາຍທີ່ໄດ້ກຳນົດໄວ້ນັ້ນຈະບັນລຸ.
28. ການກະກຽມດ້ານຜະລິດຕະພັນການຢາແລະວັດຖຸອຸບປະກອນ ຈະໄດ້ຮັບການຈັດຊື້ແລະນຳສົ່ງຕາມກຳນົດເວລາ, ແລະ ຈະບໍ່ມີຄວາມສ່ຽງຕໍ່ການຂາດສາງ.
29. ເງື່ອນໄຂໃນການໃຫ້ທຶນຊ່ວຍເຫຼືອຂອງກອງທຶນໂລກ ຈະໄດ້ຮັບຄວາມພໍໃຈຕາມກຳນົດ ເພື່ອຫຼີກລ້ຽງບັນຫາຫຼ້າຊ້າໃນການບໍລິຫານດ້ານການເງິນ ຫຼື ຄວາມສ່ຽງຕໍ່ການຢຸດໂຄງການ.
30. ບົດແນະນຳໃນການຕິດຕາມກວດກາຂອງ CCM ໄດ້ກຳນົດລາຍລະອຽດເພີ້ມເຕີມໜ້າທີ່ສຳຄັນນີ້, ແລະ ລາຍງານກ່ຽວກັບພາກປະຕິບັດການຕິດຕາມກວກກາ ໄດ້ອະທິບາຍກ່ຽວກັບປະສົບການແລະຕົວຢ່າງທີ່ດີໃນພາກປະຕິບັດພາຍໃນປະເທດ.
31. ກ່ຽວຂ້ອງກັບການຕິດຕາມກວດກາ ຍັງມີຫຼາຍເຫດການທີ່ພົວພັນກັບທຶນຊ່ວຍເຫ໌ືອ. ກອງທຶນໂລກຈະໃຫ້ CCM ເຂົ້າຮ່ວມໃນກິດຈະກຳເຫຼົ່ານີ້ ແລະ ແນະນຳໃຫ້ CCM ອຳນວຍຄວາມສະດວກໃຫ້ແກ່ກິດຈະກຳເຫຼົ່ານີ້ ເພື່ອຫຼີກເວັ້ນການຊັກຊ້າໃນການໃຫ້ທຶນ. ກິດຈະກຳລວມມີ ແຕ່ບໍ່ຈຳກັດພຽງເທົ່ານີ້:
32. **ກະກຽມການຕົກລົງໃຫ້ທຶນຊ່ວຍເຫຼືອແລະເຊັນສັນຍາ:** ເມື່ອບົດວິພາກສະເໜີຂໍທຶນໄດ້ຮັບອະນຸມັດແລ້ວ, ກອງທຶນໂລກຈະເຈລະຈາຂໍ້ຕົກລົງໃນການໃຫ້ທຶນຊ່ວຍເຫຼືອເພື່ອເຊັນກັບແຕ່ລະ PR. ຂໍ້ຕົກລົງໃຫ້ການຊ່ວຍເຫຼືອທຶນແມ່ນເປັນພື້ນຖານໃຫ້ແກ່ການຊຳລະທຶນ. ການຕິດຕາມກວດກາຂອງ CCM ໃນການກະກຽມການຕົກລົງໃຫ້ທຶນຊ່ວຍເຫຼືອແລະເຊັນສັນຍາ ຈະຮັບປະກັນວ່າຜົນໄດ້ຮັບຂອງໂຄງການຈະຍັງສອດຄ່ອງກັບບົດວິພາກທີ່ໄດ້ສະເໜີຂໍທຶນເດີມ. ກອງທຶນໂລກຈະບໍ່ເຊັນຂ່້ຕົກລົງໃຫ້ທຶນຊ່ວຍເຫຼືອ ໂດຍປາດສະຈາກການຮັບຮອງຈາກປະທານ ຫຼື ຮອງປະທານ ຂອງ CCM, ແລະ ສະມາຊິກ CCM ທີ່ມາຈາກການຈັດຕັ້ງທາງສັງຄົມ.
33. **ການກວດສອບ PR ແບບປົກກະຕິ:** ໃນແຕ່ລະປີ PR ຈະຕ້ອງໄດ້ດຳເນີນການກວດສອບແບບອິດສະລະ. CCM ຄວນອຳນວຍຄວາມສະດວກໃຫ້ແກ່ຂະບວນການກວດສອບນີ້, ຖ້າເຫັນວ່າເໝາະສົມ, ແລະ ຄວນທົບທວນເບິ່ງຜົນຂອງການກວດສອບ ເພື່ອກຳນົດຄວາມສ່ຽງທີ່ອາດມີໃນການປະຕິບັດໂຄງການ.
34. **ການກວດສອບໃນປະເທດທີ່ໄດ້ຮັບທຶນຊ່ວຍເຫຼືອຈາກກອງທຶນໂລກ:** ໂດຍວິທີການຊຸ່ມຕົວຢ່າງ, ຫຼື ຖ້າເຫັນວ່າບໍ່ໄດ້ເຮັດການກວດສອບເປັນປົກກະຕິ, ຫ້ອງການກວດສອບຂອງກອງທຶນໂລກ ອາດເຮັດການກວດສອບແບບຄົບຊຸດໃນກຸ່ມຍ່ອຍຂອງປະເທດທີ່ໄດ້ຮັບທຶນ. ເຊັ່ນດຽວກັນກັບການກວດສອບແບບປົກກະຕິ, CCM ຄວນຊ່ວຍເຫຼືອຂະບວນການກວດສອບ ແລະ ທົບທວນເບິ່ງຜົນຂອງການກວດສອບນີ້.
35. CCM ຕ້ອງຮູ້ວ່າ ທຸກເງື່ອນໄຂທີ່ຕ້ອງການຂອງ CCM - ລວມທັງເງື່ອນໄຂກ່ຽວກັບການພັດທະນາບົດວິພາກເພື່ອຂໍທຶນແລະການສະເໜີເອົາ PRs - ຕ້ອງປະຕິບັດໃຫ້ໄດ້ ຕະຫຼອດໄລຍະຮອບວຽນຂອງທຶນຊ່ວຍເຫຼືອ. ການປະຕິບັດຕາມທຸກ ຫົກ ເງື່ອນໄຂ ຂອງ CCM ແມ່ນຈະໄດ້ຖືກທົບທວນຄືນ ເມື່ອ CCM ໄດ້ຍື່ນບົດສະເໜີຂໍທຶນຕໍ່ ເຖິງກອງທຶນໂລກ.

**ພາກທີ 4: ການມີສ່ວນຮ່ວມຂອງຄູ່ຮ່ວມງານຈາກຫຼາຍພາກສ່ວນໃນ CCMs**

***ອົງປະກອບຂອງ CCM***

1. CCM ແມ່ນກົນໄກສຳລັບຄູ່ຮ່ວມງານລະຫວ່າງ ລັດແລະເອກກະຊົນ ໃນການບໍລິຫານແຜນງານຕ້ານພະຍາດແຫ່ງຊາດ. ຄວນມີການສັນຫາຄູ່ຮ່ວມງານທີ່ຫ້າວຫັນ ເຂົ້າມາມີສ່ວນຮ່ວມໃນການຕ້ານຕໍ່ສາມພະຍາດ ອິງຕາມສະພາບພາຍໃນປະເທດ.
2. ກອງທຶນໂລກໄດ້ກຳນົດມາດຕະຖານສຳລັບອົງປະກອບຂອງ CCM ດັ່ງຕໍ່ໄປນີ້:
3. CCMs ທັງໝົດ ອາດປະກອບດ້ວຍສະມາຊິກທີ່ເປັນຕົວແທນມາຈາກພາກສ່ວນຕ່າງໆເຊັ່ນ: ລັດຖະບານ, ການຈັດຕັ້ງທາງສັງຄົມ, ຂະແໜງເອກກະຊົນ, ຕະຫຼອດເຖິງພາກສ່ວນອື່ນໆ, ເຊັ່ນ: ຄູ່ຮ່ວມມືສາກົນສອງຝ່າຍແລະຫຼາຍຝ່າຍທີ່ກຳລັງປະຕິບັດວຽກງານພາຍໃນປະເທດ. ເບິ່ງຕົວຢ່າງຂອງລາຍຊື່ໃນເອກກະສານແທບທ້າຍ 1.
4. CCMs ຄວນຮັບປະກັນວ່າ CCMs ຕ້ອງປະກອບດ້ວຍຊ່ຽວຊານທີ່ມາຈາກທັງຊາຍແລະຍິງ ແລະ ເຊື່ອມສານຄວາມຮູ້ເຫຼົ່ານີ້ເຂົ້າໃນການຕອບໂຕ້ຕໍ່ສາມພະຍາດຢ່າງມີປະສິດຕິພາບ. CCM ຄວນມີຕົວແທນຈາກຊາຍແລະຍິງສະເມີພາບກັນ. ຍຸດທະສາດກ່ຽວກັບຄວາມສະເໝີພາບທາງເພດ ຂອງກອງທຶນໂລກໄດ້ກຳນົດທິດທາງເພີ້ມເຕີມກ່ຽວກັບເລື້ອງນີ້.
5. CCMs ຄວນຮັບປະກັນວ່າ ຕົວແທນຈາກປະຊາກອນຫຼັກທີ່ໄດ້ຮັບຜົນກະທົບ (ເບິ່ງ footnote 2) ໄດ້ຮັບການພິຈາລະນາ ອີງຕາມສະພາບສັງຄົມແລະການລະບາດຂອງສາມພະຍາດ ແລະ ສະພາບພາຍໃນປະເທດ. ຍຸດທະສາດກ່ຽວກັບຄວາມນິຍົມແລະເອກກະລັກທາງເພດ ຂອງກອງທຶນໂລກ ໄດ້ກຳນົດທິດທາງເພີ້ມເຕີມກ່ຽວກັບເລື້ອງນີ້ ສຳລັບປະຊາກອນທີ່ມີຄວາມສ່ຽງສູງຕໍ່ເຊື້ອເຮສໄອວີ.
6. CCMs ຄວນຮັບປະກັນໃຫ້ມີຄວາມດຸ່ນດ່ຽງຂອງຕົວແທນແຕ່ລະພາກ ໂດຍສະເພາະຈາກ ແຂວງ/ເມືອງ ທີ່ໄດ້ຮັບຜົນກະທົບຈາກພະຍາດ ຊຶ່ງ CCM ໄດ້ສະເໜີຂໍທຶນຊ່ວຍເຫຼືອຈາກກອງທຶນໂລກ. ໃນປະເທດໃຫຍ່ ອາດສາມາດພິຈາລະນາ ຈັດຕັ້ງ CCMs ໃນລະດັບພາກ.
7. CCMs ຄວນສົ່ງລາຍຊື່ຂອງສະມາຊິກ CCM ພ້ອມທັງລາຍລະອຽດເຊັ່ນ: ຊື່, ອົງການຈັດຕັ້ງ, ຂະແໜງການ ແລະ ຂໍ້ມູນເພື່ອຕິດຕໍ່ພົວພັນ ໃຫ້ກອງທຶນໂລກເປັນໄລຍະ ແລະ ອີງຕາມການສະເໜີ. ກອງທຶນໂລກ ຈະນຳສະເໜີຂໍ້ມູນເຫຼົ່ານີ້ຕໍ່ສາທາລະນະ, ເວັ້ນແຕ່ຈະມີການຕົກລົງກັບສະມາຊິກ CCM ທີ່ກ່ຽວຂ້ອງ. ເພື່ອຮັບປະກັນວ່າ ຂໍ້ມູນລະອຽດຂອງສະມາຊິກ CCM ໄດ້ມີການປັບໃຫ້ທັນກັບສະພາບໃນແຕ່ລະໄລຍະ, CCM ຄວນແຈ້ງໃຫ້ກອງເລຂາຂອງກອງທຶນໂລກຊາບກ່ຽວກັບການປ່ຽນແປງ.

|  |
| --- |
| 1. **ເງື່ອນໄຂທີ 4**: ກອງທຶນໂລກຕ້ອງການໃຫ້ CCM ທັງໝົດ ສະແດງຫຼັກຖານການເປັນສະມາຊິກຂອງຜູ້ທີ່ທັງຕິດເຊື້ອພະຍາດ ແລະ ເປັນຕົວແທນຂອງຜູ້ຕິດເຊື້ອເຮສໄອວີ, ແລະ ຂອງຜູ້ໄດ້ຮັບຜົນກະທົບຈາກ \* ແລະເປັນຕົວແທນຜູ້ທີ່ໄດ້ຮັບຜົນກະທົບຈາກວັນນະໂຣກ \*\* ແລະ ໄຂ້ຍຸງ \*\*\* ຕະຫຼອດເຖິງຜູ້ທີ່ມາຈາກ ແລະ ເປັນຕົວແທນປະຊາກອນທີ່ໄດ້ຮັບຜົນກະທົບ \*\*\*\*, ໂດຍອີງໃສ່ສະພາບການລະບາດ ກໍຄື ພິຈາລະນາດ້ານສິດທິມະນຸດ ແລະ ບົດບາດຍິງ-ຊາຍ.

\* ຜູ້ທີ່ເປັນພະຍາດໃນໄລຍະຜ່ານມາ ຫຼື ຜູ້ທີ່ມາຈາກຊຸມຊົນທີ່ມີພະຍາດເຫຼົ່ານີ້ລະບາດ.\*\* ໃນປະເທດທີ່ມີພະຍາດວັນນະໂຣກເປັນບັນຫາຂອງສະທາລະນະສຸກ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບວັນນະໂຣກໃນໄລຍະຜ່ານມາ.\*\*\* ໃນປະເທດທີ່ມີຫຼັກຖານວ່າຍັງມີການແຜ່ເຊື້ອໄຂ້ຍຸງ ຫຼື ທີ່ໄດ້ຍື່ນຂໍທຶນ ຫຼື ທີ່ໄດ້ຮັບອະນຸມັດທຶນສຳລັບໄຂ້ຍຸງໃນໄລຍະຜ່ານມາ.\*\*\*\* ກອງເລຂາອາດຍົກເວັ້ນການເປັນຕົວແທນຂອງຜູ້ທີ່ໄດ້ຮັບຜົນກະທົບ ຖ້າເຫັນວ່າມີຄວາມເໝາະເພື່ອປົກປ້ອງນິຕິບຸກຄົນ. |

1. ກອງທຶນໂລກໄດ້ກຳນົດ **ອົງປະກອບໃນການຈັດຕັ້ງປະຕິບັດເງື່ອນໄຂເພື່ອຮັບສິດທີ 4** ດັ່ງນີ້:
2. CCMs ຄວນຮັບປະກັນໃຫ້ມີ ຕົວແທນຂອງປະຊາກອນຫຼັກທີ່ໄດ້ຮັບຜົນກະທົບຢ່າງພຽງພໍ ຊຶ່ງໄດ້ຮັບການພິຈາລະນາ ອີງຕາມສະພາບສັງຄົມແລະການລະບາດຂອງສາມພະຍາດ.
3. CCMs ຄວນຮັບປະກັນໃຫ້ມີ ຕົວແທນຂອງຜູ້ທີ່ກຳລັງຕິດເຊື້ອພະຍາດຢ່າງພຽງພໍ ຊຶ່ງໄດ້ຮັບການພິຈາລະນາ ອີງຕາມສະພາບສັງຄົມແລະການລະບາດຂອງສາມພະຍາດ.
4. ກອງທຶນໂລກໄດ້ກຳນົດ **ມາດຕະຖານຂັ້ນຕ່ຳສຸດໃນການຈັດຕັ້ງປະຕິບັດເງື່ອນໄຂເພື່ອຮັບສິດ ທີ 4** ດັ່ງນີ້:
5. CCMs ມີຕົວແທນຂອງເພດຊາຍແລະເພດຍິງດຸ່ນດ່ຽງກັນ (ຍຸດທະສາດກ່ຽວກັບຄວາມສະເໝີພາບທາງເພດ ຂອງກອງທຶນໂລກໄດ້ອະທິບາຍວ່າ ແມ່ຍິງແລະຍິງໜຸ່ມແມ່ນເປັນກຸ່ມທີ່ໄດ້ຮັບຜົນກະທົບຫຼັກແນວໃດ ໃນສະພາບເງື່ອນໃຂຂອງ 3 ພະຍາດ).

***ບົດບາດແລະຄວາມຮັບຜິດຊອບຂອງ ສະມາຊິກ CCM***

1. ສະມາຊິກ CCM ແຕ່ລະທ່ານ ແມ່ນເປັນຕົວແທນດ້ານຜົນປະໂຫຽດໃຫ້ແກ່ທຸກການຈັດຕັ້ງຂອງພາກສ່ວນທີ່ຂອງຕົນເປັນຕົວແທນ, ບໍ່ແມ່ນພຽງແຕ່ເປັນຕົວແທນໃຫ້ແກ່ຕົນເອງ ຫຼື ອົງການຈັດຕັ້ງຂອງຕົນເອງເທົ່ານັ້ນ. ກອງທຶນໂລກໄດ້ພິມບົດແນະນຳກ່ຽວກັບຂະບວນການເລືອກຕັ້ງ ໃຫ້ແກ່ຄະນະບໍລິຫານຂອງຕົນ ເພື່ອຈັດຕັ້ງປະຕິບັດຄ້າຍກັບ CCMs. ຂໍ້ແນະນຳເຫຼົ່ານີ້ ແມ່ນເປັນປະໂຫຽດຕໍ່ຂະບວນການເລືອກ ຊຶ່ງສາມາດນຳໃຊ້ໂດຍສະມາຊິກ CCM.
2. ກອງທຶນໂລກໄດ້ກຳນົດມາດຕະຖານ ໂດຍຄຳນຶງເຖິງບົດບາດຂອງສະມາຊິກ CCM ດັ່ງນີ້:
3. ສະມະຊິກ CCM ຄວນແລກປ່ຽນຂໍ້ມູນຂ່າວສານກັບພາກສ່ວນການຈັດຕັ້ງຂອງຕົນ ຢ່າງເປີດເຜີຍແລະທັນເວລາ, ແລະຄວນຕອບສະໜອງຕໍ່ການສະເໜີຂໍຂໍ້ມູນເພີ້ມເຕີມ.
4. ສະມາຊິກ CCM ຄວນປຶກສາກັບພາກສ່ວນການຈັດຕັ້ງຂອງຕົນຢ່າງສະໝ່ຳສະເໝີ ເພື່ອເຮັດໃຫ້ຕົນສາມາດນຳເອົາຄວາມຄິດເຫັນ ແລະ ຄວາມເປັນຫ່ວງເຫຼົ່ານັ້ນ ມາສະເໜີຕໍ່ກອງປະຊຸມ ແລະການຕົກລົງຂອງ CCM.
5. ບົດບາດແລະໜ້າທີ່ຂອງສະມາຊິກ CCM ແຕ່ລະທ່ານ ຈະມີການຕົກລົງກັນລະຫວ່າງບັນດາຄູ່ຮ່ວມງານຕ່າງໆພາຍໃນປະເທດ. ຍຸດທະສາດດ້ານການຮ່ວມມືຂອງກອງທຶນໂລກ ໄດ້ກຳນົດຂໍ້ແນະນຳກ່ຽວກັບ ບົດບາດການຮ່ວມມືສະເພາະໃນລະດັບປະເທດ ຊຶ່ງຕົກລົງໂດຍຄູ່ຮ່ວມງານທີ່ເປັນຕົວແທນໃນຄະນະກຳມະການບໍລິຫານກອງທຶນໂລກ. ພ້ອມດຽວກັນນັ້ນ, ກອງທຶນໂລກຍັງໄດ້ໃຫ້ຄຳແນະນຳສຳລັບບົດບາດສະເພາະຂອງສະມາຊິກດັ່ງນີ້:
6. ສະມະຊິກຈາກລັດຖະບານຄວນຈະໄດ້ຮັບຄຳສັ່ງຈາກ, ສະແດງຄວາມເຫັນຂອງ, ແລະ ລາຍງານຄືນຕໍ່ຂັ້ນນຳຂອງຕົນ. ສະມະຊິກຈາກລັດຖະບານມີບົດບາດສຳຄັນໃນການປະສານກຳຈະກຳຂອງ CCM ແລະ ຕົກລົງກັບໂຄງການແຫ່ງຊາດອື່ນໆ, ເຣັດໜ້າທີ່ເປັນຜູ້ປະສານງານ ລະຫວ່າງ CCM ກັບ ອົງການຈັດຕັ້ງລັດຖະບານ, ແລະ ຮັບປະກັນຄວາມຍືນຍົງຂອງໂຄງການ.
7. ຂະແໜງການເອກກະຊົນສາມາດແລກປ່ຽນຄວາມຊຳນິຊຳນານແລະຊັບພະຍາກອນກັບ CCMs, ແລະ ສາມາດເຮັດໜ້າທີ່ໂຄສະນາເຜີຍແຜ່ໂຄງການຕ້ານພະຍາດຢ່າງມີປະສິດທິພາບ, ໂດຍສະເພາະ ບັນຫາທີ່ພົວພັນກັບການພັດທະນາເສດຖະກິດ. ຕົວຢ່າງ, ຕົວແທນຈາກຂະແໜງການຮັກສາສຸກຂະພາບເອກກະຊົນສາມາດໃຫ້ຂໍ້ມູນລົງເລິກໃນການອອກແບບໂຄງການ ຊຶ່ງສາມາດຍົກລະດັບການບໍລິການຮັກສາສຸກຂະພາບເອກກະຊົນທີ່ດີຂຶ້ນ ເພື່ອສົມທົບເຂົ້າໃນລະບົບສະທາລະນະສຸກຂອງລັດ. ເຂົາເຈົ້າຍັງສາມາດແນະນຳບັນດາທ່ານໝໍແລະຫ້ອງກວດພະຍາດ ເພື່ອມີສ່ວນຮ່ວມໃນການປະຕິບັດໂຄງການຊ່ວຍເຫຼືອອີກດ້ວຍ.
8. ຂໍ້ແນະນຳເພີ້ມເຕີມກ່ຽວກັບບົດບາດຂອງຂະແໜງການເອກກະຊົນ ໃນ CCMs ສາມາດເຂົ້າເບິ່ງໄດ້ໃນແວັບໄຊຂອງກອງທຶນໂລກ.
9. ຄູ່ຮ່ວມງານຈາກການຈັດຕັ້ງທາງສັງຄົມ ຊຶ່ງລວມມີ ອົງການທີ່ບໍ່ສັງກັດລັດຖະບານ, ຜູ້ທີ່ກຳລັງຕິດເຊື້ອ ຫຼື ໄດ້ຮັບຜົນກະທົບຈາກ ສາມພະຍາດ ແລະ ປະຊາກອນທີ່ໄດ້ຮັບຜົນກະທົບຫຼັກ ຄວນຮັກສາການພົວພັນອັນແໜ້ນແກ່ນກັບຊຸມຊົນຂອງຕົນ, ເພື່ອໃຫ້ຂໍ້ສະເໜີແນະ ກ່ຽວກັບຄຸນນະພາບແລະຜົນໄດ້ຮັບຂອງໂຄງການ. ນັກເຄື່ອນໄຫວອິດສະລະທາງສັງຄົມ ທີ່ບໍ່ໄດ້ມີສ່ວນຮ່ວມໂດຍກົງໃນການປະຕິບັດໂຄງການ ກໍສາມາດມີບົດບາດເປັນຜູ້ສັງເກດການທີ່ມີຄຸນຄ່າ, ແລະສາມາດໂຄສະນາຂົນຂວາຍເພື່ອຜົນປະໂຫຽດຂອງຊຸມຊົນໄດ້. ຂໍ້ແນະນຳເພີ້ມເຕີມກ່ຽວກັບບົດບາດຂອງການຈັດຕັ້ງທາງສັງຄົມ ແມ່ນມີຢູ່ໃນ ຫົວຂໍ້ ເຮັດໃຫ້ CCM ດຳເນີນວຽກງານໄດ້ດີ ໂດຍການມີສ່ວນຮ່ວມຮອບດ້ານຂອງການຈັດຕັ້ງທາງສັງຄົມ ແລະ ບົດແນະນຳ ສຳລັບການປັບປຸງ CCM ໂດຍການມີສ່ວນຮ່ວມຢ່າງແຂງແຮງຂອງຜູ້ຕິດເຊື້ອເຮສໄອວີ.
10. ຄູ່ຮ່ວມມືສອງຝ່າຍແລະຫຼາຍຝ່າຍ, ລວມທັງສະຫະປະຊາຊາດ, ແມ່ນມີຄວາມສຳຄັນ ໃນຖານະເປັນຜູ້ໃຫ້ການຊ່ວຍເຫຼືອດ້ານວິຊາການແລະການບໍລິຫານຄຸ້ມຄອງ ແກ່ CCM. ບົດບາດຂອງເຂົາເຈົ້າຄວນຈະເປັນການຮ່ວມມືທີ່ເຄື່ອນໂດຍປະເທດ (country-partnership driven), ແລະ ເຂົາເຈົ້າຢູ່ໃນຖານະທີ່ດີໃນການອໍານວຍຄວາມສະດວກໃນການປະສານກິດຈະກຳຂອງ CCM ກັບ ບັນດາໂຄງການຊ່ວຍເຫຼືອຈາກສາກົນອື່ນໆ ພາຍໃນປະເທດ.

***ການຄັດເລືອກສະມາຊິກ CCM***

|  |
| --- |
| 1. **ເງື່ອນໄຂທີ 5:** ກອງທຶນໂລກຕ້ອງການໃຫ້ ສະມາຊິກ CCM ທັງໝົດ ທີ່ເປັນຕົວແທນຈາກພາກສ່ວນທີ່ບໍ່ສັງກັດລັດຕ້ອງໄດ້ຖືກເລືອກໂດຍພາກສ່ວນດັ່ງກ່າວເອງ ຊຶ່ງອີງຕາມການບັນທຶກ, ຂັ້ນຕອນທີ່ໂປ່ງໃສ, ພັດທະນາພາຍໃນແຕ່ລະພາກສ່ວນ. ເງື່ອນໄຂນີ້ ແມ່ນນຳໃຊ້ຕໍ່ ສະມາຊິກທຸກຄົນທີ່ບໍ່ສັງກັດລັດ ລວມທັງ ສະມາຊິກທີ່ໄດ້ລະບຸໃນເງື່ອນໄຂທີ 4, ແຕ່ແມ່ນພາກສ່ວນຂອງອົງການຮ່ວມມືສອງຝ່າຍແລະຫຼາຍຝ່າຍ.
 |

1. ກອງທຶນໂລກໄດ້ກຳນົດ **ອົງປະກອບໃນການຈັດຕັ້ງປະຕິບັດເງື່ອນໄຂເພື່ອຮັບສິດທີ 5** ດັ່ງນີ້:
2. ທຸກພາກສ່ວນທີ່ບໍ່ສັງກັດລັດທີ່ເປັນຕົວແທນໃນ CCM ໄດ້ເລືອກຕົວແທນຂອງຕົນເອງ ໂດຍຜ່ານຂັ້ນຕອນທີ່ໂປ່ງໃສແລະມີບົດບັນທຶກ.
3. ໃນຈຳນວນສະມະຊິກ CCM ທັງໝົດ ປະກອບດ້ວຍຢ່າງນ້ອຍ 40% ຂອງຕົວແທນທີ່ມາຈາກການຈັດຕັ້ງທາງສັງຄົມພາຍໃນປະເທດ.
4. ກອງທຶນໂລກໄດ້ກຳນົດ **ມາດຕະຖານຂັ້ນຕ່ຳສຸດໃນການຈັດຕັ້ງປະຕິບັດເງື່ອນໄຂເພື່ອຮັບສິດ ທີ 4** ດັ່ງນີ້:
5. CCM ໄດ້ກຳນົດຂັ້ນຕອນທີ່ຊັດເຈນໃນການນຳເອົາຄຳຄິດເຫັນຈາກ ແລະ ກັບຄືນໄປໃຫ້ພາກສ່ວນຂອງຕົນທີ່ໄດ້ເລືອກຕົນໃຫ້ມາເປັນຕົວແທນໃນ CCM.
6. CCM ເລືອກປະທານແລະຮອງປະທານ ຈາກຂະແໜງການທີ່ແຕກຕ່າງກັນ (ລັດຖະບານ, ການຈັດຕັ້ງທາງສັງຄົມພາຍໃນປະເທດ ແລະ ຄູ່ຮ່ວມພັດທະນາ) ແລະ ຍັງປະຕິບັດຕາມຫຼັກການບໍລິຫານທີ່ດີ ໃນການປ່ຽນແປງແລະ ໝູນວຽນ ຂອງການນຳພາ ໂດຍອີງໃສ່ ລະບຽບກົດໝາຍຂອງ CCM.
7. ພ້ອມດຽວກັນນັ້ນ, ກອງທຶນໂລກໄດ້ກຳນົດ**ມາດຕະຖານຂອງ CCM** ໃນການຄັດເລືອກ ສະມາຊິກ CCM.
8. ໃນການຄັດເລືອກ ສະມາຊິກ CCM ໂດຍພາກສ່ວນຂອງຕົນນັ້ນ ຄວນອີງໃສ່ເງື່ອນໄຂທີ່ຊັດເຈນ, ແລະ ຄວນພິຈາລະນາຕາມປະສົບການໃນການເຮັດວຽກກັບ ພະຍາດເອດ, ວັນນະໂຣກ ຫຼື ໄຂ້ຍຸງ ແລະ ຄວາມສາມາດຂອງສະມາຊິກ ໃນການພົວພັນກັບ ພາກສ່ວນຂອງຕົນ. ເອກກະສານໃນຂະບວນການຄັດເລືອກສະມາຊິກ CCM ຄວນເປີດເຜີຍຕໍ່ສາທາລະນະ.
9. CCM ຄວນເຜີຍແຜ່ລາຍລະອຽດຂອງສະມາຊິກ, ແລະ ພາກສ່ວນຕ່າງໆ ຄວນພັດທະນາພາລະບົດບາດສຳລັບສະມາຊິກຂອງຕົນ, ແລະທົບທວນເບິ່ງການປະຕິບັດວຽກງານຂອງສະມາຊິກ ເພື່ອຮັບປະກັນຄວາມເຊື່ອໝັ້ນຕໍ່ພາກສ່ວນຂອງຕົນ. ຕົວຢ່າງຂອງພາລະບົດບາດສາມາດເຂົ້າເຖິງ ທີ່ນີ້.
10. CCM ຄວນອະນຸບາດໃຫ້ພາກສ່ວນຕ່າງໆ ສັບປ່ຽນສະມາຊິກທີ່ປະຕິບັດວຽກງານບໍ່ໄດ້ດີ (ເຊັ່ນ: ສະມາຊິກທີ່ບໍ່ໄດ້ເຂົ້າຮ່ວມ ແລະ ບໍ່ໄດ້ແລກປ່ຽນຂໍ້ມູນຂ່າວສານ).
11. ສະມາຊິກຄວນໄດ້ຮັບອົບຮົບເປັນໄລຍະ ແລະ ໄດ້ຮັບອົບຮົມໃນເວລາເລີ້ມປະຕິບັດວຽກງານ ເພື່ອກຳໄດ້ນະໂຍບາຍຂອງກອງທຶນໂລກ ແລະ ສະພາບຂອງແຜນງານເຮສໄອວີ, ວັນນະໂຣກ ແລະ ໄຂ້ຍຸງ ພາຍໃນປະເທດຂອງຕົນ.
12. ກອງທຶນໂລກຍັງໄດ້**ແນະນຳ**ການປະຕິບັດທີ່ກ່ຽວກັບການເປັນສະມາຊິກ CCM.
13. ໄລຍະເວລາທີ່ເປັນສະມາຊິກຄວນຈຳກັດ ໃນ 2 ຫຼື 3 ປີ, ພ້ອມທັງມີກົດລະບຽບສຳລັບຕໍ່ອາຍຸ, ເພື່ອເຮັດໃຫ້ການເຂົ້າເຖິງການເປັນຕົວແທນເພີ້ມຂຶ້ນ.
14. ສະມາຊິກ CCM ຄວນປະຕິບັດຕາມກຳນົດເວລາສັບປ່ຽນການເປັນສະມາຊິກ (ຕົວຢ່າງ, 1 ສ່ວນ 3 ຂອງສະມາຊິກ ຕ້ອງໄດ້ຖືກສັບປ່ຽນໃນແຕ່ລະປີ) ເພື່ອຮັກສາຄວາມຊົງຈຳຂອງສະຖາບັນ CCM.
15. ແຕ່ລະພາກສ່ວນຄວນເລືອກສະມາຊິກສຳຮອງສຳລັບແຕ່ລະທີ່ນັ່ງ ເພື່ອເພີ້ມຄວາມໂປ່ງໃສ ແລະ ເພື່ອເຮັດໃຫ້ຄົບອົງປະກອບຂອງກອງປະຊຸມ.
16. ເອກກະສານເພີ້ມເຕີມກ່ຽວກັບຂະບວນການຄັດເລືອກສະມາຊິກ ສາມາດເບິ່ງໄດ້ ໃນການລາຍງານກ່ຽວກັບການບໍລິຫານຂອງກອງທຶນໂລກ ແລະ ການມີສ່ວນຮ່ວມຂອງການຈັດຕັ້ງທາງສັງຄົມ, ແລະ Aidspan Guide to Building and Running an Effective CCM.

**ພາກທີ 5: ໂຄງຮ່າງຂອງ CCM**

***ກອງເລຂາ CCM***

1. ກອງເລຂາ CCM ມີໜ້າທີ່ເຮັດວຽກບໍລິຫານແລະ ສະໜັບສະໜູນການປະຕິບັດຂໍ້ຕົກລົງຂອງ CCM. ພາລະກິດຂອງ CCM ແມ່ນກ່ຽວຂ້ອງກັບການປະສານງານຢ່າງກ້ວາງຂວາງດ້ານຂໍ້ມູນຂ່າວສານແລະການຈັດປະຊຸມ. ດັ່ງນັ້ນ, ກອງທຶນໂລກໄດ້ກຳນົດ**ມາດຕະຖານຂອງ CCM** ທີ່ພົວພັນກັບກອງເລຂາ CCM ດັ່ງນີ້:
2. ທຸກໆ CCM ຄວນຈັດຕັ້ງກອງເລຂາ CCM ເພື່ອ ເຮັດໜ້າທີ່ບໍລິຫານໃຫ້ CCM.
3. CCM ຄວນມີຊັບພະຍາກອນມະນຸດແລະງົບປະມານພຽງພໍ, ໂດຍນຳໄຊ້ປະໂຫຽດຈາກນະໂຍບາຍດ້ານທຶນຊ່ວຍເຫຼືອ CCM ຂອງກອງທຶນໂລກ ເພື່ອຊ່ວຍສະໜັບສະໜູນການໄຊ້ຈ່າຍເຂົ້າໃນວຽກງານຂອງຕົນ.
4. ກອງເລຂາ CCM, ໃນແນວຕວາມຄິດ, ຄວນເປັນເອກກະລາດຈາກຫ້ອງການ PR ແລະ SR ເພື່ອຈຳກັດຜົນປະໂຫຽດຊ້ຳຊ້ອນ (ເບິ່ງພາກທີ 6), ແລະພະນັກງານຂອງກອງເລຂາຄວນຈະຮັບຜິດຊອບຕໍ່ CCM ໂດຍລວມ, ແລະ ບໍ່ແມ່ນເພື່ອພາກສ່ວນ ຫຼື ສະມາຊິກໃດນຶ່ງ.
5. ພະນັກງານກອງເລຂາ CCM ຄວນມີພາລະບົດບາດທີ່ຊັດເຈນ, ຖືກເລືອກໂດຍຜ່ານຂະບວນການທີ່ໂປ່ງໃສ ແລະມີການບັນທຶກ ອີງໃສ່ຄວາມສາມາດດ້ານພາລະບົດບາດ, ແລະ ໄດ້ຮັບການປະເມີນເປັນປົກກະຕິ ໂດຍມີການເຂົ້າຮ່ວມຂອງທຸກໆພາກສ່ວນ CCM.
6. ກິດຈະກຳຕໍ່ໄປນີ້ **ແມ່ນຖືວ່າ**ເປັນໜ້າທີ່ສຳຄັນຂອງກອງເລຂາ CCM:
7. ເຮັດ, ເກັບຮັກສາ ແລະ ແຈກຢາຍບົດບັນທຶກ ທຸກໆກອງປະຊຸມ ຂອງ CCM.
8. ຮັບປະກັນວ່າ ຂໍ້ມູນລະອຽດຂອງການເປັນສະມາຊິກ CCM ແມ່ນທັນສະພາບ ແລະ ໄດ້ເຜີຍແຜ່ຕໍ່ສາທາລະນະ,ແລະ ໄດ້ແຈ້ງໃຫ້ກອງເລຂາຂອງກອງທຶນໂລກຮູ້ເມື່ອມີການປ່ຽນແປງ.
9. ປະສານດ້ານບໍລິຫານໃນການຈັດກອງປະຊຸມ CCM, ແລະ ການລົງຕິດຕາມກວດກາ.
10. ຊ່ວຍ CCM ໃນການສ້າງແຜນກິດຈະກຳແລະຕາຕະລາງເວລາກອງປະຊຸມປະຈຳປີຂອງຕົນ.
11. ປະສານໃນການສັງລວມແລະແຈກຢາຍເອກກະສານ ໃນວຽກງານທີ່ສຳຄັນຂອງ CCM ເຊັ່ນ: ການພັດທະນາບົດສະເໜີເພື່ອຂໍທຶນ, ການສະເໜີເອົາ PR, ແລະ ຂະບວນການຄັດເລືອກສະມາຊິກ ເປັນຕົ້ນ.
12. ອຳນວຍຄວາມສະດວກໃຫ້ແກ່ການເຂົ້າຮ່ວມຂອງສະມາຊິກ CCM ທຸກໆທ່ານ ໃນກອງປະຊຸມ CCM ແລະ ຂະບວນການໃນການຕົກລົງເຫັນດີ.

***ໂຄງຮ່າງການຈັດຕັ້ງຂອງ CCM***

1. ກອງທຶນໂລກແນະນຳໃຫ້ CCMs ພິຈາລະນາໂຄງຮ່າງການຈັດຕັ້ງຂອງຕົນຢ່າງຮອບຄອບ. ຫຼາຍ CCMs ເລືອກທີ່ຈະມີຄະນະກຳມະການປະຈຳ ຫຼື ໜ່ວຍງານວິຊາການ ທີ່ເຮັດໜ້າທີ່ບໍລິຫານ ຫຼື ວິຊາການ. ຕົວຢ່າງຂອງໂຄງຮ່າງ CCM ທີ່ແຕກຕ່າງກັນ ສາມາດເຂົ້າເບິ່ງໂດຍຜ່ານການເຊື່ອມຕໍ່ນີ້ (ເຂົ້າແວັບໄຊກອງທຶນໂລກ). ໃນການກຳນົດໂຄງຮ່າງຂອງຕົນ, ກອງທຶນໂລກໄດ້ແນະນຳໃຫ້ CCMs:
2. ພິຈາລະນາໂຄງຮ່າງການຈັດຕັ້ງ ຊຶ່ງຈະເຮັດໃຫ້ CCM ສາມາດປະຕິບັດຕາມຂໍ້ແນະນຳເຫຼົ່ານີ້ ໄດ້ເປັນຢ່າງດີ.
3. ກຳນົດແລະບັນທຶກເອກກະສານກ່ຽວກັບການຈັດຕັ້ງ, ພາລະບົດບາດ ແລະຂັ້ນຕອນໃນການປະຕິບັດຂອງ CCM ທັງໝົດ ແລະ ຂອງ ແຕ່ລະ ຄະນະກຳມະການ ຫຼື ໜ່ວຍງານວິຊາການ. ພາລະບົດບາດເຫຼົ່ານີ້ ຄວນໄດ້ຖືກຮັບຮອງໂດຍທຸກພາກສ່ວນຂອງ CCM ແລະ ເຜີຍແຜ່ສູ່ສາທາລະນະ.
4. ຮັບປະກັນວ່າ ຄະນະກຳມະການ ຫຼື ໜ່ວຍງານວິຊາການ ບໍ່ໄດ້ເຮັດໜ້າທີ່ແທນ CCM ທັງໝົດ.

**ພາກທີ 6: ຫຼັກການແລະການປະຕິບັດໃນການບໍລິຫານທີ່ດີ**

***ການບໍລິຫານທີ່ດີ: ການບໍລິຫານຈັດການດ້ານຜົນປະໂຫຽດຊ້ຳຊ້ອນ.***

1. ຜົນປະໂຫຽດຊ້ຳຊ້ອນເກີດຂຶ້ນເມື່ອຜົນປະໂຫຽດບຸກຄົນ ຫຼື ອົງການຈັດຕັ້ງ ຂອງສະມາຊິກ CCM ມີອິດທິພົນ ຫຼື ອາດມີອິດທິພົນ ຕໍ່ການຕັດສິນໃຈຂອງຕົນ. ຜົນປະໂຫຽດຊ້ຳຊ້ອນ ສາມາດທຳລາຍຄວາມເຊື່ອຖື ຂອງ CCM ແລະ ໂຄງການທີ່ຕົນຕິດຕາມກວດກາ. ຄວາມຈິງ, ຄວາມເປັນໄປໄດ້ ຫຼື ປາກົດການ ຂອງຜົນປະໂຫຽດຊ້ຳຊ້ອນ ສາມາດຄາດການໃນທຸກໆອົງກອນທີ່ມີການຕັດສິນໃຈ ແລະ ຄວນມີການບໍລິຫານຈັດການ ເພື່ອຮັບປະກັນວ່າ ການຕັດສິນໃຈ ແມ່ນເຮັດໄປຕາມຈຸດປະສົງແລະມີຄວາມເຊື່ອຖືໄດ້.

|  |
| --- |
| 1. ເງື່ອນໄຂທີ 6: ເພື່ອຮັບປະກັນໃຫ້ມີການຈັດການກ່ຽວກັບຜົນປະໂຫຽດຊ້ຳຊ້ອນ, ກອງທຶນໂລກຕ້ອງການໃຫ້ CCM ທັງໝົດຕ້ອງ:
2. ພັດທະນາແລະພິມນະໂຍບາຍເພື່ອຈັດການກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນຕໍ່ສະມາຊິກ CCM ທັງໝົດ, ກວມລວມທຸກວຽກງານຂອງ CCM. ນະໂຍບາຍຕ້ອງລະບຸວ່າ ສະມາຊິກ CCM ທຸກຄົນຕ້ອງແຈ້ງເປັນໄລຍະກ່ຽວກັບຜົນປະໂຫຽດຊ້ຳຊ້ອນ ຊຶ່ງມີຜົນກະທົບຕໍ່ຕົນເອງ ຫຼື ສະມາຊິກ CCM ອື່ນໆ. ນະໂຍບາຍຕ້ອງລະບຸ, ແລະ CCM ຕ້ອງບັນທຶກ ວ່າ ສະມາຊິກຈະບໍ່ເຂົ້າຮ່ວມໃນການຕັດສິນໃຈ ເມື່ອເຫັນຢ່າງຊັດເຈນວ່າມີຜົນປະໂຫຽດຊ້ຳຊ້ອນ, ລວມທັງການຕັດສິນໃຈທີ່ພົວພັນເຖິງການກວດກາ ແລະການຄັດເລືອກ ຫຼື ໃຫ້ທຶນແກ່ ຜູ້ຮັບທຶນຕົ້ນຕໍ ຫຼື ຜູ້ຮັບທຶນຍ່ອຍ.
3. ນຳໃຊ້ນະໂຍບາຍກ່ຽວກັບຜົນປະໂຫຽດຊ້ຳຊ້ອນ ຕະຫຼອດໄລຍະການນຳໃຊ້ທຶນຊ່ວຍເຫືອຈາກກອງທຶນໂລກ, ແລະ ຍື່ນເອກະສານທີ່ເປັນຫຼັກຖານໃນການນຳໃຊ້ນະໂຍບາຍໃຫ້ກອງທຶນໂລກ ເມື່ອຕ້ອງການ.
 |

1. ກອງທຶນໂລກໄດ້ກຳນົດ **ອົງປະກອບໃນການຈັດຕັ້ງປະຕິບັດເງື່ອນໄຂເພື່ອຮັບສິດທີ 6** ດັ່ງນີ້:
2. CCM ມີນະໂຍບາຍກ່ຽວກັບຜົນປະໂຫຽດຊ້ຳຊ້ອນ (Conflict of Interest, CoI) ພ້ອມທັງກົດລະບຽບ ແລະ ຂະບວນການ ເພື່ອຫຼີກວ້ຽງ ຫຼື ຫຼຸດຜ່ອນຜົນປະໂຫຽດຊ້ຳຊ້ອນ, ແລະ ສະມາຊິກ CCM ເຊັນຟອມເພື່ອແຈ້ງກ່ຽວກັບຜົນປະໂຫຽດຊ້ຳຊ້ອນ.
3. ບົດບັນທຶກກອງປະຊຸມຂອງ CCM ສະແດງໃຫ້ເຫັນວ່າ CCMs ປະຕິບັດຕາມຂະບວນການເພື່ອປ້ອງກັນ, ບໍລິຫານຈັດການ ແລະ ຫຼຸດຜ່ອນ ຜົນປະໂຫຽດຊ້ຳຊ້ອນ.
4. ກອງທຶນໂລກໄດ້ກຳນົດ **ມາດຕະຖານຂັ້ນຕ່ຳສຸດໃນການຈັດຕັ້ງປະຕິບັດເງື່ອນໄຂເພື່ອຮັບສິດ ທີ 6** ດັ່ງນີ້:
5. ເພື່ອຮັບປະກັນປະສິດທິພາບໃນການຕັດສິນໃຈ, CCM ຮັບປະກັນວ່າ ຈຳນວນສະມາຊິກໃນ CCM ທີ່ມີຜົນປະໂຫຽດຊ້ຳຊ້ອນ ບໍ່ເກີນ 1 ທ່ານ ຕໍ່ ພາກສ່ວນ (ບໍ່ລວມອະດີດສະມາຊິກ ທີ່ບໍ່ມີສິດອອກສຽງ).
6. ກອງທຶນໂລກຮັບຮູ້ວ່າຈະມີຜົນປະໂຫຽດຊ້ຳຊ້ອນໂດຍປະລິຍາຍ ເມື່ອມີ SRs ແລະ PR ເປັນສະມາຊິກ CCM ທີ່ມີອຳນາດໃນການຕັດສິນໃຈ, ໂດຍສະເພາະໃນຕຳແໜ່ງ ປະທານ ແລະ ຮອງປະທານ.
7. ກອງທຶນໂລກເຂົ້າໃຈວ່າ CCMs ຕ້ອງພິຈາລະນາບົດບາດຂອງ PRs ແລະ SRs ອີງຕາມສະພາບພາຍໃນປະເທດ ແລະ **ແນະນຳ**ໃຫ້ກຳນົດ ບົດບາດບໍ່ລົງຄະແນນສຽງ ສຳລັບສະມາຊິກເຫຼົ່ານີ້.
8. ປະສົບການແລະການປະຕິບັດທີ່ດີພາຍໃນປະເທດ ໃນການບໍລິຫານຈັດການກ່ຽວກັບຜົນປະໂຫຽດຊ້ຳຊ້ອນພາຍໃນ CCM ແມ່ນມີຢູ່ໃນບົດລາຍງານຂອງກອງທຶນໂລກກ່ຽວກັບຜົນປະໂຫຽດຊ້ຳຊ້ອນ.
9. ທຸກພາກສ່ວນທີ່ກ່ຽວຂ້ອງກັບ CCM ຄວນຮັບຮູ້ວ່າ ໃນມາດຕາ 21 (c) ຂອງຂໍ້ຕົກລົງໃຫ້ທຶນຊ່ວຍເຫຼືອຂອງກອງທຶນໂລກ, PRs ມີພັນທະທາງກົດໝາຍໃນການເປີດເຜີຍຄວາມຈິງ, ປາກົດການ ຫຼື ຄວາມເປັນໄປໄດ້ ທີ່ຜົນປະໂຫຽດຊ້ຳຊ້ອນຈະກະທົບໃສ່ບຸກຄົນທີ່ກ່ຽວຂ້ອງກັບ PR ຫຼື SRs, LFA ຫຼື CCM.

***ການບໍລິຫານທີ່ດີ: ຄວາມສະເໝີພາບພາຍໃນສະມາຊິກ***

1. ກອງທຶນໂລກຖືວ່າສະມາຊິກຂອງ CCM ທຸກຄົນແມ່ນຄູ່ຮ່ວມງານທີ່ສະເໝີພາບກັນ, ໂດຍມີສິດເຕັມທີ່ໃນການສະແດງຄວາມຄິດເຫັນ ແລະ ເຂົ້າຮ່ວມໃນການຕັດສິນໃຈ ອີງຕາມຄວາມຊຳນິຊຳນານຂອງຕົນ.
2. ກອງທຶນໂລກແນະນຳການປະຕິບັດທີ່ດີດັ່ງຕໍ່ໄປນີ້ ເພື່ອຊ່ອຍໃຫ້ CCMs ຮັບປະກັນວ່າ ການຕັດສິນໃຈແມ່ນສະທ້ອນເຖິງສຽງຂອງສະມາຊິກ CCM ທຸກຄົນ ແລະ ຂອງທຸກພາກສ່ວນ:
3. ສະມາຊິກ CCM - ແລະ ໂດຍສະເພາະປະທານ ແລະ ຮອງປະທານ - ໄດ້ຮັບການຊຸກຍູ້ໃຫ້ສະໜັບສະໜູນ ວັດທະນະທຳຂອງຄວາມຍຸຕິທຳ ແລະ ການສົນທະນາຢ່າງເປີດເຜີຍ ໃນກອງປະຊຸມ CCM, ແລະ ການເຂົ້າຢ່າງສະເໝີພາບໃນການຕັດສິນໃຈຂອງສະມາຊິກທຸກຄົນ (ໃນບ່ອນທີ່ບໍ່ມີຜົນປະໂຫຽດຊ້ຳຊ້ອນເຂົ້າມາກ່ຽວຂ້ອງ). ບົດລາຍງານກ່ຽວກັບ ການຮ່ວມມືແລະການເປັນຜູ້ນຳ ທີ່ມີຢູ່ໃນແວັບໄຊຂອງກອງທຶນໂລກ ຈະໃຫ້ຂໍ້ແນະນຳເພີ້ມເຕີມ.
4. CCM ໄດ້ຮັບການຊຸກຍູ້ໃຫ້ພິຈາລະນາການລົງຄະແນນສຽງແບບປິດລັບ, ຖ້າຈຳເປັນ, ເພື່ອຄຸ້ມຄອງອິດທິພົນຕໍ່ການຕັດສິນໃຈຂອງສະມາຊິກ ຈາກສະມາຊິກຜູ້ອື່ນ. ການປະຕິບັດທີ່ດີໃນຂະບວນການລົງຄະແນນສຽງ ສາມາດເບິ່ງໄດ້ໃນແວັບໄຊຂອງກອງທຶນໂລກ.
5. ຂະບວນການເລືອກຕັ້ງ CCM ຄວນມີການກໍານົດອາຍຸການ ສໍາລັບ ຕໍາແໜ່ງປະທານ ແລະ ຮອງປະທານ ໂດຍອີງໃສ່ສະພາບພາຍໃນປະເທດ ແລະ ລັກສະນະສະເພາະຂອງຕຳແຕ່ງລັດ[[18]](#footnote-18). ການໝູນວຽນຂອງຕຳແໜ່ງການນຳພາຍໃນ ແລະ ລະຫວ່າງພາກສ່ວນຕ່າງໆ ຍັງແມ່ນການປະຕິບັດທີ່ດີ.
6. ການປະຕິບັດແບບບໍ່ສະເໝີພາບ ຫຼື ບໍ່ເປັນທຳ ຂອງສະມາຊິກ CCM ອາດຖືກລາຍງານເຖິງກອງເລຂາຂອງກອງທຶນໂລກ ແລະ ຈະຖືກທົບທວນຄືນ (ເບິ່ງພາກທີ 10).

***ການບໍລິຫານທີ່ດີ: ຄວາມໂປ່ງໃສ***

1. ເພື່ອເສີມຂະຫຽາຍຄວາມຮັບຜິດຊອບ, ແລະເພື່ອຮັບປະກັນວ່າມີການປ້ອງທຸກການນຳໃຊ້ທຶນທີ່ບໍ່ຖືກຕ້ອງ, ມີຄວາມຈຳເປັນທີ່ CCM ຕ້ອງຊອກຫາຄວາມໂປ່ງໃສ ໃນທຸກຂັ້ນຕອນ. ຄວາມໂປ່ງໃສເຮັດໃຫ້ຄວາມໜ້າເຊື່ອຖືຂອງໂຄງການ ແລະ ສົ່ງເສີມຄວາມເຊື່ອໝັ້ນຂອງປະຊາຊົນແລະເພີ້ມຄວາມເຂັ້ມແຂງໃນການປະຕິບັດວຽກງານ. ຄວາມໂປ່ງໃສຂຶ້ນກັບການແລກປ່ຽນຂໍ້ມູນຂ່າວສານທີ່ທັນເວລາ, ສະເໝີພາບ ແລະຄົບຊຸດ, ແລະ ມີຄວາມຈຳເປັນສຳລັບການເຂົ້າຮ່ວມຂອງພາກສ່ວນຕ່າງໆຢ່າງມີປະສິດທິຜົນ.
2. ດັ່ງນັ້ນກອງທຶນໂລກໄດ້ກຳນົດ**ມາດຕະຖານ**ດັ່ງຕໍ່ໄປນີ້ ເພື່ອຄວາມໂປ່ງໃສຂອງ CCM:
3. ທຸກໆ CCM ຄວນພິມເຜີຍແຜ່ ແລະ ປະຕິບັດຕາມ ຍຸດທະສາດການສື່ສານ ເພື່ອແລກປ່ຽນຂໍ້ມູນຂ່າວສານກັບພາກສ່ວນທີ່ກ່ຽວຂ້ອງຕ່າງໆ ແລະ ກັບປະຊາຊົນທົ່ວໄປ. ແຜນການຕ້ອງກຳນົດກິດຈະກຳເພື່ອເຜີຍແຜ່ຂໍ້ມູນຂ່າວສານ ກ່ຽວກັບໂອກາດໃນການຮັບທຶນຊ່ວຍເຫຼືອຈາກກອງທຶນໂລກ, ການສົນທະນາແລະການຕັດສິນໃຈຂອງ CCM, ແລະ ການປະຕິບັດໂຄງການຊ່ວຍເຫຼືອຈາກກອງທຶນໂລກ ຫຼື ການອະນຸມັດການສະເໜີຂໍທຶນ.
4. ທຸກໆ CCM ຄວນພິມເຜີຍແຜ່ ແລະ ປະຕິບັດຕາມແຜນວຽກປະຈຳປີຂອງຕົນ ເພື່ອໃຫ້ພາກສ່ວນອື່ນມີເວລາຂຶ້ນແຜນແລະກະກຽມລ່ວງໜ້າ. ແຜນວຽກຄວນກຳນົດຕາຕະລາງເວລາຂອງກອງປະຊຸມ CCM, ກິດຈະກຳການຕິດຕາມກວດກາທີ່ສຳຄັນ, ແລະ ເຫດການທີ່ສຳຄັນ ເຊັ່ນ: ແຜນການຍື່ນບົດສະເໜີຂໍທຶນ, ການທົບທວນແຕ່ລະໄລຍະ ແລະ ສະເໜີເພື່່ອທຶນຕໍ່.
5. ອີງໃສ່ປະສົບການທີ່ສະສົມມາ, ການປະຕິບັດທີ່ດີໃນການສື່ສານແລະຄວາມໂປ່ງໃສ ແມ່ນມີຢູ່ໃນບົດລາຍງານກ່ຽວກັບ ການບໍລິຫານຄຸ້ມຄອງແລະການມີສ່ວນຮ່ວມຂອງການຈັດຕັ້ງທາງສັງຄົມ ຊຶ່ງມີຢູ່ໃນແວັບໄຊຂອງກອງທຶນໂລກ. ກອງທຶນໂລກ**ແນະນຳ** ກິດຈະກໍາຕໍ່ໄປນີ້ ເພື່ອເສີມຂະຫຽາຍການແລກປ່ຽນຂໍ້ມູນຂ່າວສານ ກັບທຸກພາກສ່ວນທີ່ກ່ຽວຂ້ອງທີ່ຢູ່ນອກ CCM:
6. ສ້າງແວັບໄຊຂອງ CCM ເພື່ອລົງເອກກະສານແລະແຈ້ງການທີ່ສຳຄັນຂອງ CCM. ອາດນຳໃຊ້ສື່ໂຄສະນາທີ່ບໍ່ແມ່ນອີເລັກໂຕຣນິກ ໃນບ່ອນທີ່ແວັບໄຊບໍ່ແມ່ນຊ່ອງທາງຂອງພາກສ່ວນທີ່ກ່ຽວຂ້ອງ ເຂົ້າເຖິງເປັນສ່ວນຫຼາຍ. ຕົວຢ່າງເອກກະສານທີ່ສຳຄັນຂອງ CCM ລວມມີ ຂັ້ນຕອນໃນການປະຕິບັດຂອງ CCM, ແລະ ເອກກະສານທີ່ສະແດງເຖິງການປະຕິບັດຕາມເງື່ອນໄຂຂອງ CCM.
7. ແຈ້ງວັນເວລາແລະວາລະກອງປະຊຸມຂອງ CCM ລ່ວງໜ້າ (ຢ່າງນ້ອຍ ສອງອາທິດ), ແລະ ແຈກຢາຍບົດບັນທຶກກອງປະຊຸມໂດຍໄວ, ແລະ ຂໍ້ສະເໜີແນະຈາກການທົບທວນເບິ່ງລາຍງານ ຫຼື ຈາກການລົງຕິດຕາມກວດກາ. ບົດບັນທຶກກອງປະຊຸມຂອງ CCM ຄວນຊັດເຈນແລະຄະທັດລັດ ເພື່ອເຮັດໃຫ້ເຂົ້າເຖິງຂໍມູນຂ່າວສານໄດ້ງ່າຍ, ແລະ ຄວນສ່ອງແສງເຖິງຄຳເຫັນທີ່ແຕກຕ່າງກັນໃນເວລາທີ່ມີການຕັດສິນໃຈ. ບົດບັນທຶກ, ໂດຍສະເພາະກ໋ຽວກັບການຕັດສິນໃຈຂອງ CCM, ຄວນເກັບຮັກສາໄວ້ໂດຍ CCM ແລະ ສົ່ງໃຫ້ກອງເລຂາຂອງກອງທຶນໂລກເມື່ອຕ້ອງການ.

**ພາກທີ 7: ຫຼັກການແລະພາກປະຕິບັດ ກ່ຽວກັບ ປະສິດທິຜົນຂອງການຊ່ວຍເຫຼືອ**

1. ໃນຖານະທີ່ໄດ້ເຊັນ ຖະແຫຼງການ ປາຣີ 2005 (2005 Paris Declaration) ເລື້ອງ ປະສິດທິຜົນຂອງການຊ່ວຍເຫຼືອ ແລະ ກອງປະຊຸມສຳລັບພາກປະຕິບັດທີ່ ອາກຣາ 2008 (2008 Accra Agenda for Action), ກອງທຶນໂລກມີຄວາມມຸ້ງໝັ້ນທີ່ຈະເຫັນຫຼັກການດ້ານປະສິດທິຜົນຂອງການຊ່ວຍເຫຼືອ ໄດ້ຮັບການຜັນຂະຫຽາຍໃນ CCMs. ໃນພາກນີ້ໄດ້ໃຫ້ຂໍ້ແນະນຳດ້ານພາກປະຕິບັດແລະຕົວຢ່າງໃນການຜັນຂະຫຽາຍ ຫຼັກການດ້ານປະສິດທິຜົນຂອງການຊ່ວຍເຫຼືອ ໂດຍຜ່ານການປະຕິບັດໜ້າທີ່ຂອງຕົນ. ຂໍ້ແນະນຳເພີ້ມເຕີມກ່ຽວກັບຫົວຂໍ້ນີ້ ແມ່ນມີຢູ່ໃນບົດລາຍງານຂອງກອງທຶນໂລກກ່ຽວກັບ ຄວາມກົມກຽວແລະຄວາມສອດຄ່ອງ (Harmonization and Alignment).
2. ກອງທຶນໂລກ**ແນະນຳ**ໃຫ້ CCM ຜັນຂະຫຽາຍ ຫຼັກການແລະການປະຕິບັດດ້ານປະສິດທິຜົນຂອງການຊ່ວຍເຫຼືອ ໂດຍຜ່ານ**ການພັດທະນາບົດວິພາກສະເໜີໂຄງການ:**
3. ໃນລັກສະນະການມີສ່ວນຮ່ວມຢ່າງເຕັມທີ່ ເພື່ອຮັບປະກັນວ່າວິທີການແມ່ນມີຄວາມກົມກຽວແລະມີການປະສານກັບການຊ່ວຍທີ່ມີຢູ່ໃນປະເທດ ລວມທັງ ກົນໄກສະໜອງທຶນທົ່ວໄປ ແລະ SWAps ຕາມຄວາມເໝາະສົມ;
4. ຊຶ່ງສອດຄ່ອງກັບນະໂຍບາຍແລະຍຸດທະສາດແຫ່ງຊາດ, ແລະ ໄດ້ກໍານົດໃນງົບປະມານແຫ່ງຊາດ;
5. ຊຶ່ງອີງໃສ່ເປົ້າໝາຍ, ຕົວຊີ້ວັດ ແລະ ແບບຟອມລາຍງານ ທີ່ລວມຢູ່ໃນແຜນຕິດຕາມແລະປະເມີນຜົນແຫ່ງຊາດ ແລະ ຊຶ່ງໄດ້ຮັບການຍອມຮັບ ແລະ ສອດຄ່ອງກັບຄູ່ຮ່ວມງານທັງໝົດພາຍໃນປະເທດ;
6. ຊຶ່ງມີການປະສານກັນຮອບວຽນແຜນງານແຫ່ງຊາດ ເພື່ອລຸດຜ່ອນຄ່າທຳນຽມບໍລິການ ແລະພາລະໃນການລາຍງານ;
7. ໃນລັກສະນະການມີສ່ວນຮ່ວມຢ່າງເຕັມທີ່ ເພື່ອເສີມຂະຫຽາຍຄວາມເປັນເຈົ້າການແລະຄວາມຮັບຜິດຊອບຂອງປະເທດ;
8. ໃນບ່ອນທີ່ເໝາະສົມແລະບ່ອນທີ່ມີຄວາມສາມາດພຽງພໍ, ສະເໜີເອົາລະບົບແຫ່ງຊາດ ເປັນທາງເລືອກໃນເບື້ອງຕົ້ນ ເມື່ອຄັດເລືອກວິທີການຈັດຕັ້ງປະຕິບັດ; ແລະ
9. ລວມມາດຕະການເສີມສ້າງລະບົບ (ສຳລັບ ການຈັດຊື້, ການເງິນ ຫຼື ການຕິດຕາມ ແລະ ປະເມີນຜົນ) ໃຫ້ເປັນສ່ວນນຶ່ງຂອງບົດສະເໜີ ຕາມຄວາມຕ້ອງການ.
10. ກອງທຶນໂລກຍັງ**ແນະນຳ**ໃຫ້ CCMs ຜັນຂະຫຽາຍ ຫຼັກການແລະການປະຕິບັດດ້ານປະສິດທິຜົນຂອງການຊ່ວຍເຫຼືອ ໂດຍຄັດເລືອກ**ວິທີການຈັດຕັ້ງປະຕິບັດ**:
11. ສ້າງຄວາມສາມາດພາຍໃນປະເທດ ໂດຍສະເໜີເອົາ PRs ພາຍໃນປະເທດ ໃນບ່ອນທີ່ເປັນໄປໄດ້;
12. ສ້າງຄວາມສາມາດພາຍໃນປະເທດ ໂດຍ ປະຕິບັດການຈັດຫາທຶນແບບຕິດຕາມສອງສົ້ນ (Dual Track Financing) ແລະ ນະໂຍບາຍດ້ານສຸຂະພາບ ແລະ ເສີມສ້າງລະບົບຊຸມຊົນ;
13. ຈັດຕາຕະລາງເວລາໃນການຈັດຕັ້ງປະຕິບັດແລະການລາຍງານຂອງທຸກຂະແໜງການປະຕິບັດໃຫ້ສອດຄ່ອງກັບຮອບວຽນແຜນງານແຫ່ງຊາດທີ່ໄດ້ລົງແລ້ວ.
14. ນອກຈາກ​ນັ້ນ​,​ ເພື່ອຜັນຂະຫຽາຍປະສິດທິຜົນຂອງການຊ່ວຍເຫຼືອ​ໂດຍ​ຜ່ານ​ວຽກ​ງານ**ການ​ຕິດຕາມ​ກວດກາ**, ກອງ​ທຶນ​ໂລກ​ໄດ້​**ແນະນຳ**​ວ່າ CCM ຄວນ:
15. ຮັບປະກັນ​ວ່າ​ສະມາຊິກ​ໄດ້​ເຜີຍ​ແຜ່​ຂໍ້​ມູນ​ການ​ຕິດຕາມ​ກວດກາ​ພາຍ​ໃນ​ພາກສ່ວນ​ຂອງ​ຕົນ;
16. ​ເຊື່ອມ​ໂຍງ​ການ​ທົບ​ທວນ​​ແຜນ​ງານ​ເຂົ້າ​ກັບ​ຮອບ​ວຽນ​ຂອງ​ການ​ທົບ​ທວນ​ແຫ່ງ​ຊາດ;
17. ​ເຂົ້າ​ຮ່ວມ​ໃນ​ການ​ທົບ​ທວນ​ແຜນ​ງານ​ແຫ່ງ​ຊາດ ​ເມື່ອ​ສາມາດ​ຮ່ວມ​ໄດ້ ​ເພື່ອ​ເພີ້​ມຄວາມ​ເຊື່ອ​ໝັ້ນ​ໃຫ້​ແກ່​ແຜນ​ງານ​ທີ່​ໄດ້​ຮັບ​ທຶນ​ຊ່ວຍ​ເຫຼືອ​ຈາກ​ກອງ​ທຶນ​ໂລກ;
18. ​ສົ່ງເສີມຄວາມ​ເຊື່ອ​ໜັ້ນ ​ແລະ ຄວາມ​ເປັນ​ເຈົ້າ​ການ​ພາຍ​ໃນ​ປະ​ເທດ ​ໂດຍ​​ເປີດໃຫ້​ມີ​ສ່ວນ​ຮ່ວມ​ຢ່າງ​ກ້ວາງ​ຂວາງ​ຈາກ​ຄູ່​ຮ່ວມ​ງານ​ຕ່າງໆ ​ໃນ​ບົດບາດ​ການ​ຕິດຕາມ​ກວດກາ; ​ແລະ
19. ຮັບປະກັນ​ການ​ພົວພັນ​ສື່ສານ​ແລະ​ການ​ລາຍ​ງານ​ທຶນ​ຊ່ວຍ​ເຫຼືອ​ຂອງ​ກອງ​ທຶນ​ໂລກ​ແບບ​ໂປ່​ງ​ໃສ ​ເຂົ້າ​ໃນ​ການ​ລາຍ​ງານ​ດ້ານ​ງົບປະມານ​ແຫ່ງ​ຊາດ ​ແລະ​/ຫຼື ກັບຜູ້​ຮັບຜິດຊອບ​ໃນ​ການວາງ​ແຜນ​ແຫ່ງ​ຊາດ.
20. ​ໃນ​ຫຼາຍ​ປະ​ເທດ, ໄດ້​ມອບ​ໜ້າ​ທີ່​ຫຼັກ​ຂອງ CCM ​​​ ໃຫ້​ແກ່​ອົງ​ກອນ​ໂດຍ​ມີ​ຫຼາຍ​ພາກສ່ວນ​ເຂົ້າຮ່ວມ ທີ່​ມີ​ແລ້ວພາຍ​ໃນ​ປະ​ເທດ. ກອງ​ທຶນ​ໂລກ​ຊຸກຍູ້​ກົນ​ໄກ​ດັ່ງກ່າວ​ ຕາມ​ຄວາມ​​ເໝາະ​ສົມ​ກັບ​ສະພາບ​ພາຍ​ໃນ​ປະ​ເທດ ຊຶ່ງ​ສາມາດ​ສະໜອງຄວາມ​​ຕ້ອງການ​ເພື່ອ​ໃຫ້ CCM ບັນລຸ​ຕາມ​ເງື່ອນ​​ໄຂຂອງ​ກອງ​ທຶນ​ໂລກ. CCM ຄວນ​ພົວພັນທິມງານ CCM ຂອງ​ກອງ​ທຶນ​ໂລກ​ເພື່ອ​ຂໍ​ຄວາມ​ຊ່ວຍ​ເຫຼືອ​ໃນ​ການ​ນຳ​ໃຊ້​ກົນ​ໄກ​ທີ່​ມີ​ພາຍ​ໃນ​ປະ​ເທດ ​ເຮັດ​ໜ້າ​ທີ່ CCM.

**ພາກ​ທີ 8: ເງື່ອນໄຂຄວາມຕ້ອງການເພື່ອມີສິດໄດ້ຮັບທຶນ ຂອງ CCM**

1. ດັ່ງ​ທີ່​ໄດ້​ອະທິບາຍ​ໃນ​ພາກ​ທີນຶ່ງ, ​ແລະ​ໄດ້​ເນັ້ນ​​ໃຫ້​ເຫັນໃນ​ກ່ອງ​ຂໍ້ຄວາມ​​​ຕະຫຼອດ​ເອກະສານ​ນີ້, ກອງ​ທຶນ​ໂລກ​ໄດ້​ກຳນົດ 6 ​ເງື່ອນ​ໄຂຄວາມ​ຕ້ອງການ ​ເພື່ອ​ເປັນ​ເງື່ອນ​ໄຂ​ໃຫ້ CCM ມີ​ສິດ​ຂໍ​ທຶນ​ຊ່ວຍ​ເຫຼືອ. **CCM ຕ້ອງ​ບັນລຸ​ແຕ່ລະ​ເງື່ອນ​ໄຂ​ເຫຼົ່າ​ນີ້ ​ເພື່ອມີສິດຂໍທຶນຊ່ວຍເຫຼືອຈາກ​ກອງ​ທຶນ​ໂລກ**. ​ເງື່ອນ​ໄຂ​ພົວພັນ​ເຖິງ:
2. ຄວາມ​​ໂປ່​ງ​ໃສ​ແລະ​ການ​ມີ​ສ່ວນ​ຮ່ວມ​ໃນ​ຂະ​ບວນການ​ພັດທະນາ​ບົດ​ສະ​ເໜີ​ຂໍ​ທຶນ (​ເງື່ອນ​ໄຂ​ທີ 1)
3. ຂະ​ບວນການ​ຄັດ​ເລືອກ PR ​ແບບ​​ເປີດ​ກ້ວາງ​ແລະໂປ່​ງ​ໃສ (​ເງື່ອນ​ໄຂ​ທີ 2)
4. ການສ້າງ​ແຜນ​ຕິດຕາມ​ກວດກາ​ແລະການ​ປະຕິບັດ​ແຜນການ (​ເງື່ອນ​ໄຂ​ທີ 3)
5. ຂະ​ບວນການ​ຄັດ​ເລືອກ​ສະມາຊິກ CCM ຂອງ​ພາກສ່ວນ​ທີ່​ບໍ່​ສັງກັດ​ລັດຖະບານ (​ເງື່ອນ​ໄຂ​ທີ 4)
6. ການ​ເປັນ​ສະມາຊິກ CCM ຂອງ​ຊຸມ​ຊົນ​ທີ່​ໄດ້​ຮັບ​ຜົນ​ກະທົບ (​ເງື່ອນ​ໄຂ​ທີ 5)
7. ການ​ບໍລິຫານ​ຈັດການ​ກ່ຽວ​ກັບ​ຜົນ​ປະ​ໂຫຽດຊ້ຳ​ຊ້ອນ​ພາຍ​ໃນ CCM (​ເງື່ອນ​ໄຂ​ທີ 6)
8. ກອງ​ເລຂາ​ຂອງກອງ​ທຶນ​ໂລກ​ໄດ້​ກວດກາ​ເບິ່ງຜູ້​ຂໍ​ທຶນ​ທຸກໆ​ພາກສ່ວນ ​ໃນ​ການ​ປະຕິບັດ​ຕາມ​ເງື່ອນ​ໄຂ​ຄວາມ​ຕ້ອງການ​ຂອງ CCM. ການ​ປະຕິບັດ​ຕາມ​ເງື່ອນ​ໄຂ​ທີ 1 ​ແລະ 2 ຈະ​ຖືກ​ປະ​ເມີນ​ໃນ​ເວລາ​ຍື່ນ​ບົດ​ສະ​ເໜີ​ຂໍ​ທຶນ. ການ​ປະຕິບັດ​ຕາມ​ເງື່ອນ​ໄຂ​ທີ 3 ​ເຖິງ 6 ຈະ​ຖືກ​ປະ​ເມີນ​ທັງ​ໃນ​ເວລາ​ຍື່ນ​ບົດ​ສະ​ເໜີ​ຂໍ​ທຶນ​​ໃໝ່ ແລະ ​ໃນ​ຕະຫຼອດ​ໄລຍະ​​ຮັບ​ທຶນຈາກ​ກອງ​ທຶນ​ໂລກ (​ໂດຍ​ຜ່ານ ​*ການ​ປະ​ເມີນ​ເງື່ອນ​ໄຂ​ແລະ​ການຈັດ​ຕັ້ງ​ປະຕິບັດ​ຂອງ CCM*). ການ​ບໍ່​ປະຕິບັດ​ຕາມ ອາດ​ນຳ​ໄປ​ສູ່​ການ​ປະຕິ​ເສດ​ບົດ​ສະ ​ເໜີ​ຂໍ​ທຶນ, ຫຼື​ ຢຸດ​ການ​ໃຫ້​ທຶນຊົ່ວຄາວ (ລວມທັງ​ທຶນ​ໃຫ້ CCM).
9. ​ເງື່ອນ​ໄຂ​ທັງ 6 ຂໍ້ ສຳລັບ CCM ​ແມ່ນ​ນຳ​ໄຊ້ທັງ CCM ​ໃນ​ລະດັບ​ທ້ອງ​ຖິ່ນ (sub-national CCMs) ​ແລະ ​ໃນ​ລະດັບພາກ​ພື້ນ (Regional Coordinating Mechanisms, RCMs).
10. ດັ່ງ​ທີ່​ໄດ້​ກ່າວ​ຂ້າງ​ເທິງ, ຄວາມ​ຄືບ​ໜ້າ​ຂອງ CCM ຈະ​ຖືກ​ປະ​ເມີນ​ຕະຫຼອດ​ໄລຍະ​ຂອງ​ການ​ຮັບ​ທຶນ​ຊ່ວຍ​ເຫຼືອ​ຈາກ​ກອງ​ທຶນ​ໂລກ ຊຶ່ງ​ອາດມີການສະໜອງດ້ານ​ວິຊາ​ການ ​ເມື່ອ​ມີ​ຄວາມ​ຈຳ​ເປັນ.

***ການ​ສະ​ເໜີຂໍ​ທຶນ​ໂດຍບໍ່​ຜ່ານ CCM***

1. ພາຍ​ໄຕ້​ເງື່ອນ​ໄຂຂໍ້​ຍົກ​ເວັ້ນ, ກອງ​ທຶນ​ໂລກ​ຈະ​ຮັບ​ເອົາ​ການສະ​ເໜີ​ຂໍ​ທຶນ​ໂດຍ​ບໍ່​ຜ່ານ CCM ​ໃນ​ເມື່ອ​ບໍ່​ມີ​ຄວາມ​ຕ້ອງການ​ຕ້ອງ​ປະຕິບັດ​ຕາມ​ 6 ເງື່ອນ​ໄຂ. ​ເງື່ອນ​ໄຂຂໍ້​ຍົກ​ເວັ້ນ​ເຫຼົ່າ​ນີ້​ແມ່ນ​ຈຳກັດ​ຢູ່​ໃນ:
2. ປະ​ເທດ​ທີ່​ປາສະຈາກ​ລັດຖະບານ​ທີ່​ຖືກຕ້ອງ​ຕາມ​ກົດໝາຍ; ຫຼື
3. ປະ​ເທດ​ທີ່​ມີ​ຄວາມ​ຂັດ​ແຍ່ງ, ກຳລັງ​ປະ​ເຊີນ​ຕໍ່​ໄພ​ທຳ​ມະ​ຊາດ, ຫຼື ​ໃນ​ສະພາບ​ສຸກ​ເສີນ​ຫຽຸ້ງຍາກ (ກຳນົດ​ໂດຍ​ກອງ​ທຶນ​ໂລກ ຊຶ່ງອ້າງ​ອີງ​ເຖິງ​ຖະ​ແຫຼງການ​ສາກົນ ​ເຊັ່ນ: ຖະ​ແຫຼ​ງການ​ຂອງ​ຫ້ອງການ ສ.ປ.ຊ. ​ເພື່ອ​ການ​ປະສານ​ງານ​ວຽກ​ງານ​ມະນຸດສະທຳ), ຫຼື
4. ປະ​ເທດ​ທີ່​ລະງັບ ຫຼື ຍັງ​ບໍ່​ທັນ​ສ້າງ​ຄູ່​ຮ່ວມ​ງານ​ກັບ​ອົງການ​ຈັດ​ຕັ້ງ​ທາງ​ສັງຄົມ ​ແລະ ອົງການທີ່ບໍ່​ສັງກັດ​ລັດຖະບານ. ​ສະພາບ​ການ​ເຫຼົ່າ​ນີ້ ລວມມີ CCM ມີຄວາມ​ຫຼົ້ມ​ເ​ຫຼວ ຫຼື ປະຕິ​ເສດ​ການ​ພິຈາລະນາ​ບົດ​ສະ​ເໜີ​ຂໍ​ທຶນ​ຂອງ​ອົງການ​ຈັດ​ຕັ້ງ​ທາງ​ສັງຄົມ ຫຼື ອົງການ​ທີ່​ບໍ່​ສັງກັດ​ລັດຖະບານ, ​ໂດຍ​ສະ​ເພາະ​ບົດ​ສະ​ເໜີ​ທີ່​ມີ​ເປົ້າ​ໝາຍ​​​ແນໃສ່ກຸ່ມ​ຄົນ​ທີ່​ດ້ອຍ​ໂອກາດ ​ແລະ/​ຫຼື ມີ​ຄະດີ​ອາດຍາ, ​ເຂົ້າ​ໃນ​ບົດ​ສະ​ເໜີ​ຂອງລວມຂອງ CCM.
5. ສຳ​ລັບ​ຜູ້​ສະ​ເໝີ​ຮ່ວມ​ກັນ​ຫຼາຍ​ປະ​ເທດ, ການສະ​ເໜີ​ຮ່ວມ​ຂອງ​ອົງການ​ໃນພາກ​ພື້ນ (Regional Organization, RO) ນັ້ນ ​ແມ່ນ​​ເປັນທາງ​ເລືອກ​ໃນ​ການສະ​ເໜີ​ຜ່ານ RCM. ຜູ້​ສະ​ເໜີຂໍ​ທຶນ​ທີ່​ບໍ່​ຜ່ານ CCM ​ແລະ RO ຈະ​ບໍ່​ຜູກ​ພັນ​ກັບ 6 ​ເງື່ອນ​ໄຂ​ຂອງ CCM ຫຼື ກັບ​ຮູບ​ແບບ​ຂອງ​ຄູ່​ຮ່ວມ​ງານ​ຫຼາຍ​ພາກສ່ວນ ທີ່​ໄດ້​ອະທິບາຍ​ໃນ​ບົດ​ແນະນຳ​ສະບັບ​ນີ້. ຕົວຢ່າງ, ອົງການ​ຈັດ​ຕັ້ງ​ນຶ່ງ​ສາມາດ​ຍື່ນ​ບົດ​ສະ​ເໜີ​ຂໍ​ທຶນ​​ແບບ​ເອກະລາດໂດຍ​ບໍ່​ຜ່ານ CCM ​ໄດ້ ຖ້າ​ຢ່າງ​ນ້ອຍ ມີນຶ່ງ​ໃນ​ສາມ​ຂໍ້​ຍົກ​ເວັ້ນ​ໃນ​ ປາຣາກຼາຟ 84. ຂໍ້​ມູນ​ເພີ້​ມ​ເຕີມ​ກ່ຽວກັບ ການສະເໜີຂໍທຶນທີ່ບໍ່ຜ່ານ CCM ແລະ ການສະເໜີຮ່ວມຂອງອົງການໃນພາກ​ພື້ນ (RO) ສາມາດ​ເບິ່ງ​ໄດ້​ໃນ​ແວັບ​ໄຊ​ຂອງ​ກອງ​ທຶນ​ໂລກ [www.theglobalfund.org](http://www.theglobalfund.org).
6. ສິດ​ຂອງ​ຜູ້​ສະ​ເໜີ​ຂໍ​ທຶນ​ທີ່​ພົວພັນ​ກັບປະ​ເທດ​ທີ່​ມີ​ລາຍ​ຮັບ​ຕ່ຳ​ແມ່ນ​ມີ​ລາຍ​ລະອຽດ ​ໃນແວັບໄຊຂອງກອງທຶນໂລກ [www.theglobalfund.org](http://www.theglobalfund.org).

**ພາກ​ທີ 9: ການ​ຊ່ວຍ​ເຫຼືອ​ດ້ານ​ງົບປະມານ​ແລະ​ວິຊາ​ການ​ສຳລັບ CCM**

***ການ​ຊ່ວຍ​ເຫຼືອ​ດ້ານ​ວິຊາ​ການ***

1. ກອງ​ເລຂາ​ຂອງ​ກອງ​ທຶນ​ໂລກ​ແລະ​ຄູ່​ຮ່ວມ​ງານ​ດ້ານ​ວິຊາ​ການ ສະໜອງ​ການ​ສະໜັບສະໜູນ​ດ້ານ​ວິຊາ​ການ​ໃຫ້​ແກ່ CCM ​ໃນ​ວິທີ​ການ​ດັ່ງ​ຕໍ່​ໄປ​ນີ້:
2. ອຳນວຍ​ຄວາມ​ສະດວກ ​ແລະ/ຫຼື ​ໃຫ້​ທຶນ​​ແກ່​ຄູ່​ຮ່ວມ​ງານ​ໃນ​ການ​ມາ​ຊ່ວຍ​ດ້ານ​ວິຊາ​ການ​ແກ່ CCM.
3. ພະນັກງານ​ຂອງ​ກອງ​ທຶນ​ໂລກ​ທີ່​ມີ​ຄວາມ​ຊ່ຽວຊານ​ດ້ານ CCM ມາ​ຊ່ວຍ​ເຫຼືອ​ໂດຍ​ກົງ​.
4. ທົບ​ທວນ​ເອກະສານ​ການ​ບໍລິຫານ​ຂອງ CCM ​ເພື່ອ​ໃຫ້​ຄຳ​ຄິດ​ເຫັນ.
5. ພັດທະນາ​ເຄື່ອງມື​ສະໜັບສະໜູນ CCM ລວມທັງ​ເຄື່ອງມື​ໃນ​ການ​ຕິດຕາມ​ກວດກາ.
6. ຈັດການ​ອົບຮົມ​ສຳ​ມະ​ນາ ​ໃຫ້​ແກ່ CCM ​ໃນ​ພາກ​ພື້ນ ​ເພື່ອ​ແລກປ່ຽນ ບົດຮຽນພາກ​ປະຕິບັດ​ທີ່​ດີ ພາຍ​ໃນພາກ​ພື້ນ.
7. ​ເພື່ອ​ຊອກ​ຫາ​ໂອກາດ​ເພີ້​ມ​ເຕີມ​ໃນ​ການ​ສະໜັບສະໜູນ​ດ້ານ​ວິຊາ​ການ​ໃຫ້​ແກ່ CCM, ກະລຸນາ​ຕິດ​ຕໍ່​ຫາ​ທີ​ມງານ CCM ທີ່​ກອງ​ເລຂາ​ຂອງ​ກອງ​ທຶນ​ໂລກ ​ໂດຍ​ສົ່ງ​ອີ​ເມ​ວ​ໄປ​ທີ່ ccm@theglobalfund.org.
8. ​ໃນ​ການ​ຮ່ວມ​ມື​ກັບຄູ່ຮ່ວມງານດ້ານວິຊາການ, ກອງ​ທຶນ​ໂລກ​ໄດ້​ພັດທະນາ​ແຫຼ່ງຊັບພະຍາກອນ​ດັ່ງ​ຕໍ່​ໄປ​ນີ້ ​ຊຶ່ງ​ອາດ​ມີ​ປະ​ໂຫຽດຕໍ່ CCM, ​ແລະ ມີ​ຢູ່​ໃນ​ແວັບ​ໄຊ​ CCM ຂອງ​ກອງ​ທຶນ​ໂລກ [www.theglobalfund.org](http://www.theglobalfund.org):
9. ​ເຄື່ອງມື​ສະໜັບສະໜູນ ລວມທັງ​ເຄື່ອງມື​ຕິດຕາມ​ກວດກາ​ຂອງ CCM.
10. ​ເອກະສານ​ກ່ຽວ​ກັບ ພາກການ​ປະຕິ​ບັດ​ທີ່​ດີ​ແລະ​ດີ​ສຸດ ສຳລັບ CCM, ​ແລະ ບົດ​ລາຍ​ງານ​ການ​ສຶກສາ​ໃນ​ຫົວ​ຂໍ້​ທີ່​ໜ້າ​ສົນ​ໃຈ​ຂອງ CCM.
11. ບົດ​ລາຍ​ງານ​ກອງ​ປະຊຸມ CCM ​ໃນ​ພາກ​ພື້ນ ​ແລະ ​ເວທີຕ່າງໆ​ທີ່​ກ່ຽວຂ້ອງ​.
12. ທຶນ​ສຳລັບ CCM (​ເບິ່ງ​ຂ້າງ​ລຸ່ມ).

***ທຶນ​ຊ່ວຍ​ເຫຼືອ​ສຳລັບ CCM***

1. ກອງ​ທຶນ​ໂລກ​ສະໜອງ​ທຶນ​ສະໜັບສະໜູນ​ໃຫ້​ແກ່ CCM ​ໂດຍ​ຜ່ານ​ ສັນຍາຕົກລົງ​ໃຫ້​ທຶນ​​ໃນໄລຍະ​ສອງ​ປີ. ສັນຍາຕົກລົງໃຫ້ທຶນ ອະນຸຍາດ​ໃຫ້ CCM ​ເຂົ້າ​ເຖິງ​ທຶນ​ຊ່ວຍ​ເຫຼືອ ຊຶ່ງ​ເຊື່ອມ​ໂຍງ​ກັບ​ການຈັດ​ຕັ້ງ​ປະຕິບັດຕາມ​​ເງື່ອນ​ໄຂ​ແລະ​ມາດຖານຂັ້ນ​ຕ່ຳ​ຂອງ CCM ໂດຍ​ກົງ.
2. CCM ທີ່ສົນ​ໃຈ​ຂໍ​ທຶນ​ຊ່ວຍ​ເຫຼືອນີ້ ຄວນສະ​ເໜີ​ຂໍ​ຄຳຮ້ອງ ຊຶ່ງ​ມີ​ລາຍ​ລະອຽດ​ໃນ​ພາກທຶນຊ່ວຍເຫຼືອສຳລັບ CCM ຂອງ​ແວັບ​ໄຊ​ກອງ​ທຶນ​ໂລກ. ນະ​ໂຍບາຍ​ກ່ຽວ​ກັບທຶນຊ່ວຍເຫຼືອສຳລັບ CCM ​ໄດ້​ອະທິບາຍ​ລາຍ​ລະອຽດ ຊຶ່ງ​ມີ​ຢູ່​ໃນ​ແວັບ​ໄຊ​ອັນດຽວ​ກັນ​ນີ້.
3. CCM ຍັງ​ຕ້ອງ​ໄດ້​ຊອກ​ຫາ​ແຫຼ່ງທຶນ​ຂອງ​ຕົນເພິ້ມ​ເຕີມ ຈາກຄູ່​ຮ່ວມ​ງານ​ທັງ​ພາຍ​ໃນ​ແລະ​ສາກົນ ທີ່ຢູ່​ພາຍ​ໃນ​ປະ​ເທດ.

**ພາກ​ທີ 10: ການ​ປະຕິບັດ​ວຽກ​ງານ​ຂອງ CCM**

​***ທົບ​ທວນ​ການປະຕິບັດ​ວຽກ​ງານ​ຂອງ CCM***

1. CCM ອາດ​ຈະ​ໄດ້​ຮັບ​ຮູບ​ແບບ​ຕ່າງ​ໆຂອງ​ການ​ປະ​ເມີນ​ໂດຍ​ກອງ​ທຶນ​ໂລກ, ຊຶ່ງລວມມີ:
2. ການ​ປະ​ເມີນ​ເງື່ອນ​ໄຂ​ແລະ​ການຈັດ​ຕັ້ງ​ປະຕິບັດ​ຂອງ CCM (ການ​ປະ​ເມີນ​ຕົນ​ເອງ).
3. ການ​ປະ​ເມີນ​​ໃນການປະຕິບັດຂອງ CCM ​ຕາມ​ເງື່ອນ​ໄຂ​ຄວາມ​ຕ້ອງການ ​ແລະ ຄວາມ​ຄືບ​ໜ້າ​ໃນ​ການ​ປະຕິບັດ ​ໂດຍ​ກອງ​ເລຂາ​ຂອງ​ກອງ​ທຶນ​ໂລກ.
4. ລາຍ​ງານ​ການຈັດ​ຕັ້ງ​ປະ​ຕິ​ບັດ​ທີ່​ພົວພັບ​ກັບ​ທຶນ​ຊ່ວຍ​ເຫຼືອ​ຂອງ CCM (​ເບິ່ງ​ປາຣາກຼາຟທີ 90 ຂ້າງ​ເທິງ).
5. ປະ​ເມີນ​ໂດຍ ຫ້ອງການ​ກວດກາ ​(Office of the Inspector General, OIG) ໂດຍ​ສະ​ເພາະ​ສຳລັບ CCM ທີ່ຢູ່ໃນສະພາບແວດລ້ອມທີ່ມີຄວາມທ້າທາຍ.
6. ກອງ​ທຶນ​ໂລກ​ຂໍ​ໃຫ້ CCM ​ເຮັດ​ການ​ປະ​ເມີນ​ຕົນ​ເອງ​ໃຫ້​ສຳ​ເລັດ​ໃນ​ແຕ່ລະ​ປີ ໂດຍ​ນຳ​ໃຊ້​ເຄື່ອງມື​ການ​ປະ​ເມີນ​ເງື່ອນ​ໄຂ​ຄວາມ​ຕ້ອງການ​ແລະ​ການຈັດ​ຕັ້ງ​ປະຕິບັດ​ຂອງ CCM ຊຶ່ງ​ມີ​ຢູ່​ໃນ​ແວັບ​ໄຊ​ພາກ CCM ຂອງ​ກອງ​ທຶນ​ໂລກ​. CCM ຄວນຂໍ​ຜູ້​ຊ່ວຍ​ດ້ານ​ວິຊາ​ການ (TA) ຈາກໜ້າ Technical Assistance Providers ເພື່ອອຳນວຍຄວາມສະດວກໃນການປະເມີນຕົນເອງ ແລະ ເຮັດລາຍງານຜົນການວິເຄາະ ໂດຍພິຈາລະນາຂໍ້ມູນຈາກຄູ່ຮ່ວມງານພາຍໃນປະເທດ. ບັນຊີລາຍຊື່ຂອງຜູ້ສະໜອງການຊ່ວຍເຫຼືອດ້ານວິຊາການ ເພ່ືອໃຫ້ການສະໜັບສະໜູນໃນການປະເມີນຕົນເອງ ແມ່ນມີຢູ່ໃນແວັບໄຊຂອງກອງທຶນໂລກ.

***ການພົວພັນສື່ສານກັບກອງເລຂາ***

1. ສະມາຊິກ CCM ແຕ່ລະຄົນ ໄດ້ຮັບການສະໜັບສະໜູນໃຫ້ພົວພັນກັບກອງເລຂາຂອງກອງທຶນໂລກ, ໂດຍຮັກສາຄວາມລັບ ຖ້າຈຳເປັນ, ເມື່ອເຫັນຈຸດອ່ອນພາຍໃນການຈັດຕັ້ງແລະການປະຕິບັດຂອງ CCM (ຕົວຢ່າງ: ຂາດຄວາມໂປ່ງໃສ, ມີຜົນປະໂຫຽດຊ້ຳຊ້ອນ, ການຕິດຕາມກວດກາບໍ່ໄດ້ດີ). ໂດຍສະເພາະ, ບັນຫາການບໍ່ປະຕິບັດຕາມເງື່ອນໄຂ ແລະ ຄວາມຫຽຸ້ງຍາກຂອງ CCM ຫຼື ມີຄວາມຄືບໜ້າຊ້າ ຕໍ່ການບັນລຸມາດຖານທີ່ໄດ້ອະທິບາຍໃນເອກະສານນີ້, ຄວນໄດ້ຖືກນຳສະເໜີຕໍ່ກອງເລຂາຂອງກອງທຶນໂລກເພື່ອຮັບຊາບໂດຍບໍ່ຊັກຊ້າ ໂດຍຜ່ານຈຸດປະສານງານດັ່ງຕໍ່ໄປນິ້:

Email: ccm@theglobalfund.org

Fax: +41587911701 ( ກະລຸນາ​ລະບຸ “Attention: CCM Hub” ​ໃນ​ຂ້າງ​ເທິງ​ສຸດ​ຂອງ​ໜັງສື​ຂອງ​ທ່ານ)

ຕິດ​ຕໍ່​ໂດຍ​ກົງ​ກັບ​ພະນັກງານ​ຂອງ​ກອງ​ທຶນ​ໂລກ​ໃນລະ​ຫ່ວາງ​ກອງ​ປະຊຸມ

Mail: The Global Fund to Fight AIDS (CCM Team), Tuberculosis and Malaria,

Chermin de Blandonnet 8, 1214 Vernier – Geneva, Switzerland

1. ຄວນ​ຈື່​ໄວ້​ວ່າ PR ມີ​ພັນທະ​ທາງ​ກົດໝາຍ​ ໂດຍ​​ຜ່ານ ສັນຍາ​ຕົກລົງ​ຮັບ​ທຶນ​ຊ່ວຍ​ເຫຼືອ ​ເພື່ອ​ລາຍ​ງາຍ​ບັນຫາ​ກ່ຽວ​ກັບ​ການ​ສໍ້​ລາດ​ບັງ​ຫຼວງ ຫຼື ຜົນ​ປະ​ໂຫຽດຊ້ຳ​ຊ້ອນ ຕໍ່​ກອງ​ທຶນ​ໂລກ.
2. ​ເມື່ອ​ຈຸດ​ອ່ອນ​ຂອງ CCM ​ໄດ້​ຖືກ​ລາຍ​ງານ​ໃຫ້​ກອງ​ທຶນ​ໂລກ​ແລ້ວ, ກອງ​ເລຂາ​ຈະ​ຕ້ອງ​ປະ​ເມີນ​ບັນຫາ​ທີ່​ຖືກ​ຮ້ອງ​ຟ້ອງ​ນີ້ ​ໂດຍ​ມີ​ການ​ຊ່ວຍ​ເຫຼືອ​ຈາກ LFA ​ເມື່ອ​ມີ​ຄວາມ​ຈຳ​ເປັນ. ຖ້າ​ຂໍ້​ກ່າວ​ຫາ​ໄດ້​ຮັບ​ການ​ຢືນຢັນ, ມາດ​ຕະການ​ຕອບ​ໂຕ້​ຈະ​ຕ້ອງ​ໄດ້​ຖືກ​ກຳນົດ ອີງ​ຕາມ​ແຕ່​ລະ​ກໍລະ​ນີ.
3. ຄວາມ​ຜິດ​ປົກກະຕິ​ ແລະ ​ການ​ປະຕິບັດ​ທີ່​ບໍ່​ຖືກຕ້ອງ ກໍ​ອາດ​ຈະ​ຕ້ອງ​ໄດ້​ລາຍ​ງານ​ຕໍ່ຫ້ອງການ​ກວດກາທີ່​ກອງ​ທຶນ​ໂລກໂດຍ​ກົງ. ນະ​ໂຍບາຍ​ຂອງ​ກອງ​ທຶນ​ໂລກ ກ່ຽວ​ກັບການ​ເປົ່າ​ໝາກ​ຫວີດ​ພາຍ​ໃນ​ປະ​ເທດ (The In-country Whistle Blowing Policy of the Global Fund) ​ໄດ້​ກຳນົດ​ຂໍ້​ແນະນຳ​ເພີ້​ມ​ເຕີມ​ກ່ຽວ​ກັບ​ບັນຫາ​ນີ້.

​

**ເອກະສານ​ຕິດ​ຄັດ 1 ​ໃນ ບົດ​ແນະນຳ​ແລະ​ເງື່ອນ​ໄຂ​ຄວາມ​ຕ້ອງການ ສຳລັບ ຄະນະ​ກຳມະການ​ປະສານ​ງານ​ກອງ​ທຶນ​ໂລກ CCM**

***ບົດ​ແນະນຳ​ກ່ຽວ​ກັບປະ​ເພດ​ຂອງ​ຕົວ​ແທນ​ຈາກ​ພາກສ່ວນ​ຕ່າງໆ***

ສຳລັບ​ແຕ່ລະ CCM, ມີ​ຄວາມ​ຈຳ​ເປັນ​ທີ່​ຈະ​ຕ້ອງ​ພິຈາລະນາ​ປະ​ເພດ​ຕົວ​ແທນຂອງ​ລັດຖະບານ, ການຈັດ​ຕັ້ງ​ທາງ​ສັງຄົມ ​ແລະ ພາກສ່ວນ​ອື່ນ ທີ່​ຈະ​ມີ​ຄຸນຄ່າ​ຕໍ່ CCM ​ໃນ​ປະຈຸ​ບັນ ​ແລະ ​ໃນ​ອະນາຄົດ, ​ໃນ​ເມື່ອ​ພາລະ​ບົດບາດ​ ແລະ​ ການຮ່ວມ​ມື​ລະ​ຫວ່າງ​ ຂະແໜງ​ການ​ເຫຼົ່າ​ນີ້​ເພີ້​ມຂຶ້ນ, ​ໂດຍ​ສະ​ເພາະ​ໃນ​ການ​ພັດທະນາ​ບົດ​ສະ​ເໜີ​ໂຄງການ​ ​ແລະ ການ​ຕິດຕາມ​ກວດກາ​ທຶນ​ຊ່ວຍ​ເຫຼືອ. ​ເອກະສານ​ຕິດ​ຄັດ​ນີ້​ມີ​ເຈດ​ຈຳນົງ​ເພື່ອ​ສະໜອງຕົວ​ຊີ້​ບອກກ່ຽວ​ກັບ​ທາງ​ເລືອກ​ທີ່​ເປັນ​ໄປ​ໄດ້ ​ແລະ ​ໂດຍ​ສະ​ເພາະ ​ເພື່ອ​ສະໜອງ​ຂໍ້​ແນະນຳ ສຳລັບ CCM ທີ່​ຕ້ອງການ​ເສີມ​ຂະ​ຫຽາຍ ​ແລະ/ຫຼື ປັບປຸງ​ການ​ເປັນ​ຕົວ​ແທນ​ຂອງ​ການຈັດ​ຕັ້ງ​ສັງຄົມ​ແລະ​ຂະ​ແໜງ​ການ​ເອກະ​ຊົນ. ລາຍ​ຊື່​ຂອງ​ຕົວຢ່າງ​ບໍ່​ໄດ້​ຈຳກັດ​ສະ​ເພາະ. CCM ສາມາດ ​ແລະ ຄວນ​ຕັດ​ສິນ​ໃຈ​ວ່າ ຂະ​ແໜງ​ການ​ໃດ​ເໝາະ​ສົມ​ທີ່​ສຸດ ທີ່ຈະ​ປະກອບ​ເຂົ້າ​ ຕາມ​ເງື່ອນ​​ໄຂ​ສະ​ເພາະຂອງ​ເຂົາ​ເຈົ້າ.

***ຕົວ​ແທນ​ຈາກລັດຖະບານ***[[19]](#footnote-19)

ລັດຖະບານ​ໃນ​ບັນດາ​ປະ​ເທດ​ທີ່​ປະຕິບັດ ​ໄດ້​ກຳນົດ​ສະພາບ​ແວດ​ລ້ອມ​ທາງ​ກົດໝາຍ​ແລະ​ນະ​ໂຍບາຍ ​ໃນການຕອບ​ໂຕ້​ແຫ່ງ​ຊາດ​ຕໍ່​ສາມ​ພະຍາດ. ລັດຖະບານ​ຍັງ​ຄຸ້ມ​ຄອງ​ສ່ວນ​ແບ່ງ​​ເປັນສ່ວນ​ໃຫຍ່​ໃນ​ໂຄງ​ລ່າງ​ຂອງ​ສາທາລະນະ​ສຸກ ​ແລະ ກຳລັງ​ແຮງ​ງານ ​ໃນ​ແຕ່ລະ​ປະ​ເທດ. ດັ່ງ​ນັ້ນ, ພາລະ​ບົດບາດ​ຂອງ​ລັດຖະບານ ​ໃນ​ການ​ສະໜັບສະໜູນ​ສະພາບ​ແວດ​ລ້ອມ​ທີ່​ເສີມ​ສ້າງ​ຄວາມ​ເຂັ້ມ​ແຂງ, ຂໍ​ການ​ສະໜັບສະໜູນ, ການ​ຕິດຕາມ​ກວດກາ, ​ແລະ ການ​ປະຕິບັດ, ​ໂດຍ​ສະ​ເພາະ​ກັບ​ບັນດາ​ກະຊວງ ​ແລະ ຂະ​ແໜງ​ການ​ພະຍາດ​ສະ​ເພາະ ​ເຊັ່ນ: ຄະນະ​ກຳມະການ​ແຫ່ງ​ຊາດ​ຕ້ານ​ເອດ ຫຼື ສູນ​ຄວບ​ຄຸມພະ​ຍາດ ​ແມ່ນ​ມີ​ຄວາມ​ສຳຄັນ. ການ​ມີ​ສ່ວນ​ຮ່ວມ​ລະຫວ່າງ​ລັດຖະບານ ກັບ​ບັນດາຄູ່​ຮ່ວມ​ງານ ຍັງ​ເປັນ​ໃຈກາງ​ຂອງ​ການ​ປະສານ​ງານ ​ແລະ ​ເສີມ​ຂະ​ຫຽາຍປະ​ສິດທິ​ຜົນ​ຂອງ​ການ​ຊ່ວຍ​ເຫຼືອ. ຕົວ​ແທນ​ຂອງ​ລັດຖະບານ​ອາດ​ລວມມີ, ​ແຕ່​ບໍ່​ຈຳກັດ​ພຽງເທົ່າ​ນີ້, ກະຊວງ​ສາທາລະນະ​ສຸກ, ​ແຜນການ​ແລະ​ການ​ເງິນ, ກິດຈະການ​ແມ່ຍິງ​ແລະ​ສັງຄົມ, ການ​ຮ່ວມມືສາກົນ ​ແລະ ກິດຈະ​ການ​ພາຍ​ໃນ.

***ຕົວ​ແທນ​ການຈັດ​ຕັ້ງ​ທາງ​ສັງຄົມ***[[20]](#footnote-20)

ປະ​ເພດ​​ຕົວ​ແທນຂອງ​ການຈັດ​ຕັ້ງ​ທາງ​ສັງຄົມ​ຜູ້​ທີ່​ຈະ​ເປັນ​ສ່ວນ​ນຶ່ງ​ໃນ​ວຽກ​ງານ​ຂອງ CCM ຄວນປະກອບ​ດ້ວຍ, ​ແຕ່​ບໍ່​ຈຳກັດພຽງ​ເທົ່າ​ນີ້, ບຸກຄົນ ຫຼື ອົງການ​ຈັດ​ຕັ້ງ​ທີ່​​ເປັນ​ຕົວ​ແທນ:

1. **ອົງການ​​ຕິດຕາມກວດກາ** (Watchdog organizations): ນອກ​ເໜືອ​ຈາກ​ການ​ບໍລິການ, ອົງການ​ຈັດ​ຕັ້ງ​ທີ່​ບໍ່​ສັງກັດ​ລັດຖະບານ, ບໍ່​ຫວັງ​ຜົນ​ກຳ​ໄລ ​ແມ່ນ​ມີ​ບົດບາດ​ທີ່​ເປັນ​ເອກະລັກ​ໃນການ​ເພີ້​ມຜົນ​ຮັບ​ດ້ານ​ສຸຂະພາບ ​ໂດຍ​ຜ່ານ​ການ​ໂຄສະນາ​ຂົນຂວາຍ ​ແລະ ການ​ເຄື່ອນ​ໄຫວ. ກອງ​ທຶນ​ໂລກ​ຮັບ​ຮູ້​ວ່າ ການຈັດ​ຕັ້ງ​ທາງ​ສັງຄົມ​ໄດ້​ປະກອບສ່ວນ​ທີ່​ສໍາຄັນ​ໃນ​ການ​ໃຫ້​ຄໍາ​ຄິດ​ຄຳເຫັນ ​ແລະ ປັບປຸງ​ນະ​ໂຍບາຍ​ຂອງ​ລັດ ​ໂດຍ​ຜ່ານ​ກິດຈະ​ກໍາ​ຂອງ​​ເຂົາ​ເຈົ້າ​ໃນ​ການ​ຕິດຕາມ​, ການ​ວິ​ເຄາະ, ການ​ແນະນໍາ ​ແລະ ການ​ໂຄສະນາ​ ກ່ຽວ​ກັບນະ​ໂຍບາຍ. ການ​ມີ​ອົງການ​​ຕິດຕາມກວດກາ​ທີ່​ເປັນ​ເອກະລາດໃນ CCM ​ແມ່ນ​ເປັນ​ຄວາມ​ຕ້ອງການ​ຢ່າງ​ຍິ່ງ ​ເພື່ອ​ຕິດຕາມ​ກວດກາ​ທຶນ​​ຊ່ວຍ​ເຫຼືອ, ການ​ບໍລິຫານ​ຈັດການ​ກ່ຽວ​ກັບ​ຜົນ​ປະ​ໂຫຽດຊ້ຳ​ຊ້ອນ ​ແລະ ການ​ເຊື່ອມ​ໂຍງ​ນະ​ໂຍຍາຍ.
2. ***ປະຊາກອນ​ຫຼັກ​ທີ່​ໄດ້​ຮັບ​ຜົນ​ກະທົບ:***  ປະຊາກອນ​ຫຼັກ​ທີ່​ໄດ້​ຮັບ​ຜົນ​ກະທົບລວມມີ: ແມ່ຍິງແລະຍິງໜຸ່ມ, ຜູ້ຊາຍຮ່ວມເພດກັບຊາຍ (ຊພຊ), ຜູ້ສັກຢາເສບຕິດ, ກະເທີຍ, ຜູ້ບໍລິການທາງເພດ, ຜູ້ທີ່ຖືກຄຸມຂັງ, ອົບພະຍົກແລະກຸ່ມຄົນທີ່ເຄື່ອນຍ້າຍ, ຜູ້ຕິດເຊື້ອເຮສໄອວີ, ໜຸ່ມສາວແລະຊາວໜຸ່ມ, ກຳພ້າແລະເດັກທີ່ມີຄວາມສ່ຽງ, ແລະ ປະຊາກອນທີ່ມີບັນຫາດ້ານມະນຸດສະທຳ.
3. ***ອົງການ​ຈັດ​ຕັ້ງ​ແມ່ຍິງ:*** ແມ່ຍິງແລະຍິງໜຸ່ມ​ແມ່ນ​ໄດ້​ຮັບ​ຜົນ​ກະທົບ​ຫຼາຍ​ກ່ວາ​ໝູ່ ຈາກ​ສາມ​ພະຍາດ ​ແລະ​ເປັນ​​ກຸ່ມ​ທີ່​ມີ​ຄວາມ​ສ່ຽງຫຼາຍ ​ເນື່ອງ​ມາຈາກປັດ​ໃຈ​ທາງ​ດ້ານ​ສະລີລະ​ຂອງ​ຮ່າງກາຍ ​ແລະ ​ສັງຄົມ​ເສດຖະກິດ. ມີ​ຄວາມ​ສຳຄັນ​ທີ່​ອົງການ​ຈັດ​ຕັ້ງ​ແມ່ຍິງ, ກໍ​ຄື​ອົງການ​ອື່ນ, ທີ່​ຕາງໜ້າ​ໃຫ້​ແກ່​ແມ່​ຍິງ ​ໄດ້​ເປັນ​ຕົວ​ແທນ​ໃນ CCM ​ເພື່ອ​ຮັບປະກັນ​ວ່າ​ບັນຫາ​​ຂອງ​ໂຄງການທີ່​ກ່ຽວຂ້ອງ​ກັບ​ເພດ ​ໄດ້​ສະທ້ອນ​ໃຫ້​ເຫັນ​ໃນ​ບົດ​ສະ​ເໜີ​ຂໍ​ທຶນ​ຕໍ່​ກອງ​ທຶນ​ໂລກ.
4. ​***ເດັກນ້ອຍ​ແລະ​ຊາວ​ໜຸ່ມ:*** ​ເດັກນ້ອຍ​​ແລະ​ຊາວ​ໜຸ່ມ​ຄວນມີ​ຕົວ​ແທນ​ໃນ CCM, ​ໂດຍ​ຜ່ານ​ກຸ່ມ​ຊາວ​ໜຸ່ມ, ອົງການ​ຈັດ​ຕັ້ງ, ອົງການ​ທີ່​ບໍ່​ສັງກັດ​ລັດຖະບານ​ພາຍ​ໃນ​ແລະສາກົນ ທີ່​ເຮັດ​ວຽກ​ກັບ​ເດັກນ້ອຍ​ແລະ​ຊາວ​ໜຸ່ມ​ທີ່​ຕິດ​ເຊື້ອ​ແລະ​ໄດ້​ຮັບ​ຜົນ​ກະທົບ​ຈາກ​ສາມ​ພະຍາດ. ກອງ​ທຶນ​ໂລກ​ຊຸກຍູ້​ CCM ​ໃຫ້ມີຊາວ​ໜຸ່ມ​ເອງ​ເປັນ​ຕົວ​ແທນ​ໃຫ້​ແກ່​ການຈັດ​ຕັ້ງ​ທີ່​ສ້າງ​ຕັ້ງແລະນຳພາ​ໂດຍ​ຊາວ​ໜຸ່ມ​ເອງ.
5. ***ອົງການ​ຈັດ​ຕັ້ງ​ສາກົນ​ທີ່​ບໍ່​ສັງກັດ​ລັດຖະບານ​ທີ່​ມີ​ປະສົບ​ປະການ​ເຮັດ​ວຽກກ່ຽວ​ກັບ​ສາມ​ພະຍາດ:*** ອົງການ​ຈັດ​ຕັ້ງ​ສາກົນ​ທີ່​ບໍ່​ສັງກັດ​ລັດຖະບານ (INGOs) ​ແມ່ນ​ມີ​ຄຸນຄ່າ​ຕໍ່ CCM ​ເນື່ອງ​ຈາກ​ວ່າ​ໂດຍ​ທົ່ວ​ໄປ​ແລ້ວ​ພວກ​ເຂົາ​ເຈົ້າມີ​ການ​ພົວພັນ​ຢ່າງ​ສະໜິດ​ແໜ້ນ​ກັບ​ຊຸມ​ຊົນ​ແລະ​ປະຊາຊົນ​ທີ່​ມີ​ຄວາມ​ສ່ຽງ; ​ເຂົາ​ເຈົ້າ​ມີ​ປະສົບ​ປະການ​ໃນ​ການຈັດ​ຕັ້ງ​ປະຕິບັດ ​ແລະ ສາມາດ​ປະກອບສ່ວນ​ຢ່າງ​ມີ​ຄຸນຄ່າ ​ເຂົ້າ​ໃນ​ການ​ພັດທະນາ​ບົດ​ສະ​ເໜີ​ເພື່ອ​ຂໍ​ທຶນ ​ແລະ ​ໃນ​ການ​ກຳນົດ​ກິດຈະກຳ​ຂອງ​ໂຄງການ; INGOs ອາດ​ຍັງ​ມີ​ການ​ພົວພັນ​ທີ່​ດີ​ກັບ​ຂະແໜງອື່ນໆ, ລວມທັງ​ລັດຖະບານ ​ແລະ ອົງການ​ຮ່ວມ​ມື​ຫຼາຍ​ຝ່າ​ຍ/ສອງ​ຝ່າຍ ຊຶ່ງ​ມີ​ຄຸນຄ່າ​ຕໍ່​ການ​ສ້າງ​ຄູ່​ຮ່ວມ​ງານ. ບາງ INGOs ຍັງ​ເປັນ​ບ່ອນ​ທີ່​ດີ​ເພື່ອ​ຊຸກ​ຍູ້​ການ​ມີ​ສ່ວນ​ຮ່ວມ​ຂອງ​ກຸ່ມ​ປະຊາກອນ​ທີ່​ມີ​ຄວາມ​ສ່ຽງ​ແລະ​ດ້ອຍ​ໂອກາດ ​ໃນ CCM, ​ໂດຍ​ຜ່ານ​ການ​ສ້າງ​ຄວາມ​ສາມາດ ຫຼື ຊຸກຍູ້​ການ​ມີ​ສ່ວນ​ຮ່ວມຂອງ​ກຸ່ມ​ຄົນ​ທີ່​ເຂົ້າ​ເຖິງ​ໄດ້​ຍາກ.
6. ***ອົງການ​ຈັດ​ຕັ້ງ​ພາຍ​ໃນ​ທີ່​ບໍ່​ສັງກັດ​ລັດຖະບານ​ທີ່​ມີ​ປະສົບ​ປະການ​ເຮັດ​ວຽກກ່ຽວ​ກັບ​ສາມ​ພະຍາດ:***  ອົງການ​ຈັດ​ຕັ້ງ​ພາຍ​ໃນ​ທີ່​ບໍ່​ສັງກັດ​ລັດຖະບານ​ທີ່​​ເຮັດ​ວຽກກ່ຽວ​ກັບ​ສາມ​ພະຍາດ ຮູ້ຈັກດີ​ຄວາມ​ຕ້ອງການ​ຂອງ​ຊຸມ​ຊົນ​ທີ່ຢູ່ນອກ​ເຂດ​​ເທບ​ສະ​ບານ ​ແລະ ​ເຂົ້າ​ໃຈຄວາມ​ຕ້ອງການ​ທີ່​ແຕກ​ຕ່າງ​ກັນ​ຂອງ​ບັນດາກຸ່ມ​ປະຊາກອນ​ຫຼັກ. ​ເຂົາ​ເຈົ້າ​ມັກ​ໄດ້​ເຂົ້າ​ຮ່ວມ​ໃນ​ການ​ໃຫ້​ບໍລິການ ​ໃນ​ວຽກ​ງານ​ປ້ອງ​ກັນ ​ແລະ ວຽກ​ງານສຸຂະ​ສຶກສາ; ​ເຂົາ​ເຈົ້າ​ມີ​ເຄືອ​ຂ່າຍ​ທີ່​ເຂັ້ມ​ແຂງ ​ແລະ ຮູ້ຈັກ​ວ່າ​ມີ​ວຽກ​ງານ​ໃດ​ໄດ້​ລິ​ເລີ້ມ​ປະຕິບັດ​ຢູ່​ໃນ​ແຕ່ລະ​​ເຂດ.
7. ***ອົງ​ກອນ​ການ​ກຸສົນ (​ເຊັ່ນ: ອົງການ​ສາສະໜາ ​ແລະ ການ​ເຊື່ອ​ຖື):*** ​ໃນ​ຫຼາຍ​ເຂດ ອົງ​ກອນ​ການ​ກຸສົນ, ສ່ວນ​ຫຼາຍ​ອ້າງ​ເຖິງ ອົງການສາສະໜາ ແລະ ການເຊື່ອຖື, ມີ​ບົດບາດ​ທີ່​ສຳຄັນ​ທີ່​ສຸດ ໃນການ​ເຂົ້າ​ເຖິງ​ຊຸມ​ຊົນ​ທີ່​ຕິດ​ເຊື້ອ ​ແລະ ​ໄດ້​ຮັບ​ຜົນ​ກະທົບ​ຈາກ​ສາມ​ພະຍາດ. ອົງການ​ຈັດ​ຕັ້ງ​ເຫຼົ່າ​ນີ້ ​ໄດ້​ສະໜອງ​ການ​ບໍລິການ​ທີ່​ສຳຄັນ ​ແລະ ມີ​ບົດບາດ​ໃນ​ການ​ສ້າງ​ຄວາມ​ເຊື່ອ​ໝັ້ນ​ຕໍ່​ຜູ້ນຳ​ທາງ​ການ​ເມືອງ ​ໃນ​ລະດັບ​ຊາດ, ພາກ​ພື້ນ ​ແລະ ທ້ອງ​ຖິ່ນ ​ເພື່ອ​ກຳນົດ​ບຸລິມະສິດ​ຄວາມ​ຕ້ອງການ​ຂອງ​ປະຊາກອນ​ທີ່​ໄດ້​ຮັບ​ຜົນ​ກະທົບ. ອົງການ​ເຫຼົ່າ​ນີ້​ໄດ້​ເພີ້​ມທະວີ​ການ​ມີ​ສ່ວນ​ຮ່ວມ​ເຂົ້າ​ໃນ​ການຈັດ​ຕັ້ງ​ປະຕິບັດ ​ແລະ ມີ​ບົດບາດ​ທີ່​ສຳຄັນ​ໃນ​ການ​ພັດທະນາ​ບົດ​ສະ​ເໜີ​ຂໍ​ທຶນ​ຢ່າງ​ມີ​ປະສິດທິ​ຜົນ.
8. ***ສະ​ຖາ​ບັນ​ການ​ສຶກສາ:***  ສະມາຊິກ​ຈາກ​ສະ​ຖາ​ບັນ​ການ​ສຶກສາ​ໄດ້​ນຳ​ເອົາ​ຄວາມຮູ້​ຫຼາກ​ຫຼາຍກ່ຽວ​ກັບ​ການລະບາດ, ຕະຫຼອດ​ເຖິງ​ຕົວ​ກຳນົດ​ທາງ​ດ້ານ​ສັງຄົມ, ການ​ເມືອງ ​ແລະ ວັດທະນະທຳ ທີ່ມີ​ສ່ວນ​ໃນ​ການ​ຕໍ່ສູ້​ກັບ​ສາມ​ພະຍາດ, ລວມທັງ​ຄວາມ​ຮູ້​ຂອງ​ກຸ່ມປະຊາກອນ​ຫຼັກ​ທີ່​ໄດ້​ຮັບ​ຜົນ​ກະທົບ ຕະຫຼອດ​ເຖິງ​ປັດ​ໃຈ​ດ້ານ​ປະຊາກອນ ​ແລະ ສິ່ງ​ທ້າ​ທາຍ​ທີ່​ອາດ​ພົບ​ເຫັນ​ໃນ​ການຂະ​ຫຽາຍກິດຈະກຳ.

***ຕົວ​ແທນ​ຂະ​ແໜງ​ເອກະ​ຊົນ***

​ອີງ​ໃສ່​ຄວາມ​ຫຼາກ​ຫຼາຍ​ດ້ານ​ຊ່ຽວຊານ​ແລະ​ຊັບພະຍາກອນ​ທີ່​ຂະ​ແໜງ​ເອກະ​ຊົນ​ສາ​ມາດ​ສະໜອງ, CCM ສາມາດ​ໄດ້​ຮັບ​ຜົນ​ປະ​ໂຫຽດຈາກການ​ເຂົ້າ​ຮ່ວມຂອງ​ບໍລິສັດ​ແລະ​ອົງ​ກອນ ທີ່​ເປັນ​ຕົວ​ແທນ​ຂອງ​ຂະ​ແໜງ​ເອກະ​ຊົນ​ທີ່​ກ່ຽວຂ້ອງ​ທີ່​ສຸດ, ຊຶ່ງ​ລວມມີ, ​ແຕ່​ບໍ່​ຈຳກັດ​ພຽງ​ເທົ່າ​ນີ້, ບັນດາອົງ​ກອນ​ດັ່ງ​ຕໍ່​ໄປ​ນີ້:

1. ***ບໍລິສັດ​ທີ່​ສະ​ແຫວ​ງຫາ​ຜົນ​ກຳ​ໄລ​ຂະໜາດ​ໃຫຍ່ ທີ່​ມີ​ຄວາມ​ມຸ້ງ​ໜັ້ນ ​ໃນ​ການ​ຕໍ່ສູ້​ກັບ​ສາມ​ພະຍາດ:*** ບັນດາ​ບໍລິສັດ​ລະດັບ​ຊາດ ​ແລະ ລະຫວ່າງ​ຊາດ ຂະໜາດ​ໃຫຍ່ ​ໄດ້​ບຸກ​ເບີກການ​ຕອບ​ໂຕ້​ຂອງ​ບໍລິສັດ​​ໃນການ​ຕ້ານ​ກັບ ເຊື້ອເຮສໄອວີ/ພະຍາດເອດ, ວັນນະໂຣກ ແລະ ໄຂ້ຍຸງ. ຕົວ​ແທນ​ຈາກ​ບໍລິສັດ​ເຫຼົ່າ​ນີ້​ສາມາດ​ສະໜອງ​ການ​ເປັນ​ຜູ້ນຳ​ແລະ​ຊ່ຽວຊານ ​ໃຫ້ CCM ​ແລະ ຜູ້​ປະຕິບັດ​ໂຄງການ, ​ແລະ ສາມາດ​ສະໜອງ​ຊັບພະຍາກອນທີ່​ສຳຄັນ​ຂອງ​ບໍລິສັດ ​ເພື່ອ​ສະໜັບສະໜູນ​ການ​ຂະ​ຫຽາຍ​ໂຄງການ​ແຫ່ງ​ຊາດ.
2. ***ອົງ​ກອນ​ທີ່​ເປັນ​ຕົວ​ແທນ​ຂອງ​ບໍລິສັດ​ຂະໜາດ​ນ້ອຍ​ແລະ​ກາງ (SMEs) ​ແລະ ຂະ​ແໜງ​ການ​ທຸລະ​ກິດ​ແບບນອກ​ລະບົບ:*** ​ໃນ​ບັນດາ​ປະ​ເທ​ດທີ່​ກຳລັງ​ພັ​ດທະ​ນາ​ສ່ວນ​ຫຼາຍ, ບໍລິສັດ​ເອກະ​ຊົນ​ສ່ວນ​ໃ​ຫຍ່​ແມ່ນ​ວິ​ສາ​ຫະກິດ​ຈຸ​ລະ​ພາກ ທີ່ຢູ່​ໃນ​ພາກ​ທຸລະ​ກິດ​​ແບບນອກ​ລະບົບ. SMEs ​ແລະ ພາກ​ທຸລະ​ກິດ​ແບບ​ນອກ​ລະບົບ ​ໄດ້​ກວມ​ເອົາ​ປະມານ​ຫຼາຍ​ກ່ວາ 50% ຂອງ​ພາກ​ເສດຖະກິດ​ລວມ ​ແລະ ດັ່ງ​ນັ້ນ ຈຶ່ງ​ສາມາດ​ນຳ​ສຽງ​ສ່ວນ​ໃຫຍ່​ຂອງ​ຜູ້​ປະກອບ​ການ​ທຸລະ​ກິດ​ໃນ​ບັນດາ​ປະ​ເທດ​​ເຫຼົ່ານີ້. ຕົວ​ແທນ​ຈາກ​ພາກສ່ວນ​ດັ່ງກ່າວ​ນີ້​ສາມາດ​ສະ​ໜັບ​ສະ​ໜູນ​ໃນ​ການ​ອອກ​ແບບ​​ ແລະ ປະຕິບັດ​ໂຄງການ ຊຶ່ງ​ແທດ​ ເໝາະ​ກັບພາກສ່ວນ​ໃຫຍ່​ຂອງ​ຂະ​ແໜງ​ທຸລະ​ກິດ​ແລະ​ແຮງ​ງານ.
3. ***ສະມາຄົມ​ທຸລະ​ກິດ​ເພື່ອ​ຕ້ານ​ກັບ​ ​ເຊື້ອ​ເຮ​ສ​ໄອ​ວີ/​ພະຍາດ​ເອດ, ວັນນະ​ໂຣກ ​ແລະ ​ໄຂ້ຍຸງ:*** ​ໃນ​ຫຼາຍ​ປະ​ເທດ​ທີ່​ໄດ້​ຮັບ​ຜົນ​ກະທົບ, ກໍ​ຄື​ໃນ​ສາກົນ, ບໍລິສັດ​ທີ່​ຮັບຜິດຊອບ​ຕໍ່​ສັງຄົມ​ໄດ້​ຈັດ​ຕັ້ງ​ສະມາຄົມ ​ແລະ ​ເຄືອ​ຄ່າ​ຍ​ໃນ​ການ​ຕ້ານ​ຕໍ່​ສາມ​ພະຍາດ. ​ເປົ້າ​ໝາຍ​ສ່ວນ​ໃຫຍ່​ແມ່ນ​ສົ່ງ​ເສີມ​ແລະ​ສະໜັບສະໜູນ​ການຈັດ​ຕັ້ງ​ປະຕິບັດ​​ແຜນ​ງານ​ດ້ານ​ສຸຂະພາບ​ໃນ​ສະຖານ​ທີ່​ເຮັດ​ວຽກ (​ແລະ​ໃນ​ບັນດາ​ຊຸມ​ຊົນ​ຕ່າງໆ) ​ແລະ ນຳ​ເອົາ​ຄວາມ​ຊຳນິ​ຊຳນານ ​ແລະ​ ຊັບ​ພະຍາກອນ ຂອງ​ບັນດາ​ບໍລິສັດ​ທີ່​ເປັນ​ສະມາຊິກ ສະໜັບ​ສະ​ໜູນ​ຄວາມ​ພະຍາຍາມ​ຂອງ​ທ້ອງ​ຖິ່ນ, ຂອງ​ປະ​ເທດ ​ແລະ ສາກົນ ​ໃນ​ການ​ຕ້ານ​ຕໍ່​ສາມ​ພະຍາດ. ສະມາຄົມ​ເຫຼົ່າ​ນີ້​ສາມາດ​ສະໜອງ​ຂໍ້​ມູນ​ລະອຽດ​ໃນ​ການ​ນຳ​ໃຊ້​ຄວາມ​ຊຳນິ​ຊຳນານ ​ແລະ ​ໂຄງ​ຮ່າງ​ພື້ນຖານ​ຂອງ​ຂະ​ແໜງ​ເອກະ​ຊົນ ​ເພື່ອ​ເຂົ້າ​ເຖິງ​ຊຸມ​ຊົນ​ທີ່​ໄດ້​ຮັບ​ຜົນ​ກະທົບ, ​ແລະ ອີງ​ໃສ່​ເຄືອ​ຄ່າ​ຍຂອງ​ບໍລິສັດ​ເຫຼົ່າ​ນີ້ ​ເພື່ອສະໜັບສະໜູນ​ແລະ​ເຂົ້າ​ຮ່ວມ​ໃນ​ການອອກແບບ ແລະ ປະຕິບັດໂຄງການ​ໃຫ້​ມີ​ຄຸນ​ນະພາ​ບ​ແລະ​ມີ​ປະສິດທິ​ຜົນ​ເພີ້​ມຂຶ້ນ.
4. ***ຕົວ​ແທນ​ຈາກ​ພາກ​ອຸດສາຫະກຳ​ສົ່ງ​ອອກ:*** ບາງພາກ​ອຸດສາຫະກຳ ​ໄດ້​ຮັບ​ຜົນ​ກະທົບ​ຈາກ​ສາມ​ພະຍາດ​ຫຼາຍ​ກ່ວາ​ໝູ່, ຊຶ່ງ​ລວມ​ມີ ພາກ​ຂົນ​ສົ່ງ, ພາກ​ກະສິກຳ, ນ້ຳມັນ​ແລະ​ກາດ​ສ ​ແລະ ບໍ່​ແຮ່. ສຳລັບບໍລິສັດທີ່ສະແຫວງຫາຜົນກຳໄລ, ພັນທະ​ມິດ​ທາງ​ທຸລະ​ກິດ ​ແລະ/​ຫຼື ສະມາຄົມ​ຜູ້​ປະ​ກອຍ​ການ ຜູ້​ທີ່​ເປັນ​ຕົວ​ແທນ​ຈາກ​ພາກ​ອຸດສາຫະກຳ​ສົ່ງ​ອອກ ສາມາດ​ສະໜອງ​ຂໍ້​ມູນ​ລະອຽດ ​ແລະ ສະໜັບສະໜູນການ​ປະຕິບັດໂຄງການຂອງແຕ່ລະຂະແໜງການສະເພາະ ຊຶ່ງສາມາດເຂົ້າເຖິງກຸ່ມແຮງານແລະຊຸມຊົມທີ່ມີຄວາມສ່ຽງສູງ.
5. ​***ແພດ​ປິ່ນປົວ​ແລະ​ຫ້ອງ​ກວດ​ພະຍາດ​ເອກະ​ຊົນ:*** ໃນຫຼາຍປະເທດທີ່ໄດ້ຮັບຜົນກະທົບ, ຂະແໜງຮັກສາສຸຂະພາບເອກະຊົນ ໄດ້ໃຫ້ບໍລິການປະຊາຊົນຢ່າງກ້ວາງຂວາງ ແລະ ມີບົດບາດທີ່ສຳຄັນໃນການຂະຫຽາຍໂຄງການແຫ່ງຊາດ. ຕົວແທນຈາກຂະ ແໜງການນີ້ ສາມາດສາມາດສະໜອງຂໍ້ມູນອັນມີຄ່າ ເຂົ້າໃນການອອກແບບໂຄງການ ຊຶ່ງສາມາດເສີມຂະຫຽາຍການບໍລິການຮັກສາສຸຂະພາບຂອງເອກະຊົນ ສົມທົບເຂົ້າໃນລະບົບສາທາລະນະສຸກ ຕະຫຼອດເຖິງຊ່ວຍກຳນົດແພດປິ່ນປົວ ແລະ ຫ້ອງກວດພະຍາດທີ່ແທດເໝາະ ເພື່ອເຂົ້າຮ່ວມການປະຕິບັດໂຄງການຊ່ວຍເຫຼືອ.
6. ***ມູນ​ນິທິ​ເພື່ອ​ການ​ກຸສົນ​ທີ່​ຈັດ​ຕັ້ງ​ໂດຍ​ບໍລິສັດ:*** ທີຫຼາຍມູນນິທິເພື່ອການກຸສົນຂອງເອກະຊົນ ຫຼື ມູນນິທິ ທີ່ໄດ້ຖືກຈັດຕັ້ງຂຶ້ນໂດບໂດຍບໍລິສັດ ໄດ້ມີປະສົບປະການຫຼາຍໃນການສະໜັບສະໜູນ ແຜນງານຕ້ານເຮສໄອວີ/ພະຍາດ​ເອດ, ວັນນະ​ໂຣກ ​ແລະ ​ໄຂ້ຍຸງ ​ໃນ​ປະ​ເທດ​ທີ່​ມີ​ສະພາບ​ທີ່​ແຕກ​ຕ່າງ​ກັນ. ອົງ​ກອນ​ເຫຼົ່າ​ນີ້​ສາມາດ​ເປັນ​ແຫຼ່ງສະໜອງ​ຊ່ຽວຊານ​ສາກົນ, ກໍ​ຄື​ສະໜອງ​ຊັບພະຍາກອນ ​ເພື່ອ​ສະໜັບສະໜູນ CCMs ​ແລະ ການ​ປະຕິບັດ​​ໂຄງການ.

***ພາກສ່ວນ​ອື່ນໆ***

ຄູ່​ຮ່ວມ​ມື​ສາກົນ​ຫຼາຍ​ຝ່າຍ​ແລະ​ສອງ​ຝ່າຍ​ທີ່​ປະຕິບັດ​ງານ​ພາຍ​ໃນ​ປະ​ເທດ[[21]](#footnote-21): ຄູ່ຮ່ວມມືຫຼາຍຝ່າຍແລະສອງຝ່າຍ ມີ​ຫຼາຍ​ບົດບາດ ລວມທັງ​ການ​ໃຫ້​ຂໍ້​ແນະນຳ​ດ້ານ​ນະ​ໂຍບາຍ ​ແລະ ບັນທັດຖານ, ຊ່ວຍ​ເຫຼືອ​ໃນ​ການ​ວິ​ເຄາະ​ຊ່ອງ​ຫວ່າງ ລະ​ຫວ່າງ​ຄວາມ​ເຂົ້າ​ໃຈ​ ແລະ ຮັບຜິດຊອບ​ຕໍ່ ‘ການ​ຮັບ​ຮູ້​ສະພາບ​ລະບາດ​ໃນ​ປະ​ເທດ (Knowing your epidemic)’, ສະໜອງຊ່ຽວຊານ, ເຊັ່ນ ໃນຂົງເຂດບົດບາດຍິງຊາຍ. ຄູ່ຮ່ວມມືເຫຼົ່ານີ້ ສາມາດເປັນສື່ກາງ ແລະ ປະສານດ້ານວິຊາການ, ຊ່ວຍເຫຼືອດ້ານການບໍລິຫານຄຸ້ມຄອງ ແລະ ດ້ານການເງິນ; ແລະ ອຳນວຍຄວາມສະດວກໃນການມີສ່ວນຮ່ວມຂອງອົງການຈັດຕັ້ງສັງຄົມ ແລະ ຂະແໜງການເອກະຊົນ ເຂົ້າໃນໂຄງຮ່າງແລະຂະບວນການຂອງກອງທຶນໂລກ - ລວມທັງການພັດທະນາບົດສະເໜີໂຄງການ ແລະ ຂໍການສະໜັບສະໜູນ. ຄູ່ຮ່ວມມືຫຼາຍຝ່າຍແລະສອງຝ່າຍໄດ້ປະກອບສ່ວນອັນສຳຄັນເຂົ້າໃນການສ້າງຄວາມເຂັ້ມແຂງໃນການຕິດຕາມແລະປະເມີນຜົນ, ການຕິດຕາມກວດກາ, ແລະ ການປະສານງານ ໃນການສ້າງຄວາມເຊື່ອມໂຍງແລະຄວາມສອດຄ່ອງ. ດັ່ງນັ້ນ, ການເຂົ້າຮ່ວມຂອງຄູ່ຮ່ວມມືຫຼາຍຝ່າຍແລະສອງຝ່າຍ, ລວມທັງຕົວແທນຈາກລັດຖະບານທີ່ໃຫ້ທຶນແກ່ກອງທຶນໂລກ ຈຶ່ງມີຄວາມຕ້ອງການ.

ເອກະສານນີ້ໄດ້ມີການດັດແກ້ຄັ້ງຫຼ້າສຸດ: 6 ພະຈິກ 2013

ໄດ້ຮັບອະນຸມັດຄັ້ງຫຼ້າສຸດຈາກຄະນະກຳມະການບໍລິຫານກອງທຶນໂລກ: 12 ພຶກສະພາ 2011

1. ນະໂຍບາຍທີ່ໄດ້ກຳນົດສຳລັບຄະນະກຳມະການປະສານງານ ກອງທຶນໂລກ ພາຍໃນປະເທດ ໃນເອກະສານສະບັບນີ້ ຍັງສາມາດນຳໃຊ້ໃນຄະນະກຳມະການປະສານງານ ກອງທຶນໂລກ ໃນລະດັບທ້ອງຖິ່ນ (Sub-CCMs) ຄະນະກຳມະການປະສານງານ ກອງທຶນໂລກ ໃນລະດັບພາກພື້ນ (RCMs). [↑](#footnote-ref-1)
2. ມາດຕະຖານຂັ້ນຕ່ຳສຸດ ຈະໄດ້ເລີ້ມປະຕິບັດແຕ່ວັນທີ 1 ມັງກອນ 2015 ເປັນຕົ້ນໄປ. [↑](#footnote-ref-2)
3. ປະຊາກອນຫຼັກທີ່ໄດ້ຮັບຜົນກະທົບລວມມີ: ແມ່ຍິງແລະຍິງໜຸ່ມ, ຜູ້ຊາຍຮ່ວມເພດກັບຊາຍ (ຊພຊ), ຜູ້ສັກຢາເສບຕິດ, ກະເທີຍ, ຜູ້ບໍລິການທາງເພດ, ຜູ້ທີ່ຖືກຄຸມຂັງ, ອົບພະຍົກແລະກຸ່ມຄົນທີ່ເຄື່ອນຍ້າຍ, ຜູ້ຕິດເຊື້ອເຮສໄອວີ, ໜຸ່ມສາວແລະຊາວໜຸ່ມ, ກຳພ້າແລະເດັກທີ່ມີຄວາມສ່ຽງ, ແລະ ປະຊາກອນທີ່ມີບັນຫາດ້ານມະນຸດສະທຳ. [↑](#footnote-ref-3)
4. ໃນກໍລະນີຍົກເວັ້ນ, ກອງທຶນໂລກຈະເລືອກຜູ້ຮັບທຶນຕົ້ນຕໍໂດຍກົງ ໃຫ້ CCM ພາຍໄຕ້ ນະໂຍບາຍການປ້ອງກັນເພີ້ມເຕີມ [↑](#footnote-ref-4)
5. ນະໂຍບາຍທີ່ໄດ້ກຳນົດສຳລັບຄະນະກຳມະການປະສານງານ ກອງທຶນໂລກ ພາຍໃນປະເທດ ໃນເອກະສານສະບັບນີ້ ຍັງສາມາດນຳໃຊ້ໃນຄະນະກຳມະການປະສານງານ ກອງທຶນໂລກ ໃນລະດັບທ້ອງຖິ່ນ (Sub-CCMs) ຄະນະກຳມະການປະສານງານ ກອງທຶນໂລກ ໃນລະດັບພາກພື້ນ (RCMs). [↑](#footnote-ref-5)
6. ປະຊາກອນທີ່ໄດ້ຮັບຜົນກະທົບລວມມີ: ແມ່ຍິງແລະຍິງໜຸ່ມ, ຜູ້ຊາຍຮ່ວມເພດກັບຊາຍ (ຊພຊ), ຜູ້ສັກຢາເສບຕິດ, ກະເທີຍ, ຜູ້ບໍລິການທາງເພດ, ຜູ້ທີ່ຖືກຄຸມຂັງ, ອົບພະຍົກແລະກຸ່ມຄົນທີ່ເຄື່ອນຍ້າຍ, ຜູ້ຕິດເຊື້ອເຮສໄອວີ, ໜຸ່ມສາວແລະຊາວໜຸ່ມ, ກຳພ້າແລະເດັກທີ່ມີຄວາມສ່ຽງ, ແລະ ປະຊາກອນທີ່ມີບັນຫາດ້ານມະນຸດສະທຳ. [↑](#footnote-ref-6)
7. ໃນກໍລະນີຍົກເວັ້ນ, ກອງທຶນໂລກຈະເລືອກຜູ້ຮັບທຶນຕົ້ນຕໍໂດຍກົງ ໃຫ້ CCM ພາຍໄຕ້ ນະໂຍບາຍການປ້ອງກັນເພີ້ມເຕີມ [↑](#footnote-ref-7)
8. The Global Fund (CCM team), Chemin de Blandonnet 8, Vernier 1214, Geneva, Switzerland. Tel: +4158 791 1700; Fax: +4158 791 1701 – e-mail: ccm@theglobalfund.org [↑](#footnote-ref-8)
9. ເບິ່ງ “ຄຳນິຍາມຂອງອົງການຈັດຕັ້ງທາງສັງຄົມ” ກອງປະຊຸມດ້ານນະໂຍບາຍແລະຍຸດທະສາດ ຄັ້ງທີ 8; ເຈນີວາ, 19-21 ກັນຍາ 2001.GF/PSCB/07. [↑](#footnote-ref-9)
10. ສັນຍາອະນຸມັດເງິນຊ່ວຍເຫລືອສຳລັບອົງການຮ່ວມມືຫຼາຍຝ່າຍແມ່ນແຕກຕ່າງກັນ. [↑](#footnote-ref-10)
11. ຂໍ້ກຳນົດແລະເງື່ອນໄຂມາດຕະຖານຂອງກອງທຶນໂລກ ຕ້ານພະຍາດເອດ, ວັນນະໂລກ ແລະ ໄຂ້ຍຸງ (2012) [↑](#footnote-ref-11)
12. ຂໍ້ກໍານົດກ່ຽວກັບການອະນຸມັດເງິນຊ່ວຍເຫລືອຂອງກອງທຶນໂລກ ຕ້ານພະຍາດເອດ, ວັນນະໂລກ ແລະ ໄຂ້ຍຸງ (2014) [↑](#footnote-ref-12)
13. ຍົກເວັ້ນແຕ່ ນະໂຍບາຍການປົກປ້ອງເພີ້ມເຕີມ ຂອງກອງທຶນໂລກໄດ້ຖືກນຳໃຊ້. [↑](#footnote-ref-13)
14. ສັນຍາກອບການຮ່ວມມືລະຫວ່າງກອງທຶນໂລກຕ້ານເອດ, ວັນນະໂລກ ແລະ ໄຂ້ຍຸງ ແລະ ຜູ້ຮັບເງຶນຊ່ວຍເຫຼືອ [↑](#footnote-ref-14)
15. ປະຊາກອນຫຼັກທີ່ໄດ້ຮັບຜົນກະທົບປະກອບດ້ວຍ: ປະຊາກອນທີ່ໄດ້ຮັບຜົນກະທົບລວມມີ: ແມ່ຍິງແລະຍິງໜຸ່ມ, ຜູ້ຊາຍຮ່ວມເພດກັບຊາຍ (ຊພຊ), ຜູ້ສັກຢາເສບຕິດ, ກະເທີຍ, ຜູ້ບໍລິການທາງເພດ, ຜູ້ທີ່ຖືກຄຸມຂັງ, ອົບພະຍົກແລະກຸ່ມຄົນທີ່ເຄື່ອນຍ້າຍ, ຜູ້ຕິດເຊື້ອເຮສໄອວີ, ໜຸ່ມສາວແລະຊາວໜຸ່ມ, ກຳພ້າແລະເດັກທີ່ມີຄວາມສ່ຽງ, ແລະ ປະຊາກອນທີ່ມີບັນຫາດ້ານມະນຸດສະທຳ. [↑](#footnote-ref-15)
16. ໃນກໍລະນີຍົກເວັ້ນ, ກອງທຶນໂລກຈະເລືອກຜູ້ຮັບທຶນຕົ້ນຕໍໂດຍກົງ ໃຫ້ CCM ພາຍໄຕ້ ນະໂຍບາຍການປ້ອງກັນເພີ້ມເຕີມ [↑](#footnote-ref-16)
17. ເປັນທີ່ຮັບຮູ້ກັນວ່າ ການຈັດຫາທຶນແບບຕິດຕາມສອງສົ້ນ (Dual Track Financing) ອາດເປັນໄປບໍ່ໄດ້ໃນທຸກການສະເໜີຂໍທຶນ ຍ້ອນສະພາບພາຍໃນຂອງແຕ່ລະປະເທດ. ໃນກໍລະນີນີ້, ຜູ້ສະເໜີຂໍທຶນໄດ້ຖືກສະເໜີໃຫ້ສັງລວມເຫດຜົນ ວ່າເປັນຫຽັງທາງເລືອກນີ້ຈຶ່ງບໍ່ໄດ້ຮັບເລືອກ, ແລະ ສົນທະນາ ເບິ່ງວິທີອື່ນ ຊຶ່ງຂໍ້ສະເໜີຂອງພວກເຂົາມີຈຸດມຸ້ງໝາຍເພື່ອຮັບປະກັນວ່າທັງຂະແໜງການລັດຖະບານແລະບໍ່ສັງກັດລັດຖະບານ ເຂົ້າຮ່ວມໃນການປະຕິບັດ ຖ້າບໍ່ຢູ່ໃນລະດັບ PR. Global Fund Information Note: Dual-track Financing (May 2010). [↑](#footnote-ref-17)
18. ລັດຖະບານອາດມີການຈັດການແຕ່ງຕັ້ງຕຳແໜ່ງລັດ, ຕະຫຼອດເຖິງ ກຳນົດອາຍຸການແລະຕົວກຳນົດສຳລັບການໝູນວຽນ. ການຈັດການຂອງລັດຖະບານເຫຼົ່ານີ້ ຄວນຈະໄດ້ຮັບການເຄົາລົບຈາກ CCM. [↑](#footnote-ref-18)
19. ດັ່ງທີ່​ອະທິບາຍ​ໃນ​ແຜນ​ປະຕິບັດ​ຍຸດ​ທະ​ສາດ​ການ​ຮ່ວມ​ມື​ຂອງ​ກອງ​ທຶນ​ໂລກ, 2010-2012 [↑](#footnote-ref-19)
20. ​​ເບິ່ງ “ນິຍາມ​ຂອງ​ການຈັດ​ຕັ້ງ​ທາງ​ສັງຄົມ” ​ກອງ​ປະຊຸມ​ຄະນະ​ກຳມະການ​ນະ​ໂຍບາຍ​ແລະ​ຍຸດ​ທະ​ສາດ​ຄັ້ງ​ທີ 8, ທີ່ ​ເຈ​ນິວາ, 19-21 ກັນຍາ 2007. [↑](#footnote-ref-20)
21. ດັ່ງທີ່ອະທິບາຍໃນແຜນປະຕິບັດຍຸດທະສາດການຮ່ວມມືຂອງກອງທຶນໂລກ, 2010-2012 [↑](#footnote-ref-21)